
l. 
Despre dragostea de aproapele şi 
despre talantul prieteniei 


T nlină însingurare, pe malul Volgăi mărețe, 
îmi amintesc deseori de voi, minunată, bi- 
necuvântată pereche! Şi voi vă aflați pe un țărm 
de ape largi, pe țărmul unei mări ce din când în 
când este liniştită, este limpede ca oglinda, în- 
să uneori, răscolită de vifor, se acoperă de valuri 
tulburi, de spumă căruntă. Aşa este viața noas- 
tră! În ea avem parte când de linişte, când de vi- 
for, iar timpul trece, trece, cufundându-se năval- 
nic în hăul veşniciei. Fericit e acel corăbier de pe 
marea lumii care-şi îndreaptă privirile des spre 
cer! El se călăuzeşte după luminătorii cereşti, nu 
se descurajează în furtuni şi în liniştea mării nu 
se încrede, ştiind-o înşelătoare! Privirea cu care 
se vede cerul este credința; prin ea zărim cerul 
duhovnicesc: învățătura lui Hristos. Pe acest cer 
strălucesc Evanghelia ca soare, Vechiul Testa- 
ment ca lună, scrierile Sfinților Părinţi ca stele. 
Vă scriu din inimă, vă scriu ceea ce i s-a insu- 
flat acesteia să vă scrie. Inima mea nutreşte față 
de voi aceeaşi dulce simplitate ca a voastră fa- 

ță de mine. Asemenea legături sunt o adevăra- 
tă comoară. Dragostea de aproapele este cea mai 
mare plăcere, şi în aceste legături ale mele prie- 
teneşti mă mângâie cu deosebire faptul că prici- 
na lor este Dumnezeu. După cuvântul Scripturii, 
El este Cel ce luminează şi sfințeşte toate, El este 
izvorul a tot binele adevărat, a toată desfătarea 
adevărată, curată. El mă păstrează în amintirea 
voastră şi pe voi într-a mea. El ne va da să înmul- 
țim talantul prieteniei, pe care tot de la EI l-am 
primit. lată ce vă doresc: vă doresc ca la intrarea 
în veşnicie să ne învrednicim a ne înfățişa Dom- 
nului în ceata slugilor bune şi credincioase, zi- 
cându-l: „Tu ne-ai dăruit minunatul talant al pri- 
eteniei: Îți aducem prinos alt talant, pe care l-am 
dobândit cu ajutorul acestuia: talantul de mult 
preț al mântuirii.” 


2. 

Despre adevărul evanghelic, care ne 
poruncește să lăsăm toate ca să moștenim 
toate. Evanghelia îl lipsește pe om de tot ce 
acesta stăpânește în chip nedrept. 

Să nu ne lăsăm duși de valul lumii. 


Prietenii sunt o binecuvântare dumnezeiască 


ă scriu din pustia însingurată unde, în 

sfârşit, după drumuri îndelungate, am 
ajuns şi încep să mă tratez. Am încheiat călăto- 
ria cu mare trudă; de două ori s-a întors la mine 
boala mea din Sankt-Petersburg, adică mi s-au 
tăiat picioarele. Acum transpiră puternic şi simt 
o anumită uşurare. Despre Mănăstirea Babaev- 
skii vă voi spune că îmi place nespus, în toate 
privințele. Ce aer! Ce ape, ce ape cristaline de iz- 
vor! Ce crânguri cu stejari, cu stejari seculari! Ce 
poieni! Ce Volgă! Ce linişte! Ce simplitate! Des- 
chid cartea unui autor ascetic, o citesc şi văd că 
aici pot îndeplini sfaturile ei cu fapta, în timp ce 
în Petersburg le pot îndeplini doar cu închipui- 
rea şi cu dorința. Pe scurt, pentru pribegia mea 
pământească, în această clipă, nu mi-aş dori un 
adăpost mai bun. 


Cu desfătare în inimă îmi amintesc de priete- 
nii mei din Sankt-Petersburg; îmi amintesc de ei 
cu recunoştinţă, chemând asupra lor binecuvân- 
tarea dumnezeiască. Prietenii mi i-a dat Dum- 
nezeu: am primit această răsplată de la dreapta 
Lui atotsfântă pentru gândul lepădării de sine, 
căruia i-am urmat din zilele tinereții mele. Deja 
experiența însăşi mă încredințează de adevărul 
evanghelic, ce porunceşte să părăsim toate, ca să 
moştenim toate. Evanghelia îl lipseşte pe om de 
ceea ce el stăpâneşte în chip nedrept. Din lima- 
nul lin, din pustia îndepărtată repet acelaşi lucru 
pe care îl spuneam din pustia apropiată: „Nu vă 
lăsați furați de curgerea zgomotoasă, furtunoa- 
să, a lumii!” Fie urechile inimilor voastre luând 
aminte glasul rugăciunii mele!.. 

Hristos să fie cu voi! 


3. 

Binecuvântare pentru cei nou-căsătoriți. 
După necazuri vin mângâieri, iar după 
mângâieri vin necazuri, lucru care naște 
credinţa în Dumnezeu și moartea faţă de lume. 
Viaţa pământească este o călători spre veșnicie. 


in însingurarea mea, de pe pitoreştile 

maluri ale Volgăi măreţe şi splendide, vă 
felicit cu prilejul izbutitei săvârşiri a lucrului în- 
ceput în familia voastră, lucru care pentru o ini- 
mă părintească este atât de îmbucurător şi atât 
de greu în acelaşi timp. 

Binecuvântarea lui Dumnezeu să adumbreas- 
că nou-căsătorita pereche - binecuvântare atât 
de îmbelşugată, încât să o vedeți limpede, să 
vă mângâiați şi să daţi pentru ea mulțumită lui 
Dumnezeu. El le trimite necazuri celor pe care îi 
iubeşte, iar în urma necazurilor trimite mângâ- 
ieri. Faptul că mângăierile iau locul necazurilor 
şi necazurile — locul mângâ:ierilor dă naştere cre- 
dinţei în Dumnezeu şi morții față de lume. Lu- 
ându-l pe om de mână, credința îl aşază în fa- 
ţa lui Dumnezeu. Un astfel de om se înalță mai 
presus de lume: sub picioarele lui este întuneca- 

tul haos al îndoielii, al necredinței, al rătăcirilor, 
al filosofărilor îngâmfate şi totodată deşarte, la 
fel cum sub picioarele celui ce s-a urcat pe vârful 
unui munte înalt se află nori, stânci, prăpăstii, 
cascade care vuiesc şi saltă din stâncă în stâncă. 
Viața pământească e o călătorie ce nu se în- 
trerupe nici măcar o clipă. Mergem, mergem, 
şi dintr-o dată se deschid porțile veşniciei, şi ne 
pierdem în întinderea ei neînchipuită, aşa cum 
minunat grăieşte Sfântul David: Străin sunt eu pe 
pământ, să nu ascunzi de la mine poruncile Tale (Ps. 
118, 19). Chiar aşa: legea lui Hristos este ca un fir 
pe care, urmându-l, ieşim din labirintul întune- 
cat al vieții pământeşti în veşnicia cea fericită. 
Să fiți sănătoşi şi să propăşiți! 


4. 
Despre răbdarea în necazuri și 
despre faptul că nici o virtute nu poate 
să se alcătuiască fără răbdare 


A 


| n mijlocul nopții adânci şi întunecate ră- 
sună trist şi tărăgănat strigătele caraulelor, 
rupând sfințita ei tăcere'. Caraula este mângâiat 
şi îmbărbătat de glasul tovarăşului său; sufletul 
său e înrâurit binefăcător de gândul, de simţă- 
mântul că cineva îi împărtăşeşte soarta. 
Mângâietor, îmbucurător e pentru creştin gla- 
sul fratelui său în acest întuneric şi această um- 
bră a morții în care săvârşim pribegia noastră 
pământească mergând spre cer. Ce vă voi spune 
din îndepărtata mea strajă? Ce gând mângâietor 
vor purta spre dumneavoastră sunetele mele? 
Veţi auzi ceea ce şi mie îmi aduce un deosebit fo- 
los, veți auzi cuvintele Mântuitorului, cu care El 
îmbie spre cunoştinţa, spre zidirea, spre întări- 
rea tuturor pribegilor Pământului: întru răbdarea 
voastră veți dobândi sufletele voastre (Lc. 21, 19). 
Ah! Trebuie să ne amintim această povață a 
Mântuitorului, trebuie să ne ținem de ea fără înce- 


' Este vorba de icii care pe atunci patrulau străzile 
noaptea, strigând la intervale regulate (n. tr.). 


N 


tare, aşa cum se ţine orbul de călăuză, fiindcă ne- 
cazurile ne dau unul altuia în primire ca din val în 
val, ne vând unul altuia aşa cum un stăpân crud 
vinde un rob altui stăpân, la fel de crud sau şi mai 
rău — iar când sufletul şi trupul sunt deja subțiate 
de suferințe, când devin slabe, nimicnice ca pânza 
de păianjen, ne ia în primire mormântul!.. 

Pentru a birui unele necazuri este nevoie de 
bărbăţie, pentru a ieşi din altele trebuie înțelepciu- 
ne, pentru a scăpa din altele se cuvine să ai sme- 
renie — dar în toate necazurile, orice alte virtuți ai 
avea, trebuie neapărat răbdare. Nici o virtute nu 
poate să se alcătuiască fără răbdare; ca să rămână 
virtute, virtutea are nevoie de răbdare. Cine se cla- 
tină în virtute, cine nu va răbda în ea până la sfâr- 
şit, şi-o pierde. Domnul a zis despre cei ce caută să 
fie pe placul Lui că ei fac roadă întru răbdare (v. 
Lc. 8, 15), a poruncit să ne dobândim sufletul întru 
răbdare (v. Lc. 21, 19), a vestit că se va mântui doar 
cel ce va răbda până la sfârşit (v. Mt. 24, 13). 

lată răspunsul pe care îl dau din însingura- 
rea mea la chemarea dumneavoastră! Fie ca el 
să pătrundă în cămara lăuntrică a inimii voastre, 
să răsune în ea, să reverse în ea mângâiere lină — 
mângâierea pe care o dau cuvântul ceresc şi nă- 
dejdea cerească. Acesta este glasul celui ce strigă 
în pustie, celui ce tace în pustie!.. Şi iarăşi mă cu- 
fund în tăcerea-mi, în depărtarea-mi, în obscuri- 
tatea-mi întunecată, inspirată ca noaptea adân- 
că. Aşa tace caraula după ce şi-a tărăgănat la so- 
roc strigătul melancolic! Hristos să fie cu voi! 


12 


5, 
Despre aceea că în Împărăţia lui Dumnezeu ne 


duce făclia credinţei şi despre răbdare 


crisoarea dumneavoastră mi-a plăcut 

mult; faptele dumneavoastră, pe care le-a 
insuflat dragostea de aproapele, mi-au plăcut 
mult; sfatul dumneavoastră mi-a plăcut mult şi-l 
îndeplinesc. În fine, dumneavoastră înşivă mi-ați 
plăcut mult; în scrisoarea pe care mi-ați trimis-o 
sunteți atât de împăcat, atât de liniştit! Nu-mi 
place ca cei ce pribegesc pe acest pământ să fie 
nechibzuit de veseli: lucrul acesta nu li se potri- 
veşte pribegilor, surghiuniților, pe care îi aşteap- 
tă moartea, judecata, veşnicia de două feluri — fe- 
ricită sau amarnică. Îmi place ca ei să fie liniştiţi: 
liniştea e un semn că pribeagul are nădejdea cea 
binecuvântată în inimă. 

Trăiesc în însingurare şi mă tratez; efectul me- 
dicamentelor este salvator, dar totodată puter- 
nic, aşa încât zac la pat zile întregi. De la fereas- 
tra mea am o vedere minunată spre Volga, pe ca- 
re o laud, dar la care mă uit rar, rar, în treacăt. 
După cum mă ştiu din copilărie, simțurile me- 
le trupeşti nu erau receptive, lumea materială 

nu mă înrâurea decât slab prin ele. Nu am fost 
curios, am fost rece față de toate, dar niciodată 
n-am putut să privesc cu nepăsare un om! Sunt 
făcut să iubesc sufletele omeneşti, să admir su- 
fletele omeneşti! De aceea şi ele — ca nişte îngeri 
minunaţi — se înfăţişează privirilor inimii mele 
atât de încântător, atât de mângâietor! lată o pri- 
velişte, iată un tablou la care mă tot uit şi nu mă 
pot sătura. Şi ce ciudat! Faţa, silueta, trăsăturile 
le uit îndată, de suflet îmi amintesc. Multe sufle- 
te, suflete minunate, sunt în tabloul meu, pe care 
l-a zugrăvit dragostea, pe care aducerea-aminte 
credincioasă îl păstrează întreg şi în culori vii. 
Însingurarea face şi mai limpezi, şi mai vii aces- 
te culori. În tabloul meu vă aflaţi şi dumneavoas- 
tră. Vă privesc deseori, şi sufletul meu vă doreşte 
tot binele. 

Ce însemnătate are dacă suntem îmbrăcați 
în haine luxoase sau într-un strai simplu? Să 
ne săvârşim pribegia pământească purtând fă- 
clia credinței drepte, credinţei vii. Această făclie 
ne va aduce în veşnica Împărăţie a lui Dumne- 
zeu, în faţa intrării căreia sunt lepădate deopo- 
trivă şi zdrenţele, şi îmbrăcămintea luxoasă. Fa- 
ță de luminoasa haină duhovnicească, nici cea 
mai luxoasă îmbrăcăminte nu este altceva decât 
o zdreanţă disprețuită. 

Întru răbdarea voastră veți dobândi sufletele voas- 
tre (Lc. 21, 19), li s-a spus celor ce pribegesc pe 
acest pământ, deoarece calea noastră e strâmtă 

şi necăjită, iar noi suntem slabi. Puterea lui Dum- 
nezeu întru neputinţă se desăvârşeşte (II Cor. 12, 9), 
ne învaţă iarăşi, dându-ne mângâiere, Scriptu- 
ra. Îi mulțumesc fratelui dumneavoastră pentru 
rândurile pe care le-a adăugat! Dacă scrisoarea 
mea ar avea ochi, le-aş fi poruncit să-l priveas- 
că țintă, vreme îndelungată şi cu atâta prietenie, 
încât acest pătimitor necontenit, fără să vrea, ar 
fi zâmbit. 
Hristos să fie cu dumneavoastră! 


6. 
Despre păzirea de întuneric și de păcat. 
Despre Înfricoșătoarea Judecată 


unteți la Paris! Valurile mării vieții ne-au 
despărțit. Eu hălăduiesc pe malul însin- 
gurat al Volgăi, dumneavoastră ați fost aruncat 
în Paris, capitala modei, capitala lumii civiliza- 
te şi, s-ar putea spune, capitala întunericului şi a 
păcatului. În capitala întunericului şi a păcatului 
să vă păziţi de întunecare, să vă păziți de păcat! 
Unde este mai mare primejdia, acolo este nevoie 
de mai multă băgare de seamă. Dacă împrejură- 
rile vă silesc să vă aflați într-un oraş unde bântu- 
ie ciuma sau altă boală molipsitoare, trebuie să 
vă străduiți să vă terminați cât mai repede trebu- 
rile de acolo şi să plecați cât mai repede. Cu atât 
mai mult trebuie să procedați astfel într-un oraş 
care este capitala păcatului. Cine ştie dacă păca- 
tul cel prearău nu vă va face vreo rană? Cine ştie 
ce rană vă va face? El poate pricinui şi o rană de 
moarte, cu neputinţă de vindecat. 
Întoarceți-vă mai repede, încheindu-vă treaba 
de acolo! Aici vă aşteaptă o sarcină însemnată. 
Sunteţi dator să vă ocupați cu atenţie de sufletul 

dumneavoastră. Nu-l irosiți, fiindcă lucrul aces- 
ta e cu putință, şi cât de mulți sunt cei ce îl fac! 
Să vă amintiți că şi dumneavoastră aveți a ieşi 
din această viață pe uşa mormântului, a vă în- 
fățişa înaintea Domnului spre judecată — spre o 
judecată care este înfricoşătoare şi pentru sfinții 
Lui, şi pentru cei ce şi-au petrecut întreaga viață 
făcându-l placul. Acolo vor fi judecate nu doar 
păcatele, ci şi dreptățile oamenilor; acolo multe 
dreptăți ale lor vor fi osândite de Dreptatea cea 
întru totul desăvârşită. Despre lucrul aceasta a 
dat mărturie Însuşi Mântuitorul. De nu va prisosi 
dreptatea voastră, a zis El, mai mult decât dreptatea 
cărturarilor şi a fariseilor, nu veți intra în Împărăția 
cerurilor (Mt. 5, 20). 

O, dacă Milostivul Domn mi-ar da să mă bu- 
cur de mântuirea dumneavoastră şi a mea în 
veacul acesta şi în cela ce va să fie! 


1, 
De ce ne scapă gândul la moarte și veșnicie. 
Despre ispita din minte și din inimă și despre 
privegherea duhovnicească 


mă u bine vă săvârşiți pribegia pământeas- 
că? În vremea acestei pribegii, omului i 
se întâmplă să se uite cu nesaţ la lucrurile care se 
înfăţişează privirilor, şi atunci i se pare că mer- 
sul lui către veşnicie s-a oprit. Aceasta este o ilu- 
zie a ochilor sufletului. Mergem tot timpul şi nu 
ne oprim nici măcar o clipă. Pentru ca cel pri- 
beag, pe acest pământ să nu se rătăcească în ca- 
lea-i grea i se cântă o cântare duhovnicească. la- 
tă cuprinsul ei: voia lui Dumnezeu, preasfintele 
Lui porunci. Cântate erau de mine îndreptările Tale 
în locul pribegiei mele (Ps. 118, 54), a zis de Dum- 
nezeu insuflatul David. 

Pe aici, când cineva se rătăceşte în pădure, în 
satele vecine se trage clopotul la biserică, şi cel 
rătăcit iese din pădurea întunecoasă luându-se 
după sunetul clopotului. Or, un oraş mare, cu lo- 
cuitori mulți, are o anumită asemănare cu un co- 
dru: în el, la fel ca în codru, poți să te rătăceşti... 
Fie ca glasul meu, ieşit din însingurarea mea, 

să se asemene binefăcătorului sunet al clopotu- 
lui bisericesc! Întotdeauna a răsunat în sufletul 
dumneavoastră, întotdeauna a găsit în el adă- 
post. Şi acum să-l audă sufletul dumneavoastră, 
iar auzindu-l să se umple de mângâiere adevă- 
rată! Cred că omul nu poate afla mângâiere ade- 
vărată decât în aducerea-aminte de Dumnezeu. 
Adusu-mi-am aminte de Dumnezeu, zice Sfântul 
David, şi m-am veselit (Ps. 76, 3). 

Cât de sigur este faptul că toți trebuie să mu- 
rim! Ce este viața aceasta față de veşnicie? O 
clipă care nu înseamnă nimic! Nici unul dintre 
oameni nu a rămas nemuritor pe pământ, dar 
noi trăim de parcă am fi fără moarte; gândul la 
moarte şi veşnicie ne scapă, ne devine cu desă- 
vârşire străin. Aceasta este o mărturie limpede a 
faptului că neamul omenesc se află în starea de 
cădere; sufletele noastre sunt ținute în legături- 
le unui anumit întuneric, unor lanțuri nedezle- 
gate ale amăgirii de sine, prin care lumea şi tim- 
pul ne țin în robie şi în subjugare. Este nevoie 
de sforțări, de sforțări neîncetate, de luptă cu noi 
înşine, ca să scăpăm din prăpastia cea cumpli- 
tă şi întunecată; este nevoie de răbdare pentru 
a îndura cu mărime de suflet toate nevăzutele 
furtuni sufleteşti. Ispita din minte şi din inimă 
este mai de temut decât toate ispitele din afară. 
Nimeni nu este atât de primejdios pentru noi ca 
noi înşine. Privegheaţi şi vă rugați, a zis Domnul, 
ca să nu intrați în ispită (Mt. 26, 41). Omul poa- 

te priveghea asupra sa numai în lumina Noului 
Testament. Lumina în care se săvârşeşte prive- 
gherea duhovnicească se revarsă şi din scrierile 
Sfinţilor Părinţi. Dumnezeiasca Scriptură şi Pă- 
rinții ne amintesc fără încetare de Dumnezeu, de 
binefacerile Lui, de menirea noastră, de viitorul 
cel veşnic fericit şi de cel veşnic nefericit, dau în 
vileag viclenia lumii, cursele ei, arată mijloacele 
prin care putem scăpa de aceste curse şi intra în 
limanul mântuirii. 

Rămâneți slujitor al lui Dumnezeu în aceas- 
tă scurtă vreme a vieții pământeşti, şi veți moş- 
teni o veşnicie plină de bucurii şi de necurma- 
tă desfătare duhovnicească!.. Nu vă descurajați 
din pricina poticnirilor: nepăcătuirea desăvârşi- 
tă este un vis cu neputinţă de împlinit! Poticniri- 
le sunt fireşti pentru toți oamenii, cărora, tocmai 
din pricina acestei înclinări a lor spre căderi, li 
s-a poruncit: întru răbdarea voastră vă veți dobândi 
sufletele voastre; cel ce va răbda până în sfârşit, acela 
se va mântui. 

Binecuvântarea lui Dumnezeu să odihnească 
asupra dumneavoastră! 


8. 
Cea mai înaltă fericire de pe pământ este a-l. 
cunoaște pe Dumnezeu. |Despre unirea prin 
rugăciune și înnoirea duhovnicească 


nul trecut, în ziua de 14 octombrie, eram 

în casa dumneavoastră şi slujeam dum- 
nezeiasca Liturghie împreună cu frații mei în pa- 
raclis. Luaţi parte la slujbă, împreună cu binecu- 
vântatele dumneavoastră fiice, cu binecuvânta- 
tele dumneavoastră urmaşe. În rugăciune eram 
uniți cu toții. Această unire este mai presus de 
senzațiile pământeşti; în ea e ceva ceresc; în ea 
e o pregustare a vieții ce va să fie, în care pe oa- 
meni îi va uni duhul. Aici, pe pământ, îi uneşte 
cel mai mult pământul — „pământ” numesc tru- 
pul şi sângele nostru, căci aşa le-a numit Dum- 
nezeu: pământ eşti, i-a zis El omului căzut, şi în 
pământ vei merge (Fac. 3, 19). 

După Liturghie am avut adevărata plăcere, 
venită din inimă, de a vă felicita cu prilejul zi- 
lei dumneavoastră de nume, de a vă ura toa- 
te bunătăţile cu care Milostivul Domn îl înzes- 
trează în timp şi în veşnicie pe omul plăcut Lui 
şi iubit de El. Acum, din pustia mea îndepărta- 

tă, vin la dumneavoastră cu gândul, cu amin- 
tirea, cu inima -— în fine, cu rândurile acestea. 
Vă felicit cu prilejul zilei dumneavoastră de nu- 
me, vă felicit cu aceeaşi plăcere duhovniceas- 
că, plin de aceleaşi dorințe sincere şi bune față 
de dumneavoastră. Domnul să vă binecuvânte- 
ze! Înnoiască-se ca ale vulturului tinerețile tale! lar 
omul se înnoieşte, întinereşte de pe urma bunei 
credințe. Dacă e să facem o comparaţie între via- 
ţa omenească şi veşnicie, toți suntem la fel de 
tineri şi toți suntem la fel de bătrâni. Mie îmi 
apare în floarea şi frumusețea tinereții, cu ade- 
vărat viu, numai cel binecredincios. Acesta răs- 
pândeşte mireasma duhovnicească a nemuririi; 
se simte că în el trăieşte Dumnezeu, dând via- 
ță sufletului. Astfel, pentru toți sufletul se simte 
limpede în lucrurile trupului, pe care el îl folo- 
seşte ca pe o unealtă; se simte şi lipsa sufletului, 
pe care o văd toți în nemişcarea şi în putoarea 
trupului fără viaţă. 

Cu adevărată, adâncă, duhovnicească mângâ- 
iere am fost martor al felului cum inima dum- 
neavoastră a înviat pentru Dumnezeu; am fost 
martor al acestei preaplăcute privelişti şi am dat 
mulțumită lui Dumnezeu. Nu este pe pământ fe- 
ricire mai presus decât a-L cunoaşte pe Dumne- 
zeu şi a te lipi de EI din tot sufletul. Această uni- 
re e de acum şi până în veac! Această unire este 
condiţia fericirii adevărate, fericirii veşnice, a că- 
rei pregustare începe deja aici, pe pământ. 

Oricum mi-aş aminti despre dumneavoastră, 
totdeauna îmi vine în minte stihul Psalmistului: 
înnoi-se-vor ca ale vulturului tinereţile tale (Ps. 102, 
5), şi inima mea îl trimite spre dumneavoastră pe 
aripile urării calde! 

După cum vedeţi, scrisoarea mea nu este de- 
loc ceremonioasă; tot ce am scris porneşte din 
inimă. Nu vă osteniți să răspundeți la ea: am de 
la dumneavoastră o scrisoare pe care o citesc şi 
recitesc mereu cu înnoită desfătare duhovniceas- 
că, dându-l mulțumită lui Dumnezeu. Această 
scrisoare este sufletul dumneavoastră; a plăcut 
înaintea lui Dumnezeu ca el să fie deschis pentru 
mine spre folosul obştesc: al meu şi al dumnea- 
voastră. Cel ce rosteşte cuvântul lui Dumnezeu 
şi cel ce ascultă cuvântul lui Dumnezeu se fo- 
losesc împreună, şi folosul îl aduce Dumnezeu. 
Aici, pe pământ, în valea necazurilor şi a plân- 
gerii, El îi uneşte pe oameni întru unire de cuget 
cu atotsfântul, atotputernicul Său cuvânt. După 
încheierea pribegiei pământeşti, EI îi sălăşluieş- 
te pe cei ce au unire de cuget în casa cea veşnică, 
unde nu amuțeşte niciodată prăznuirea duhov- 
nicească. Fie ca El să ne dăruiască aici unirea de 
cuget şi de suflet cea plăcută Lui, ca pe o cheză- 
şie, iar dincolo — în cer, în veşnicie — să ne dăru- 
iască fericirea cea negrăită, ca împlinire a cheză- 
şiei...! Ce gând mi-a venit acum! Nu îl voi ascun- 
de! Dar-ar Milostivul Domn să vă văd împreună 
cu toți copiii şi nepoţii dumneavoastră într-un 

locaş veşnic, plin de lumină şi bucurie, plin de 
slavoslovire a lui Dumnezeu, aşa cum v-am vă- 
zut pe toți anul trecut, pe 14 octombrie, adunați 
în sfânta Lui biserică. Aţi făcut în casă adăpost 
pentru Dumnezeu: faceți şi în sufletul dumnea- 
voastră; El vă va întocmi casă, locaş de mare cu- 
viință în sfânta Sa cetate, în lerusalimul ceresc: o 
va face, întrucât a făgăduit că va răsplăti fiecăru- 
ia după faptele sale. 


9. 
Despre chemarea dumnezeiască. 
Despre pocăința cuvenită mirenilor. 
Despre amăgirea de sine și despre lucrarea în 


noi a lumii duhurilor şi a lumii materiale 


u ajutorul lui Dumnezeu, răspund la 

scrisoarea dumneavoastră. Zis-a Dom- 
nul: Nimeni nu poate să vină la Mine de nu-l va tra- 
ge Tatăl, Care M-a trimis (In 6, 44). Aşadar, cu toa- 
te că unealta chemării este un om, însă chema- 
rea este dumnezeiască; Dumnezeu este Cel ce 
cheamă. Simţind această chemare, care vi s-a fă- 
cut auzită după ce ați străbătut deja o cale în- 
delungată în pribegia pământească, să nu vă în- 
vârtoşați inima — iar aceasta se învârtoşează prin 
înşelăciunea păcatului, precum a spus Sfântul 
Apostol Pavel. Luaţi seama, fraților, zice el, să nu 
fie cumva în vreunul din voi o inimă vicleană a ne- 
credinței, ca să vă depărteze de la Dumnezeul Cel viu 
(Evr. 3, 13, 12). 

Nu v-aş sfătui să intrați în cercetarea amă- 
nunțită şi de subțirime a păcatelor şi însuşirilor 
dumneavoastră păcătoase. Adunaţi-le pe toa- 
te în vasul cel unul al pocăinței şi aruncați-le în 

adâncul milostivirii lui Dumnezeu. Cercetarea 
de subțirime a păcatelor proprii nu i se potriveş- 
te omului care duce viaţă mirenească: ea nu va 
face decât să-l arunce în descurajare, nedumerire 
şi tulburare. Dumnezeu ne ştie păcatele, şi, dacă 
vom alerga la El mereu pocăindu-ne, va tămădui 
treptat însăşi păcătoşenia noastră, adică deprin- 
derile, însuşirile păcătoase ale inimii. Păcatele 
săvârşite prin cuvânt, prin faptă, prin învoirea 
gândurilor, trebuie spuse la spovedanie părinte- 
lui duhovnicesc, însă de cercetarea în subțirime 
a însuşirilor păcătoase, repet, mireanul nu trebu- 
ie să se apuce: aceasta este o capcană întinsă de 
cel ce ne vânează sufletele. Ea poate fi recunos- 
cută după tulburarea şi descurajarea pe care le 
naşte în noi, chiar dacă pe din afară este îmbră- 
cată cu chipul plăcut al binelui. De acest văl ne- 
gru este nevoie pentru monahi, ca să ascundă de 
ei razele harului care le luminează mințile şi ini- 
mile; de acest văl negru este nevoie pentru mo- 
nahii deja sporiţi, pe care vederea propriei păcă- 
toşenii nu poate să nu îi ducă la deznădăjduire, 
ci îi duce doar la smerenie. Aşa purta oarecând 
un văl pe fața sa strălucitoare de Dumnezeu vă- 
zătorul Moisi. 

Trebuie să recunoaştem — şi această recunoaş- 
tere va fi cu totul îndreptățită — că noi toți, oame- 
nii, ne găsim mai mult sau mai puţin în amăgire 
de sine, suntem cu toții înşelați, purtăm cu toții 
înşelarea în noi. Aceasta este o urmare a căderii 

noastre, care s-a săvârşit prin primirea minciunii 
drept adevăr; aşa cădem întotdeauna şi acum. 
De asta suntem atât de schimbători! Dimineața 
sunt într-un fel, la prânz — altfel, după-amiaza 
şi mai altfel, şi aşa mai departe. Lumea duhu- 
rilor lucrează prin gânduri şi prin simțămintele 
inimii; lumea materială lucrează prin simţurile 
trupeşti. Amândouă ne momesc să gustăm din 
fructul oprit. Simțurilor trupeşti — văzului, auzu- 
lui, pipăitului — acest fruct le pare minunat; gân- 
dul — cuvântul unei ființe nevăzute — îndeamnă 
mereu: „Gustă, cunoaşte!” El momeşte prin cu- 
riozitate, ațâță prin slava deşartă. În sufletul nos- 
tru răsună glasul amăgitorului, glasul pe care 
l-au auzit pentru prima dată protopărinţii noş- 
tri în Rai; răsună glasul: veți fi ca nişte dumnezei! 
Răsună şi sminteşte; sminteşte şi ucide. Tocmai 
de aceea li s-a dat oamenilor o virtute nouă — 
smerenia; le-a fost dată o nouă lucrare lăuntrică 
— pocăinţa. Atât lucrarea, cât şi virtutea sunt cu 
adevărat neobişnuite! Ele sunt cu totul potrivni- 
ce lucrurilor prin care am căzut. Prin pocăință e 
omorâtă pierzătoarea înrâurire a simțurilor tru- 
peşti, iar prin smerenie e nimicită semeața cuge- 
tare, slava deşartă, trufia vieții: pe scurt, tot ce îl 
scoate din minți pe om. 

Ce este de făcut? — veţi întreba. Nu trebuie să 
vă tulburați de schimbările care se întâmplă ca 
de ceva neobişnuit; nu trebuie să vă apucaţi de 
cercetarea în subțirime a păcatelor, ci să vă du- 

ceți viața în pocăință statornică, socotindu-vă 
păcătos în toate privințele şi crezând că Milos- 
tivul Domn îl va primi în braţele milostivirii Sa- 
le, în sânul mântuirii, pe oricine îşi recunoaş- 
te păcătoşenia. Nu am în vedere aici păcatele 
de moarte: pocăința pentru acestea este primi- 
tă de Dumnezeu doar atunci când omul se lasă 
de ele. Îndeletnicirile de pe lângă casă şi gospo- 
dărie sunt foarte folositoare: îndepărtează statul 
degeaba şi-i uşurează minţii războiul ei nevăzut. 
Când omul stă degeaba, războiul ajunge o luptă 
crâncenă, care este îngăduită doar celui silit de 
împrejurări sau adus de Dumnezeu la ea. Buna 
chibzuinţă cere să nu ieşim la o luptă mai pre- 
sus de puterile noastre, ci, dimpotrivă, să ne-o 
uşurăm pe cât ne stă în puteri. Credeţi în Atot- 
puternicul Dumnezeu, nădăjduiți în El trăiţi cu 
răbdare şi cu statornicie, trăiţi în simplitate, în 
pocăință şi în smerenie, încredințați-vă voii lui 
Dumnezeu; când se va întâmpla să vă abateți de 
la calea dreaptă întoarceți-vă din nou pe ea, şi vă 
veți mântui. 


10. 

Despre nestatornicia fericirii pământești. 
Despre plutirea pe marea vieții. 
Despre pregătirea pentru veșnicie și despre 
menirea omului 


| n aducerea mea aminte e încă vie ultima 
oară când aţi venit în Pustia Sfântului Ser- 
ghie!. V-am văzut acolo într-o vreme când slava 
pământească, atât de nestatornică şi de schimbă- 
toare, vă zâmbea. Acum mi-ați părut mult mai 
măreț; mi-aţi făcut o impresie adâncă. Respect 
toate virtuțile, însă nici una nu-mi stârneşte atât 
respect ca îndurarea cu mărime de suflet a ne- 
statorniciei fericirii pământeşti. Pe câmpul de 
luptă, omul ajunge deseori erou pentru că fier- 
be în el sângele; în răsturnările neaşteptate ale 
vieții poți fi erou doar dacă ai măreție în suflet. 
Părăsind arena gloriei militare, bărbatul viteaz 
făureşte plug din sabia sa de oțel, spaima vrăj- 
maşilor patriei, şi orice cetățean adevărat — iar 
în urma acestuia istoria şi urmaşii — priveşte cu 
respect la plugul acela: el intră în numărul şi în 
' Este vorba de mănăstirea de lângă Sankt-Petersburg 
unde Sfântul Ignatie a fost o vreme întâi-stătător (n. îr.). 

rândul monumentelor mărețe. Dispreţ şi nemul- 
țumire îşi atrag distincţiile care acoperă pieptul 
unui nemernic: pe el, fiecare distincție este un 
monument al intrigii, al josniciei, al lenei. Spu- 
neți-mi, ce dacă Grişka Otrepiev a avut pe cap 
coroana Monomahului!'? Ce renume are acesta? 
Renumele de om rău, neruşinat, lipsit de conşti- 
ință, care nu s-a dat în lături de la nici un fel de 
fărădelegi, renume nedespărțit de blesteme. Să 
ne izbăvească Dumnezeu pe toți de acest renu- 
me! Şi câți uzurpatori nu sunt pe lumea asta... 
După ce mi-am luat rămas bun de la dumnea- 
voastră, m-am îmbolnăvit şi mai tare. Văzând că 
nu mai am puteri nici să mă lupt cu boala, care 
se întețise peste măsură, nici să mă lupt cu îm- 
prejurările, am vrut să părăsesc pentru totdeau- 
na Petersburgul şi îndatoririle agitate. Nu tutu- 
ror le este dat să fie frunze, flori, fructe în pomul 
statului; trebuie să fie cineva care, ca o rădăcină, 
să-i aducă acestuia viață şi putere prin îndeletni- 
ciri neştiute, line, de un folos vital, de o necesita- 
te vitală. Socot că una dintre aceste îndeletniciri 
este întărirea aproapelui în credința şi moralita- 
tea creştină. Această îndeletnicire paşnică şi mo- 
destă prin viul grai şi prin condei mi-a luat întot- 
deauna o parte însemnată a timpului, iar la cât 
' Pentru conştiinţa rusă, Grigorie (Grişka) Otrepiev es- 
te unul din prototipurile uzurpatorului. Coroana atribuită 


de tradiţie lui Vladimir Monomah, marele cneaz al Kievu- 
lui, era purtată de țarii ruşi în ziua încoronării (n. tr.). 

sunt de bolnav acum, mi l-ar lua pe tot. Nu s-a 
împlinit precum am dorit, n-a ieşit cum am pre- 
supus; presupuneam că o să fiu scos la pensie, 
pentru că mulți îmi sprijineau cererea. Mi s-a dat 
însă un concediu temporar, pe care să-l petrec în 
Mănăstirea Babaevskii ca să mă odihnesc şi să 
mă tratez. Acolo mă aflu acum. Închis în chilia 
mea fără a ieşi nicăieri, mă lupt cu boala care a 
pătruns adânc în mădularele mele şi dă naştere 
în ele unei epuizări nervoase, care mă ține în cea 
mai mare parte la pat. Viitorul meu e necunos- 
cut... Şi am renunțat să mă mai frământ pentru 
el! I-am zis Atotputernicului Dumnezeu: „Fă ce 
vrei cu zidirea Ta. Cred în cuvântul Tău că nici 
un fir de păr din capul meu nu va cădea fără în- 
cuviințarea Ta!” 

„Suflete al meu! Pluteşte fără cutremur pe va- 
lurile mării vieţii, fără să ai încredere în senin 
şi fără să te sperii de vifor. Nu te gândi la ziua 
de mâine, nu te obosi cu nici un fel de presupu- 
neri, cu nici un fel de închipuiri, nu-ți irosi cu ele 
timpul şi puterile. Ajunge zilei răutatea ei (Mt. 6, 
34), a zis Dumnezeul tău. Să crezi!.. Să pluteşti, 
să goneşti pe valuri!.. Viața pământească e amă- 
gire. Nici nu îți vei da seama când a apărut îna- 
intea ta limanul mormântului. Acolo unde este 
credință nu e nici întristare, nici temere; acolo es- 
te bărbăţie şi tărie de nimic biruită.” 

lată cugetările celui istovit, cugetări de pe pa- 
tul bolii, cugetări din pustie! 

În anii tinereții sale, omul se îndeletniceşte cu 
dobândirea cunoștințelor care îi trebuie pentru 
a-şi lărgi pe cât este cu putinţă sfera de acțiune în 
lumea materială, în care el joacă un rol activ. Din- 
tre acestea fac parte feluritele limbi străine, arte- 
le frumoase, ştiinţele matematice, istorice — toa- 
te, şi filosofia. Când începe să se apropie însă de 
bătrâneţe, când se apropie vremea când trebuie 
să cadă coaja şi să rămână fructul pe care aceas- 
ta îl acoperea („coajă” numesc trupul, iar „fruct” 
- sufletul), când se pregăteşte să intre pe tărâ- 
mul nemăsurat al veşniciei, al duhului, obiect al 
cercetării lui devine nu materia schimbătoare, 
sortită sfârşitului şi distrugerii, ci duhul dăinu- 
itor, nesfârşit. Ce contează că sună aşa sau altfel 
cuvântul, de vreme ce toate sunetele vor pieri! 
Ce însemnătate are care este măsura, de vreme 
ce avem a ne întâlni cu nemăsuratul! Ce însem- 
nătate are un gând meschin sau altul, de vreme 
ce mintea se pregăteşte să părăsească mulțimea 
gândurilor, să treacă la vederea şi tăcerea mai 
presus de gânduri, cărora le dă naştere nemăr- 
ginirea lui Dumnezeu în ființele mărginite de 
pe lângă EI! Studierea duhului îi dă omului un 
caracter statornic, corespunzător veşniciei. Ori- 
zontul lui se lărgeşte, privirile lui bat dincolo de 
hotarele materiei şi ale timpului, de unde aduc 
tărie nepământească. Primiţi sfatul meu sincer: 
îndeletniciți-vă cu citirea în adâncime a tuturor 
lucrărilor Sfântului loan Gură de Aur. Atâta timp 

cât soarta nu v-a scos iarăşi în arena slujirii pa- 
triei, îndeletniciţi-vă în voie cu educarea duhu- 
lui dumneavoastră în sensul limpezirii concepți- 
ilor lui. Vi-l propun pe acel scriitor bisericesc ca- 
re, prin neobişnuita curăție, limpezime, putere a 
învățăturii creştine îl înalță pe cititor mai presus 
de tot ce e pământesc; acest vultur duhovnicesc 
zboară mai sus de nori, şi de acolo îi arată uce- 
nicului său pământul. Cred că pentru un om de 
stat este un foarte mare câştig a privi pământul 
de la o asemenea înălțime; nu mai zic ce câştig 
este acesta pentru creştin, pentru omul ce are a 
moşteni veşnicia. Limpezimea în concepțiile re- 
ligioase şi morale este neobişnuit de prețioasă; 
lipsa de limpezime este un mare neajuns, care se 
răsfrânge asupra tuturor acțiunilor omului prin- 
tr-o lipsă de temeinicie. Soarta v-a cercetat cu lo- 
viturile sale; ea a zis: „Pe cine iubesc, îl bat şi îl 
pedepsesc.” Căliți-vă sub loviturile acestea, pre- 
făcându-vă în oţel tare; deveniți o comoară ne- 
prețuită pentru cei care vă înconjoară şi care vă 
vor înconjura de acum înainte. Cine ştie meni- 
rea omului? Ea este scrisă în cărțile pecetluite ale 
Proniei. Cincinaţii părăseau sabia pentru plug, 
apoi lăsau plugul pentru sabie... Vă spune asta 
un om care şi-a petrecut în necazuri toată viața, 
care e plin de răni, şi se bucură de ele, şi mulțu- 
meşte pentru ele lui Dumnezeu. Stindardul cru- 
cii se desfăşoară deasupra scrisorii mele: cuvân- 
tul meu iese întotdeauna de sub acest stindard! 

Cuvântul meu este şi vestire de pace, şi procla- 
mație de război; el cheamă la vitejie, la biruință, 
la cucerirea lumii oastea Israelului de taină: gân- 
durile şi simțămintele creştinului. 

Găsesc de prisos să vă rog să mă păstraţi în 
amintire: ați dovedit că am adăpost şi în amin- 
tirea, şi în inima dumneavoastră. Chem binecu- 
vântarea lui Dumnezeu asupra dumneavoastră 
şi asupra întregii dumneavoastră case. 


Il. 
Cum să deosebim cu inima sfântul adevăr 
de minciună. Starea de amăgire a inimii. 
Critica Urmării lui Hristos 


fântul adevăr e vestit în inimă de tihnă, 

de linişte, de limpezime, de pace, de aple- 
carea spre pocăință, spre adâncirea în sine, spre 
nenădăjduirea în sine, spre mângâietoarea nă- 
dejde în Dumnezeu. Minciuna, chiar dacă-şi pu- 
ne masca binelui, se cunoaşte după tulburarea, 
întunecarea, nehotărârea, nestatornicia, împrăş- 
tierea, visarea cărora le dă naştere, sau nu face 
decât să amăgească inima, aducându-i linguşi- 
tor o mulțumire, o îmbătare de sine, o plăcere 
tulbure, lipsită de limpezime — şi această plăce- 
re a inimii amăgite seamănă cu liniştea prefăcu- 
tă, care acoperă oglinda unor bulboane adânci 
şi întunecate, unde sălăşluiesc monştri. Printre 
alte „zefire” amăgitoare şi stricătoare care insu- 
flă inimii această cumplită linişte, această plăce- 
re nenorocită şi pierzătoare, se numără şi citirea 
cunoscutei cărticele Lirmarea lui Hristos a lui To- 
ma de Kempis, monah apusean, aflat în înşela- 
re drăcească. Desfătarea amăgitoare se hrăneş- 

te din părerea de sine, care se naşte din lucra- 
rea subţire a slavei deşarte, ce orbeşte mintea şi 
inima; ei îi place să se pronunțe, ea îşi îngădu- 
ie să se abată de la supunerea cu de-amănuntul 
față de Sfânta Biserică, crezându-se mai deştept 
ca ea; la fel ca toate înşelările şi cursele diavolu- 
lui, la fel ca însuşi diavolul şi ca odrasla acestu- 
ia, păcatul, nu suferă buna mireasmă, ucigătoare 
pentru ele, pe care o răspândesc pocăința şi roa- 
da acesteia — smerenia. Mântuitorul lumii a zis: 
Fericiţi cei săraci cu duhul, fericiţi cei ce flămânzesc 
acum, fericiți cei ce plâng acum, şi: vai vouă, celor ce 
sunteți sătui acum! (Lc. 6, 20-21, 25). 

Mintea omenească nu-i în stare să deosebeas- 
că binele de rău; răul, travestindu-se, poate cu 
uşurinţă, aproape întotdeauna, s-o amăgească. 
Şi lucrul acesta este foarte firesc: mintea ome- 
nească e tânără, iar gândurile rele care îl luptă 
au peste şapte mii de ani de experienţă în luptă, 
în viclenie, în vânarea sufletelor omeneşti. A de- 
osebi binele de rău este treaba inimii. Şi aici es- 
te nevoie însă de vreme, este nevoie de împlini- 
rea îndelungată a poruncilor evanghelice pentru 
ca inima să dobândească gustul subțire de care 
este nevoie pentru a deosebi vinul adevărat de 
vinul măsluit. Cât priveşte faptul că este trea- 
ba inimii să deosebească binele de rău şi că ea 
nu dobândeşte îndată putinţa de a-şi îndeplini 
această treabă, dă mărturie apostolul: hrana ta- 
re este pentru cei desăvârşiți, care au prin obişnuință 

simțurile învăţate să deosebească binele şi răul (Evr. 
5, 14). De aceea, până când inima nu va dobândi 
deprinderea deosebirii binelui de rău, foarte de 
folos este sfatul unui aproape crescut în sânul Bi- 
sericii Răsăritului, singurei sfinte, singurei ade- 
vărate, care caută şi care a aflat în supunerea față 
de ea libertatea cea fericită. „Din ascultare, a zis 
Sfântul loan Scărarul, se naşte smerenia adevă- 
rată, iar din smerenie — adevărata dreaptă soco- 
tință sau înțelegere duhovnicească.” Aşadar, în 
afara neascultării neabătute față de Biserică nu 
este nici smerenie adevărată, nici înțelegere du- 
hovnicească adevărată: acolo este tărâmul întins, 
împărăţia întunecată a minciunii şi a amăgirii de 
sine căreia aceasta îi dă naştere. Binele se deose- 
beşte de rău printr-o mulțime de semne, pe care 
omul le recunoaşte pe măsura sporirii sale du- 
hovniceşti. La începutul scrisorii am numit sem- 
nele care sunt mai aproape de starea dumnea- 
voastră sufletească, şi aceste semne vă sunt de 
ajuns! Învăţaţi-vă, puțin câte puţin, să deosebiți, 
folosindu-vă de ele, binele de răul travestit. 
Hristos să fie cu dumneavoastră! 


12. 
Despre nevăzuta luptă duhovnicească. 
Despre sporirea duhovnicească și despre ispită 


ii viteaz, luptă-te cu bărbăţie, cu dârze- 

nie, cu îndărătnicie. Nu-i lăsa vrăjmaşu- 
lui, din lenevie, biruința. După înfrângere nu te 
descuraja; apucă-te iar de sabie, şi la luptă! Răni- 
le primite în luptă vindecă-le prin pocăință. lată 
regula nevăzutei lupte duhovniceşti! 

Când Domnul vrea să-i dăruiască cuiva sporire 
duhovnicească, îngăduie să vină asupra lui luptă. 
Ispita sufletească îl înmoaie pe om, îl îmblânzeş- 
te cum e îmblânzit calul gonit în manej la coardă. 
Celui ce biruie i se îngăduie să intre la cina haru- 
lui: şi intră, şi gustă, şi se îndulceşte la cina Dom- 
nului său cum se îndulceşte la ospățul împărătesc 
ostaşul care şi-a dovedit credința prin statornicie, 
prin bărbăţie, prin răni, prin biruinţă. 

Hristos să fie cu tine! El să te întărească! 

13. 


Cum trebuie să fie cei ce doresc să intre în 
Împărăția cerurilor 


4 e să vă spun?.. Celor ce vor în Împără- 
ţia cerurilor Mântuitorul lumii le-a po- 
runcit să fie precum copiii: simpli, fără de rău- 
tate, fără duh de iscodire, credincioşi, iubitori să 
primească învățătură, căindu-se grabnic pentru 
greşeli. Urmaţi acestui sfat al Domnului: la vre- 
mea potrivită veți simţi o fericită înnoire, întărire 
a sufletului dumneavoastră. Aceasta se va săvâr- 
şi treptat, pe nebăgate de seamă... Omul se vede 
schimbat deodată, şi-L preaslăveşte pe Atotbu- 
nul şi Atotputernicul Dumnezeu. 

Să nu vă plângeți de scurtimea scrisorii mele, 
să nu o măsurați după numărul rândurilor. Cer- 
cetați-vă inima: dacă ea este mângâiată, îndestu- 
lată, măsura este deplină. 

14. 
Cel osândit de conștiința sa nu-și poate osândi 
aproapele. Legea lui Hristos cere răstignire. 
Despre smerenie și despre încredințarea în 


voia lui Dumnezeu 


e ce spuneți că nu sunteți vrednic de 

bunăvoința şi nici măcar de îngăduin- 
ţa mea? Eu nu sunt altceva decât un păcătos ne- 
trebnic, ce are foarte mare nevoie de milostivirea 
lui Dumnezeu, fără de care sunt negreşit sortit 
iadului. Dumnezeul meu îmi spune: cu măsura 
cu care măsuraţi vi se va măsura şi cu judecata cu ca- 
re judecați veți fi judecați (Mt. 7, 2). Având nevoie 
de milostivirea Dumnezeului meu, având nevo- 
ie de ea în deplină măsură, am pentru aproapele 
meu numai milostivire. Luând aminte la propria 
conştiinţă atunci când ea cântăreşte şi prețuieşte 
vrednicia mea, doresc ca ea să mă pună mai pre- 
jos decât toți călcătorii de lege. Osândit fiind de 
conştiinţa mea, nu pot să-mi judec aproapele şi 
cu atât mai puţin să osândesc pe cineva. Bine es- 
te să fii la picioarele aproapelui prin felul tău de 
a gândi: atunci devine accesibilă Evanghelia lui 
Hristos! 

lată cum sunt simțămintele mele față de dum- 
neavoastră! Scrisoarea dumneavoastră m-a miş- 
cat, şi aceasta este pricina pentru care vin la 
dumneavoastră, în ținuturi străine, prin acest 
răspuns, şi poate că am ajuns deja. Sunteţi necă- 
jit fiindcă sunteți în luptă, sunteți în luptă fiind- 
că legea lui Hristos e duhovnicească, cere răstig- 
nire. Veţi afla mângâiere în aceea că omenirea 
nu s-a putut apropia niciodată de răstignire fă- 
ră luptă. Dovada este Însuşi Dumnezeu-Omul. 
El S-a rugat în grădina Ghetsimani ca să treacă 
de la El paharul, şi sudoarea Lui cădea pe pă- 
mânt ca picăturile de sânge (v. Mt. 26, 39; Le. 22, 
44). Dacă vedeți că neputinţa vă biruie, să ştiţi 
că Domnul este puternic să dea tărie poporu- 
lui Său, după cum spune Sfântul David (v. Ps. 
28, 11). Ai lui Dumnezeu sunt şi primesc de la 
E] tărie cei ce Îi rămân credincioşi cu voia atunci 
când neputința lor îi face să încalce această cre- 
dincioşie cu fapta. Aduceţi-vă aminte că Hristos 
a venit să îi cheme la pocăință nu pe drepți, ci 
pe păcătoşi. Recunoaşteţi că faceți parte din rân- 
durile acestora, cădeți cu smerenie la picioarele 
lui Hristos, încredințându-vă voii Lui, încredin- 
țându-vă voii Lui prezentul şi viitorul, iar El va 
revărsa pace şi linişte în sufletul dumneavoas- 
tră, lucru prin care va arăta că este aproape, că 
Pronia Lui veghează asupra dumneavoastră. Un 
oarecare Sfânt Părinte a zis: „Fericit omul care 
a cunoscut neputința sa, pentru că dreptul care 

nu a cunoscut neputința sa este pe o cale foar- 
te primejdioasă!” Altul spune: „Dacă Hristos a 
venit nu pentru drepți, mă lepăd de dreptatea 
mea ca de un păcat care mă desparte de Hristos 
şi găsesc dreptatea mea — dreptate cerească, ce 
îmi dă mijlocul de a mă apropia de Hristos şi de 
a fi cu El — în recunoaşterea păcătoşeniei mele.” 
Vă scriu toate acestea spre mângâiere, ca văzând 
că vă aflați dator înaintea lui Hristos să ajungeţi 
nu la deznădăjduire şi la mâhnire, ci la smerenie, 
să fiți senini ca urmare a nădejdii în Hristos, care 
nu ruşinează, căci El e Atotputernic. 


15. 
Despre vederea duhovnicească. 
Suflete, izbăvește-te de fălcile fiarei 


care este această lume! 


u plăcere în inimă îmi amintesc cum în 

luna noiembrie a anului care a trecut ați 
vizitat Pustia Sfântului Serghie. Acolo, în bise- 
rică, în rugăciunile şi cântările sfintei slujbe, ați 
întâmpinat ziua dumneavoastră de nume, l-ați 
mulțumit lui Dumnezeu pentru trecut, L-aţi ru- 
gat pentru viitor, i-ați mulțumit îngerului dum- 
neavoastră păzitor pentru ocrotirea de până 
acum, l-ați rugat să vă păzească în vremea vi- 
itoare a vieții dumneavoastră pământeşti, până 
la sfârşitul acestei vieți, până la intrarea în veş- 
nica fericire, înaintea feței lui Dumnezeu. După 
dumnezeiasca Liturghie, ați poftit la chilia mea; 
acolo ne-am mângâiat cu iubirea noastră frățeas- 
că în Domnul, cu împreună-vorbirea în Domnul. 
Mângâiere e să vezi pe pământ un om care se te- 
me de Dumnezeu, care [i aduce jertfă viața şi pu- 
terile pe care le-a primit de la El. Din nefericire, 
cei mai mulți procedează altfel: aduc jertfă sata- 
nei darurile lui Dumnezeu. 

Mulţumesc Milostivului nostru Domn, Care 
m-a adus să mă odihnesc în însingurare de agi- 
tația capitalei! Deja nu îmi mai sunt necunoscu- 
te simțămintele care îl cercetează pe om în în- 
singurare. Tocmai de aceea pustia însingurată 
m-a momit atât de uşor din zgomotoasa Pustie 
a Sfântului Serghie. Însingurarea întăreşte sufle- 
tul, îi insuflă o anumită bărbăție, un anumit dis- 
preț față de lume, pe care nu le poți simți atunci 
când vii în atingere cu lumea. Când sufletul cal- 
că stricăciunea prin lepădarea de stricăciune, ve- 
de în lumina adevărată tot ce e stricăcios, şi în 
cumpăna inimii, care nu se poate mulțumi cu ni- 
mic altceva, se pogoară vederea duhovnicească. 
Aceasta îl face pe viețuitorul chiliei liniştite lo- 
cuitor, se poate spune, al Raiului, îl aduce în al- 
tă lume, în fața căreia lumea de aici este foarte 
strâmtă, nimicnică. În tihna liniştirii sufletul plu- 
teşte ca într-o întindere necuprinsă, priveşte ce- 
le trecute, cele de față, pământul, cerul, timpul, 
veşnicia. Aşa priveşte pe vreme limpede vultu- 
rul în înălțimea de neatins, în adâncul străveziu 
de azur. 

Cu cât este mai întins spațiul pe care îl ocu- 
pă peisajul, cu atât este mai măreaţă priveliştea. 
Bune sunt frumusețile pe care omul le poate ex- 
prima, descrie prin cuvânt, însă neasemuit mai 
înalte sunt cele mai presus de cuvânt, care aduc 
inima în starea de răpire şi fac mintea să nu mai 
poată lucra. Se spune că în Elveţia, de pe o anu- 

mită înălțime neobişnuită, stâncoasă, se înfăți- 
şează privirilor un peisaj foarte pitoresc, cu totul 
încântător; unii călători, suindu-se la acea înăl- 
țime înfricoşătoare, au fost atât de uluiți de mă- 
reția priveliştii, încât de uimire nu s-au mai ţi- 
nut pe picioare, au căzut de sus, s-au zdrobit. La 
fel lucrează şi vederea duhovnicească! Cel căru- 
ia i se descoperă pe neaşteptate se aruncă, de ui- 
mire, în această prăpastie şi moare pentru lume! 
Călătorii sus-pomeniți nu au înviat: la poalele 
stâncilor elveţiene, cruci negre din lemn străju- 
iesc rămăşiţele pământeşti ale acelor fii ai Brita- 
niei; eu aş spune că cel pe care vederea duhovni- 
cească l-a omorât față de lume nu mai învie față 
de lume. Vai! N-aş avea dreptate să spun aceas- 
ta, şi ca atare nu pot s-o spun! Vai! Omul învie şi 
pentru moarte! Solomon a înviat pentru moar- 
te! Iuda a înviat pentru moarte! Pentru moarte 
au înviat mulţi!.. Vai! Cât suntem de slabi, cât de 
schimbători!.. Privesc neputința noastră, o pri- 
vesc cu lacrimi!.. Ochii mei caută mângâiere, şi 
dintr-o dată se întorc spre pustie, spre însingu- 
rare!.. Acolo, acolo e cel mai sigur! Într-acolo, su- 
flete al meu, grăbeşte! Fugi!.. Dacă picioarele nu 
sunt îndeajuns pentru a alerga repede, ia aripi! 
Goneşte!.. Zboară!.. Izbăveşte-te de fălcile fiarei 
numite „lume”! Fii asemenea fericitei femei ca- 
re a fugit, care a zburat în pustie, femeii pe care 
a văzut-o văzătorul tainelor duhovniceşti — loan. 
Picioarele sunt înțelegerea sănătoasă în Dom- 

nul; aripile sunt credința: bate din ele, din aces- 
te aripi puternice, trece peste codri, ape, câmpii 
şi munți cel căruia i le-a dat Hristos. De la EI să 
cerem credință; pildă ne-au dat apostolii, care zi- 
ceau şi se rugau: Doamne, adaugă-ne nouă credin- 
ță! (Le. 17,5). 

Domnul să ne dăruiască a străbate în zbor ma- 
rea vieții pe aripile credinței şi a intra în limanul 
cel fericit, care este cerul. 


16. 
Despre însingurare și despre veșnicie. 
Omul nu e menit pământului, ci cerului. 
Cum trebuie să fie locuitorii acestuia 


ie nu-mi trebuie nimic. Ceea ce-mi tre- 

buie — ceea ce-i trebuie sărmanului meu 
suflet — am cerut deja: am cerut să fiu scos la pen- 
sie ca să trăiesc în retragere, în însingurare. 

Şi o să vă dau un mic răspuns despre însin- 
gurare. Aceasta este o moarte lină şi paşnică îna- 
inte de acea moarte care este destinul de neoco- 
lit al tuturor oamenilor şi care pentru păcătoşi, 
pentru robii lumii, este cumplită. În însingurare 
se şterg, treptat din mintea omenească impresii- 
le întipărite în ea de lucrurile lumii, şi mintea îşi 
pierde treptat împărtăşirea cu lumea. Ea o pri- 
veşte ca din tărâmul de dincolo de mormânt, ca 
de pe lumea cealaltă. Ca să înțelegeți mai bine, 
gândiți-vă la China, apoi uitați-vă la dumnea- 
voastră, uitați-vă cum privesc mintea şi inima 
dumneavoastră această ţară. Veţi vedea în sufle- 
tul dumneavoastră numai concepții tulburi, din 
auzite, concepții străine de viață — ele capătă via- 
ță atunci când vezi lucrurile, când ai de-a face cu 

ele, când ai față de toate o înţelegere îndeaproa- 
pe. Veţi vedea că inima dumneavoastră este fa- 
ță de această țară tot atât de moartă ca față de o 
țară ce nu există sau există doar în poveşti. Aşa 
pare şi lumea pentru sihastru, pentru locuitorul 
pustiei depărtate şi adânci. Toţi cei ce trăiesc în 
lume îi par a fi nu locuitori statornici, ci doar niş- 
te călători. Chiar aşa şi este! Trăim — călătorim. 
Unii merg, modest, pe jos, alții galopează pe cai, 
alţii gonesc în care repezi; sfârşitul e acelaşi pen- 
tru toți... Cel ce viețuieşte în însingurare se ui- 
tă însă puțin, chiar şi cu asemenea ochi, la lu- 
me, la fel de puțin cum se gândeşte la China şi 
se preocupă de ea locuitorul Sankt-Petersburgu- 
lui. O preocupare mai mare, preocupare de că- 
pătâi, singură preocupare, este pentru el lumea 
unde s-a mutat: această lume e veşnicia. Porțile 
acesteia s-au deschis larg înaintea privirilor ulu- 
ite ale sufletului, şi privirile sufletului au ațintit 
cu lăcomie aceste întinderi nemărginite, se cu- 
fundă în ele, sorb priveliştea nou descoperită, 
până atunci necunoscută, cu totul neştiută până 
atunci, sunt pironite, nu se pot desprinde... Veş- 
nicia!.. Într-acolo s-au scurs toate vremurile di- 
naintea noastră; în acest hău s-au ascuns toate 
milioanele de oameni care au trăit, unul după al- 
tul, pe fața pământului; în fața ei, sub privirile 
ei s-a născut lumea, s-a înmulțit omenirea, s-au 
format seminţiile, popoarele, împărăţiile; sub 
privirile ei, multe împărăţii cândva înfloritoare 

s-au prefăcut deja în pustie, multe oraşe mari au 
ajuns una cu pământul, au intrat în pământ, au 
fost acoperite de el; sub privirile ei, ale pustiei 
nelocuite, codri nepătrunşi, mlaştini nestrăbătu- 
te au ajuns sălaşuri înfloritoare ale unei societăți 
omeneşti numeroase, cultivate, agitate... La toa- 
te acestea a privit şi priveşte cu nepăsare, cu re- 
ce severitate, veşnicia. Nimic n-o satură şi nimic 
n-o va sătura. Totul trebuie să piară în ea, totul 
îi este jertfă, ea priveşte toate cum priveşte soa- 
rele fierbinte al primăverii la zăpada plăpândă, 
firavă... lar la veşnicie priveşte, o soarbe din pri- 
viri, liniştindu-se în tăcerea însingurării sale, si- 
hastrul. Învățat de această privelişte, el socoate, 
numeşte tot ce este vremelnic, aşa cum îl înva- 
ță Sfânta Scriptură, „deşertăciune”; el se încre- 
dințează că omul nu este menit pământului, ci 
cerului — şi cerul ne-a descoperit, în Evanghelie, 
cum trebuie să fie viețuitorii săi. Această lege a 
Dumnezeului Preaînalt se străduie ceas de ceas 
să o împlinească adevăratul Lui slujitor, cerce- 
tând după îndreptarul ei dacă nu cumva mintea 
şi inima lui s-au abătut de la calea dreaptă, dacă 
nu împlinesc cumva vreo altă voie — voie întune- 
cată, voie răutăcioasă, voie stricată... Când omul 
trăieşte astfel, cerul se pogoară pe pământ, iar 
odată cu el se pogoară în această vale a întuneri- 
cului, a plângerii şi necazurilor, mângâierea, fe- 
ricirea cerească. 


12; 
Despre pocăința adevărată și 
despre cea închipuită. 
Din ce este alcătuită pocăința mireanului 


m primit scrisoarea dumneavoastră, şi 
păcătoasa mea inimă a primit vestire să 
răspundă la ea fără întârziere. 

„„Ce „pieptănată” e scrisoarea dumneavoas- 
tră de acum, parcă e căpățâna mojicului după 
baie, ce cuminţică! 

De scrisoarea dumneavoastră dinainte m-am 
speriat. Ce sofisticată! Ce pretențioasă, ce pom- 
poasă! Parcă tot corpul de gardă ar fi ieşit la para- 
dă pe Câmpul lui Marte! Nici nu am îndrăznit să 
răspund. Cum citesc, mă apucă groaza, şi nu pot 
să răspund. Stepan m-a tot împins, cum împinge 
țăranul mârțoaga să tragă de plug când ară: „De 
ce nu-i răspundeți lui N.?” Păi dacă nu-mi vine 
să răspund, nu-mi vine! Şi mârțoagele, după cât 
se vede, au îndărătnicia lor. 

Despre ceea ce urmează n-aş fi vrut să vă 
scriu, dar de vreme ce am început, o să scriu, ce 
să fac... Pocăința de care — descriați în scrisoa- 
rea trecută — v-aţi învrednicit să vă atingeți nu a 

fost decât o închipuire a amăgirii de sine. V-aţi 
gândit şi v-aţi tot gândit, aţi tot auzit de una şi 
de alta, şi deşteaptă sunteți, şi smerită nu sun- 
teți: ei, şi vi s-a năzărit ceva în căpşor, s-a clădit 
în el un castel vrăjit. lar pricina întregului ne- 
caz eu sunt: v-am citit ceva ce nu vă stă în pu- 
teri, şi prin asta v-am zăpăcit. După roada lor îi 
veți cunoaşte (Mt. 7, 16), a zis Domnul. Care a 
fost roada stării acesteia, pe care sufletul şi-a al- 
cătuit-o singur, cu care s-a linguşit singur? Sin- 
gura roadă au fost ifosele deşarte, ifose deşarte 
în deplinul înțeles al cuvântului, care v-au scos 
din starea dumneavoastră obişnuită! l-aţi scris 
marelui stareţ, şi acela, ca om trăitor în cer, nu a 
priceput că dumneavoastră îi scrieți despre bo- 
lovan, drept care v-a răspuns despre Ivan, v-a 
dat apă la moară să rămâneți în pocăința dum- 
neavoastră închipuită, presupunând că în dum- 
neavoastră lucrează vederea pocăinței la fel ca 
în el — acea vedere care este un har minunat al 
lui Dumnezeu, dăruit călugărilor care au sporit 
deja în liniştire. Creştinii care trăiesc în lume nu 
trebuie să se atingă de lucrările călugăreşti înal- 
te, mai ales de cele isihaste. Şi Domnul a porun- 
cit să nu turnăm vin nou în burdufuri vechi (v. 
Mt. 9, 17). Vinul nou sparge burdufurile vechi; 
şi el se varsă, şi burdufurile le strică: lucrările 
călugăreşti, atunci când se apucă de ele mirenii, 
şi ele se strică, şi celor ce le lucrează le aduc vă- 
tămare sufletească. 

Din zgomotosul şi luminatul Sankt-Peters- 
burg, a ajuns în locurile noastre îndepărtate şi 
liniştite zvonul cum că o oarecare damă foarte 
deşteaptă şi foarte ilustră i-a scris unui oarecare 
monah o scrisoare foarte elocventă, scrisoare în 
care arăta cum a văzut ea în sine un număr ne- 
cuprins de păcate, iar monahul cu pricina — ca- 
re, după cât se vede, nu era academician - i-a 
răspuns: „Măicuţă! Să priveşti atât de subțire la 
păcatele tale nu e de nasul tău...” Acesta este, 
repet, un zvon; dacă s-a întâmplat cu adevărat 
sau nu, nici a discuta nu îndrăznesc, şi de şti- 
ut nu ştiu dacă în Petersburg, capitala culturii şi 
educaţiei, sunt îngăduite atare grosolănii. Dacă 
aş fi însă întrebat ce părere am despre sfatul dat 
de monah damei din capitală, aş răspunde cu 
toată sinceritatea provincialului: „Sfatul e gro- 
bian, dar bun, şi dama cu pricina ar trebui să 
şi-l cresteze pe perete şi să se țină strâns de el.” 
Pocăinţa care se potriveşte creştinului evlavios 
care trăieşte în lume este a te socoti în fiecare 
seară cu conştiinţa ta. Şi este preadestul! Dacă 
creştinul se va strădui să trăiască după porun- 
cile lui Dumnezeu şi să se verifice zilnic pe si- 
ne însuşi, puţin câte puţin va dobândi umilința 
duhului, care este încă departe de pocăința-ve- 
dere. Dumneavoastră v-a venit (scuzați-mă pen- 
tru expresiile ţărăneşti, dar sunt bune, nimeresc 
drept la țintă!) doar o prosteală, o prosteală tru- 
faşă! Aceasta îmi este cunoscută, fiindcă eu în- 

sumi mă găsesc în ea fără încetare, şi de aceea 
vă şi previn. 

Când este vorba de dat sfaturi nu ar trebui să 
vă avântați, ci mai bine să refuzați cu smerenie. 
Dacă sunteţi silită s-o faceți, spuneți ceva, acolo, 
uşor, lăsând lucrul în seama Domnului. Foarte 
sfântă sunteți: imediat cu omul la răstignire! Şi 
nici măcar nu vă pricepeți să-l răstigniți, ci doar 
îl chinuiți în zadar. Vreţi să izbândiți totul prin 
rațiune şi prin puterile proprii, când ar trebui s-o 
faceți prin credință şi prin Dumnezeu. 


18. 

Despre viața pământească a creștinului. 
Despre îndrumarea duhovnicească. 
Despre citirea Sfinţilor Părinţi. 
Despre împrăștiere 


iniştiţi-vă! Viața pământească a creştinu- 

lui este amestecată cu mângâieri şi cu is- 
pite. Aşa a rânduit Purtarea de grijă dumneze- 
iască! Mângăâierile ne sprijină în calea lui Dum- 
nezeu, iar ispitele ne înțelepțesc. 

Tovărăşia oamenilor binecredincioşi şi discu- 
țiile cu aceştia aduc un folos vital. Pentru a da 
sfat, pentru a îndruma nu este însă de ajuns să fii 
binecredincios; trebuie să ai experiență duhov- 
nicească, şi în primul rând ungere duhovniceas- 
că. Aşa învață despre aceasta Scriptura şi Părin- 
ţii. Sfătuitorul binecredincios, însă lipsit de ex- 
periență, mai degrabă poate să tulbure decât să 
aducă folos. Nu numai printre mireni, ci şi prin- 
tre monahi este foarte greu de găsit un sfătuitor 
în stare, ca să zic aşa, să măsoare şi cântăreas- 
că sufletul care se sfătuieşte cu el şi să-i dea sfat 
potrivit măsurii acestui suflet, potrivit „avuți- 
ei” lui. Acum, sfătuitorii şi îndrumătorii dau sfat 

mai mult după propria lor măsură şi din cărți. 
Ei bine, tocmai sfatul de primul fel este deosebit 
de folositor şi de lucrător; el este foarte apropi- 
at sufletului, şi sufletul simte asta. Sfântul Isaac 
a zis: „Nimic nu este mai de folos pentru fiecare 
decât sfatul lui” — pe când sfatul străin, chiar da- 
că pare a fi alcătuit din cuvinte bune şi chibzui- 
te, aduce sufletului numai chin şi neorânduială. 
Sufletul simte că sfatul este nepotrivit, simte că 
e străin de el. Sunt unii care grăind rănesc ca cu sa- 
bia, spune Scriptura, iar limbile înțelepților vindecă 
(Pilde 12, 18). 

Folosiţi-vă mai mult de citirea Sfinţilor Părinţi; 
fie ca aceştia să vă călăuzească, să vă aminteas- 
că de virtute, să vă îndrume în calea lui Dumne- 
zeu! Felul acesta de viețuire este al vremurilor 
noastre: el ne-a fost poruncit, predanisit de către 
Sfinţii Părinţi ai ultimelor veacuri. Plângându-se 
de marea puținătate a îndrumătorilor şi sfătuito- 
rilor de Dumnezeu luminați, aceştia îi poruncesc 
râvnitorului bunei credinţe să se călăuzească în 
viața sa după scrierile Părinteşti. Sfatul sfinților 
este priceperea (Pilde 9, 10). 

Străduiţi-vă să nu vă fure împrăştierea, iar da- 
că se va întâmpla să fiți furat de ea din neputin- 
ţa pe care o au în fire toți oamenii, nu vă descu- 
rajați. A nu fi biruit deloc este un lucru nefiresc 
pentru omul trăitor pe pământ, nici măcar pen- 
tru cel care trăieşte în cea mai adâncă pustie şi 
însingurare. Nestatornicia şi alunecările lucrea- 

ză neapărat în fiecare om, chiar şi în sihastrul ca- 
re se nevoieşte cu cea mai mare asprime — cu atât 
mai mult e cu neputinţă să nu fie furat cel ce tră- 
ieşte în lume, în mijlocul tuturor smintelilor. Să 
nu doriți de la dumneavoastră ceea ce este cu ne- 
putință, să nu pretindeți sufletului dumneavoas- 
tră ceea ce el nu-i în stare să dea. Vindecaţi-vă 
alunecările prin pocăință, iar ceea ce lipseşte din 
lucrarea dumneavoastră acoperiți cu umilința 
duhului. 
Dumnezeu să vă binecuvânteze! 


19. 
Despre pregătirea pentru veșnicie. 
Despre Sfânta Scriptură și tâlcuirea ei. 
Despre vederea de sine 


remea degrab zburătoare s-a apropi- 

at deja de hotarul anului 1847, în scur- 
tă vreme va trece acest hotar, şi anul pe care îl 
încheiem de trăit acum va intra în rândul anilor 
trecuți, care nu se vor mai întoarce. Dintre nenu- 
măratele lui întâmplări, unele vor fi înscrise pe 
tablele istoriei spre pomenire îndelungată ome- 
nirii, unele se păstrează în amintire pentru o su- 
tă de ani, cincizeci de ani, unele se păstrează şi 
mai puțină vreme; cea mai mare parte se cufun- 
dă în adâncul uitării: în acesta se vor îneca, se 
vor îngropa, vor pieri. 

În goană a trecut anul '47; la fel de repede va 
trece şi '48; în goană vor trece mulți ani, înghi- 
țindu-se cu lăcomie unul pe altul, înlocuindu-se 
unul pe altul. Şi noi trecem în zbor pe aripile tim- 
pului, fără să băgăm de seamă, întinderea vieții, 
ajungem în zbor, fără să băgăm de seamă, la în- 
seşi porţile veşniciei!.. Îmbătrânesc şi mi se pa- 
re că vremea a devenit mai grăbită! Ea zoreşte, 

zoreşte!.. Opreşte-te! Lasă-ne să ne uităm în noi 
înşine şi să cunoaştem mai amănunțit voia lui 
Dumnezeu, să ne pregătim pentru veşnicie cum 
se cuvine! Însă neîndurata nu ia aminte, nu-i în- 
vredniceşte nici măcar de o privire pe cei ce o 
roagă! Ea zboară!.. Oamenilor! Dumnezeu v-a 
poruncit: privegheați! Dumnezeu v-a spus despre 
timp: zilele rele sunt! 

Înainte de a intra în arena anului '48, vă urez 
cât se poate de sincer, din toată inima, toate bu- 
nătățile cu putință, mai ales bunătăţile cele du- 
hovniceşti şi adevărate pe care le aduce credin- 
ţa lui Hristos, pe care Dumnezeu ne-a povățuit 
să le căutăm. Agonisiţi-le, agonisiți-le prin toate 
mijloacele bunei credințe! lar la temelia tuturor 
faptelor trebuie să stea adevărul, după cum la 
temelia zidirii trebuie să stea piatra cea trainică 
din capul unghiului! Sfântul adevăr cel de Dum- 
nezeu dăruit, de Dumnezeu descoperit oameni- 
lor, este păstrat în Sfânta Scriptură şi în scrierile 
Sfinților Părinţi. Dacă nu este zidită pe temelia 
aceasta, clădirea virtuților este cu totul lipsită de 
trăinicie, bună de nimic. 

Sunt foarte bucuros că vă place atât de mult la 
Moscova, mai ales din pricina lucrurilor sfinte în 
care este bogat acest vechi oraş creştinesc — dar 
şi într-un asemenea loc minunat trebuie să lu- 
ăm aminte la inima noastră în lumina pe care o 
răspândesc Sfânta Scriptură şi scrierile Sfinților 
Părinți, iar nicidecum în propria noastră lumină, 

care e vătămată de cădere, molipsită de înşelare, 
sau în vreo altă lumină mincinoasă. Scrieți: „Nu 
puteţi şti ce se petrece în sufletul meu. Mi se pa- 
re că omul însuşi, dacă vrea să cerceteze sufletul 
său şi să pătrundă cu sinceritate în mişcările lui, 
poate să se cunoască pe sine însuşi mai bine de- 
cât oricine.” În ce priveşte primul lucru pe care-l 
spuneți, sunt de aceeaşi părere cu dumneavoas- 
tră: în păcătoşenia mea şi în orbirea mea, ce vine 
din păcătoşenie, nu mă văd nici pe mine însumi, 
şi cu atât mai mult nu îi văd pe alții. Ca atare, mă 
strădui să pătrund -— şi să pătrund în învățătu- 
ra Sfintei Scripturi, primind-o aşa cum o explică 
Sfinţii Părinți, aşa cum o primeşte Biserica, nu în 
înțelesul pe care i-l dau dracii şi următorii aces- 
tora. Şi dracii tâlcuiesc Scriptura, spre pierzarea 
şi înşelarea celor ce iau aminte la ei! Poate că în 
lumina, în lumina adevărată, pe care o răspân- 
desc Evanghelia şi Sfânta Biserică, mă voi vedea 
cât de cât pe mine însumi, îmi voi vedea întune- 
ricul, îmi voi vedea orbirea! Duhul meu rătăceşte 
şi fărădelegea mea mă afundă, sufletul meu e cuprins 
de frică (Is. 21, 4), spune Sfântul Proroc Isaia, care 
se văzuse pe sine însuşi. Vederea de sine se arată 
prin sărăcia duhului, nu prin mulțumirea de si- 
ne şi nădăjduirea în sine. 

Cea de-a doua jumătate a vorbelor dumnea- 
voastră m-a speriat! În ea este ceva primejdios! 
Nu mă opresc a vă scrie cuvintele Cuviosului 
Dorotei, ce mi-au venit acum în minte: „Urăşte 

vrăjmaşul glasul îndreptării, pentru că pururea 
voieşte pierzarea noastră. Vezi de ce iubeşte pe 
cei ce au încredere în înțelegerea lor? Pentru că 
aceştia ajută diavolului, făcându-şi bântuieli sin- 
guri. Eu altă cădere nu ştiu la călugăr din altce-/ 
va, fără numai din a crede inimii sale. Unii zic că 
omul cade din cutare sau din cutare pricină — dar 
eu, precum am zis, altă cădere nu ştiu să fie la ci- 
neva, fără numai din aceasta. Văzut-ai pe cine- 
va că a căzut? Să ştii că a urmat sieşi. Nu este alt 
lucru mai greu decât acesta, nici mai pierzător”, 
şi aşa mai departe. Vreți să citiți până la capăt? 
Uitaţi-vă în cartea Avei Dorotei, la capitolul „De- 
spre aceea că nu trebuie să se încreadă cineva în 
înțelegerea sa”. 

Domnul să vă păzească de toate cursele ne- 
văzute ale stăpânitorului lumii acesteia, şi să vă 
mântuiască, spre slava numelui Său! 


20. 
Mângâiere pentru moartea unui tânăr. 
Viaţa pământească este o pregătire pentru 
cea veşnică. Soarta noastră în veșnicie se află 


în mâinile noastre 


Î mpărtăşesc din inimă durerea ce v-a lovit! 
Însuşi Milostivul Dumnezeu să vă mân- 

gâie! Să vă mângâie gândul că tânărul nevino- 
vat, curat ca un înger, neapucând să se întine- 
ze cu nici un fel de necurății pământeşti, a ple- 
cat, a zburat la limanul cel neprimejduit — la cer. 
Acolo, nimic şi nimeni nu va unelti împotriva 
bunăstării lui! Veşnicia ce curge lin şi fericit, ca- 
re nu trece niciodată, care nu se împuținează, 
s-a prefăcut pentru moştenitorii ei într-o singu- 
ră zi. Acolo este bucurie neschimbată, acolo este 
praznic ce nu amuțeşte, acolo este ospăț gătit din 
veac şi pe veci de către Împăratul împăraților — 
Dumnezeu. Într-acolo şi-a luat zborul cu grabă 
tânărul, chemat de Marele Rânduitor al ospățu- 
lui, Ziditorul oamenilor. Cine se poate împotrivi 
atotputernicei chemări a Celui Atotputernic? În- 
dată ce făptura va auzi porunca Făcătorului său, 
va grăbi într-o clipă s-o împlinească, ascultând 

ca o slugă. Să privim cu ochii credinţei la tânărul 
drag, ce merge pe întinderile văzduhului către 
cer! Să privim cu ochii credinței la tânărul curat, 
ce s-a sălăşluit în cer şi de bucurie a uitat tot ce e 
pământesc! Să-l petrecem cu rugăciune fierbinte 
şi cu lacrimi fierbinți! Să aducem spre pomeni- 
rea lui prinos de rugăciune şi lacrimi! Pământul 
este tărâmul plângerii; cerul este tărâmul veseli- 
ei. Veselia cerească creşte din semințele semăna- 
te pe pământ. Semințele acestea sunt rugăciunea 
şi lacrimile. 

Primiţi lacrimile mele ca părtaşe ale lacrimilor 
dumneavoastră şi împărtăşiți-vă de mângâierea 
duhovnicească pe care v-o trimit în aceste rân- 
duri. Cu toții suntem călători pe pământ pentru 
scurtă vreme. Cu toții avem a pleca de aici, şi nu 
se ştie ceasul în care Dumnezeu ne va chema din 
hanul nostru. Să ne folosim viața pământească 
spre a ne pregăti pentru veşnicie; să ne pregă- 
tim veşnicia cea fericită! Destinul nostru veşnic 
se află în mâinile noastre, fiindcă Dumnezeu va 
răsplăti fiecăruia după faptele lui. 

Fiți încredințat de dragostea şi devotamentul 
pe care le-aţi sădit în inima nevrednicului dum- 
neavoastră rugător către Dumnezeu. 


21. 
Despre viața pământească. 
În ce virtuţi trebuie să ne nevoim cu precădere 


rimiți felicitarea mea caldă cu prilejul 

apropierii Anului Nou şi totodată a zilei 
dumneavoastră de nume. Domnul să vă binecu- 
vânteze toată viața, să vestească inimii dumnea- 
voastră voia Sa cea sfântă, bună şi desăvârşită. 
Sporiţi, sporiţi în faptele milostivirii! Viaţa de 
aici este, fără doar şi poate, ca un câmp semănat 
cu tot felul de grâne şi de legume, sădit cu o mul- 
țime de pomi şi de arbuşti de tot felul; oamenii 
sunt lucrătorii; unul e în stare să îngrijească vița 
de vie, altul — legumele, altul — să semene grâne, 
altul — să are pământul, altul — numai să smulgă 
mărăcinii. Fiecare să se ostenească în țarina vir- 
tuților de care este în stare, la care a fost chemat 
de Dumnezeu, Care arată chemarea Sa făptu- 
rii înțelegătoare prin acele puteri sufleteşti, prin 
acele mijloace pe care le-a dăruit acestei făpturi. 
Minunată este țarina, ogorul milostivirii materi- 
ale; lucrătorul lui se nevoieşte şi se îndulceşte în 
acelaşi timp. Cel ce miluieşte pe sărac, ne învață 
Scriptura dându-ne mângâiere, dă împrumut lui 

Dumnezeu, şi după darea lui se va răsplăti lui (Pil- 
de 19, 17). Să sporiţi în țarina dumneavoastră: să 
semănați milostenie, să secerați mângâiere, să vă 
curăţaţi de neghine grâul, să pregătiţi jertfă cu- 
rată, aşa încât Împăratul împăraților, privind la 
ea cu ochiul Său cercetător şi atotvăzător, s-o re- 
cunoască vrednică pe de-a-ntregul de hambarul 
ceresc. Bate argintul nelămurit, ne învaţă cel de 
Dumnezeu înțelepțit, şi se va curăți tot curat: ucide 
pe cei necredincioşi înaintea împăratului, şi se va în- 
drepta întru dreptate tronul lui (Pilde 25, 4-5). Tro- 
nul Împăratului Dumnezeu este sufletul ome- 
nesc, iar necredincioşii pe care ni se porunceşte 
aici să îi omorâm sunt gândurile şi simțăminte- 
le slavei deşarte, dorinței de a plăcea oameni- 
lor, care se străduie, ca nişte vrăjmaşi şi furi, să-i 
răpească omului plata cerească prin amăgirea, 
prin nălucirea plății pământeşti. Aceşti vrăjmaşi 
nevăzuți, aceşti uneltitori împotriva mântuirii 
noastre, sunt daţi în vileag înaintea feței Împă- 
ratului de către legea descoperită nouă de Dum- 
nezeu, de către Evanghelie, şi adevărata slugă a 
Împăratului poate să-i omoare pe necredincioşi, 
fiind luminat şi îmbărbătat de fața cea luminoa- 
să a Cerescului Împărat... 


22. 
Despre cuvenita pregătire pentru veșnicie. 
Despre corecta citire a Sfinţilor Părinţi. 
Despre necazuri: fără ispite este cu neputinţă 


să ne apropiem de Dumnezeu 


rimiți caldele mele felicitări cu prilejul 

sărbătorilor şi Anului Nou. Domnul să 
vă dăruiască a petrece anul care vine şi ceilalți 
ani ai vieții dumneavoastră plăcând înaintea lui 
Dumnezeu, cugetând la veşnicie, făptuind pen- 
tru veşnicie. Umbrele pământeşti trec deja! Este 
timpul să încetăm a mai alerga după ele aşa cum 
aleargă băieţelul după fluturele cu aripi aurii, 
gonind pe pajiştea smălțuită cu flori! Este timpul 
să ne gândim, să ne gândim temeinic la ceea ce 
este esenţial, veşnic! Şi se îndeletniceşte cum se 
cuvine cu veşnicia cel ce exersează statornic în 
citirea Noului Testament şi a scrierilor Sfinților 
Părinţi, care ne învață să înțelegem corect Evan- 
ghelia lui Hristos, cel ce, cunoscând în felul aces- 
ta voia lui Dumnezeu cea bună şi desăvârşită, îşi 
îndreaptă potrivit ei felul de a gândi, mişcările 
sufleteşti, iar păcătoşenia şi alunecările şi le vin- 
decă prin pocăință. Creştinul care trăieşte în lu- 


65 


me nu trebuie să-i citească pe Sfinţii Părinţi care 
au scris pentru monahi. Ce folos să citeşti despre 
virtuțile pe care nu le poți împlini în practică? 
Nu poate fi nici un folos, însă poate fi vătămare, 
care stă în aceea că în om se va stârni închipui- 
rea unei stări duhovniceşti care nu i se potriveşte 
deloc. Această închipuire uneori va desfăta lin- 
guşitor cu nălucirea unor virtuți înalte, alteori va 
aduce asupra sufletului trândăvire şi deznădej- 
de, când vedem că nu putem împlini virtuțile cu 
pricina; întotdeauna şi în chip statornic ne abate 
de la faptele cele bune ce ni se potrivesc nemij- 
locit şi astfel face viața noastră deşartă, nerodi- 
toare. Creştinul a cărui soartă este să-şi petreacă 
şi să-şi încheie viața în lume trebuie să-i citească 
pe Sfinţii Părinţi care au scris pentru toți creşti- 
nii. Asemenea scriitori sunt Sfântul loan Gură de 
Aur, Dimitrie al Rostovului, Tihon din Zadonsk, 
Nichifor al Astrahanului, Gheorghe Zăvorâtul. 
Ce arenă bogată pentru citit! Ce bogată păşune 
duhovnicească, pe care se pot hrăni până la saț şi 
îngrăşare cuvântătoarele oi ale lui Hristos! 

Mă bucur, şi mă bucur împreună cu dumnea- 
voastră, văzând din ultima dumneavoastră scri- 
soare că sănătatea fiului dumneavoastră merge 
spre bine. Pe cine iubeşte, pe cine primeşte, Dom- 
nul îl bate şi-l pedepseşte, iar după aceea îl izbă- 
veşte din necaz. Fără ispită nu ne putem apro- 
pia de Dumnezeu. Virtutea nepusă la încercare, 
au zis Sfinții Părinţi, nu este virtute! Dacă vedeți 

pe cineva că îi merge faima de virtuos între orto- 
docşi, dar trăieşte fără ispite şi sporeşte lumeşte, 
să ştiţi că virtutea lui, ortodoxia lui nu sunt pri- 
mite de Dumnezeu. În ei, Dumnezeu vede ne- 
curăția, pe care o urăşte! El priveşte cu îngădu- 
ință necurăția omenească, tămăduind-o prin tot 
felul de mijloace, dar de la cel în care vede necu- 
răţia drăcească Îşi întoarce fața. lubindu-vă pe 
dumneavoastră şi pe fiul dumneavoastră, apro- 
piindu-vă de EI, a îngăduit să vă vină necaz. De 
aceasta vă veți încredința din faptul că după ce 
necazul a trecut „calea lui Dumnezeu a devenit 
mai limpede, mai apropiată” atât pentru el, cât 
şi pentru dumneavoastră. Asta văd şi din mine 
însumi: înainte vă vorbeam mult mai superfici- 
al, lucruri mult mai uşoare, pe când acum ceva 
mă sileşte să vă vorbesc mai adânc, să vă pro- 
pun hrană duhovnicească mai tare, care să vă 
dea mai multe puteri şi mai multă vioiciune. lar 
dumneavoastră, văzând cât de mult vă miluieşte 
Dumnezeu, străduiți-vă să primiţi şi să păstraţi 
această milă cum se cuvine. 


23. ( 
Cum trebuie vorbit despre credinţă şi 
cum trebuie date sfaturile 


ă felicit pe dumneavoastră şi toată fami- 

lia dumneavoastră iubitoare de Dumne- 
zeu cu prilejul sărbătorilor şi Anului Nou, vă do- 
resc adevăratele bunătăți, a căror căutare Dom- 
nul a insuflat-o inimilor voastre. Fericiţi cei pe care 
i-ai ales şi i-ai primit, Doamne! 

Slavă lui Dumnezeu, Care a dăruit sfârşit bun 
bătrânei dumneavoastră! Fie ca El să ne dăruias- 
că tuturor ieşire bună din această viață plină de 
necazuri, să ne primească în luminatele şi vese- 
lele locaşuri veşnice, care au fost gătite pentru 
robii Lui cei adevărați! lar până atunci trebuie să 
răbdăm feluritele necazuri cele din felurite pri- 
cini şi în primul rând din pricina păcatului care 
trăieşte în noi, din pricina vătămării prin căde- 
re, care trăieşte în noi. Față de necazurile aces- 
tea din urmă, celelalte necazuri sunt de puțină 
însemnătate. 

În scrisoarea dumneavoastră mă clevetiţi. 
Grozavi sunteți voi, petersburghezii! Până şi la 
„viețuitorul din pustia fără nume” vă străduiți 

să ajungeţi cu clevetirea. Scrieți: „Sunt foarte bu- 
curoasă că mi-ați poruncit să nu vorbesc cu ni- 
meni despre religie”, şi aşa mai departe. Nu es- 
te adevărat! lată ce v-am scris, cuvânt cu cuvânt: 
„Când este vorba de dat sfaturi nu ar trebui să 
vă avântaţi, ci mai bine să refuzați cu smerenie. 
Dacă sunteți silită s-o faceți, spuneți ceva, acolo, 
uşor, lăsând lucrul în seama Domnului”, şi aşa 
mai departe. Între a vorbi despre religie şi a da 
sfaturi este o mare deosebire, înțelegeți! Nici mă- 
car să daţi sfaturi nu v-am interzis, ci doar v-am 
zis să faceţi asta cu frică de Dumnezeu, cu foar- 
te multă grijă şi măsură. Dacă-l împovărezi prea 
puțin pe aproapele, nu e nici o nenorocire; da- 
că-l împovărezi prea tare, poate cu uşurinţă să 
sufere o vătămare care să nu se mai vindece, să 
devină bun de nimic pentru toată viaţa. Vă spun 
asta cu lacrimi din inimă, ca om care a văzut şi a 
trecut prin multe experiențe amare! Ferească-mă 
Dumnezeu să vă sfătuiesc, în vremea sărăcăcioa- 
să de acum, să ascundeți de aproapele acea pu- 
țină, dar mai presus de comorile întregii lumi, 
cunoaştere de Dumnezeu pe care ați primit-o nu 
fără nevoinţă şi suferință, dintr-o deosebită milă 
dumnezeiască! Acum sunt multe cunoştinţe de 
tot felul, singură cunoaşterea adevărului a plecat 
de la oameni. Foarte bună este vorba rusească: 
„Dacă nu-i destulă sare, mai adaugi în mânca- 
re; dacă ai sărat prea tare, capeți bețe la spinare.” 
Aşadar, nu te mânia, suflețelule, că în scrisoarea 

mea dinainte spinăruşa ta a primit câteva lovi- 
turi de la toiagul-cuvânt. Asta a fost pentru sără- 
tura cea peste măsură! Pe toți, uite-aşa, vă sărut, 
vă îmbrățişez, vă strâng la inima mea. Hristos să 
fie cu voi! Binecuvântarea lui Dumnezeu să fie 
asupra voastră! 


24. 

Despre Sfânta Treime. Despre cunoștințele 
în capul cărora nu stă Adevărul. 
Necazurile sunt partea vremurilor noastre. 
Trebuie să mulțumim lui Dumnezeu în boală 


] n cântările sale harice, de Dumnezeu insu- 
flate, Sfânta Biserică Îl numeşte pe Duhul 
Sfânt „Mângâietor”, „Mângâietor” Îl numeşte şi 
pe Fiul lui Dumnezeu; Mângâietor este şi Tatăl, 
Care în chip de nepătruns cu mintea ÎI naşte pe 
Fiul şi în chip de nepătruns cu mintea Îl purcede 
pe Duhul Sfânt. Mângăâietor este Duhul, Mângâ- 
ietor este Fiul, Mângâietor este Tatăl. Dacă razele 
sunt lumină şi foc, şi soarele din care vin ele este 
lumină şi foc. 

Treime Sfântă, Dumnezeule, slavă ie! Slavă 
Ţie, Dumnezeule, Care ne-ai dăruit ființare, Ca- 
re ne-ai dăruit mântuire, Care ne-ai dăruit no- 
uă, celor din întunericul şi din umbra morții, cu- 
noaşterea adevărului şi mângâierea ce vine din 
suflarea asupra noastră a Duhului Tău Sfânt, 
Care împreună-lucrează cu Sfântul Tău Adevăr, 
Care este Cuvântul Tău! Cei ce au cunoscut şi au 
primit Sfântul Adevăr au intrat sub înrâurirea, 

sub călăuzirea Sfântului Duh, sunt partea Dom- 
nului. În capul tuturor cunoştinţelor şi impresi- 
ilor care nu au drept cap Adevărul se află sata- 
na. Şi urmează satanei îngerii lui; aceştia sunt 
partea lui; sorțul lor este împreună cu el. Țărână 
să mănânce în toate zilele vieţii lor şi pe pânte- 
cele lor să se târască (v. Fac. 3, 14): această ho- 
tărâre s-a pogorât asupra lor de la Judecătorul 
tuturor — Dumnezeu. Partea lor este înțelegerea 
trupească; îmbrăcămintea lor este învechirea lui 
Adam. 

Sfântul Adevăr, Cuvântul lui Dumnezeu spu- 
ne: prin multe necazuri se cuvine nouă a intra în Îm- 
părăția lui Dumnezeu (Fapte 14, 22). Necazurile 
sunt cu precădere partea vremurilor noastre, că- 
reia nu i-a fost lăsată nici nevoința muceniciei, 
nici nevoința călugăriei. Partea noastră, a creşti- 
nilor vremurilor din urmă, este partea unor ne- 
cazuri ce par neînsemnate, nimicnice. Cumpăna 
este la Dumnezeu! Înaintea Lui, în cumpăna Lui, 
orice necaz este nimicnic, orice necaz este de mi- 
că însemnătate, oricât de mare ar fi el, pentru că 
adumbrirea puterii şi harului Său poate preface 
în cea mai mare desfătare cel mai mare necaz. 
Astfel, şi un necaz mic are înaintea Lui însem- 
nătate deplină, cu nimic mai prejos decât cea a 
unui necaz mare. Totul depinde de harul Său — 
iar El primeşte de la om cu milostivire orice ne- 
caz pe care omul îl întâmpină mulțumindu-l, su- 
punându-l-se, slavoslovindu-L. 

Din boala care v-a lovit fără voie faceți un mij- 
loc de a aduce lui Dumnezeu, mulțumindu-l, o 
jertfă de bunăvoie, şi fie ca Dumnezeu să o pri- 
mească pe ea ca pe o cădelniță plină cu cea mai 
binemirositoare tămâie duhovnicească! Tămâia 
este mulțumirea adusă lui Dumnezeu. 


25. 

Despre chemarea dumnezeiască. 
Mângâiere pentru moartea fiului. 
Despre plânsul pentru cei care au murit. 
Dumnezeu pedepsește cu milostivire 


lăcut-a judecăților neştiute de noi ca odată 

cu venirea anului 1848 să vă scriu un cu- 
vânt nu atât de salut, cât de mângâiere. Dumne- 
zeu vă cheamă la cunoaşterea Sa, iar prin aceas- 
tă cunoaştere — în fericirea cea veşnică! Acum vă 
cheamă mai limpede, mai răsunător, mai hotă- 
rât. La început, chemarea lui Dumnezeu s-a ară- 
tat tainic, prin înclinația de neînțeles pe care su- 
fletul dumneavoastră o simţea față de slujitorii 
lui Dumnezeu şi față de ascultarea cuvântului 
lui Dumnezeu - şi slujitorul Cuvântului v-a grăit 
cuvânt străin de linguşire, străin de dorința de a 
plăcea oamenilor! Acum, această chemare s-a vă- 
dit prin neaşteptata răpire de pe pământ a unu- 
ia dintre membrii familiei dumneavoastră: fiul 
dumneavoastră a trecut din vreme la veşnicie, a 
trecut ca înainte-mergător al celorlalți membri ai 
familiei. Veşnicia şi i-a însuşit pe toți oamenii; pe 
toți îi aşteaptă în sânul său necuprins! 

Nu vă spun să nu plângeți! Nu! Nu vă spun 
asta! Daţi frâu liber lacrimilor, vărsați-le din bel- 
şug, atât cât inima să le bea până la saţ, dar să nu 
fie stinse sfânta credință, blânda supunere față 
de Pronie, bărbăteasca lepădare de sine. Este fo- 
lositor plânsul amestecat cu nădejdea în Dum- 
nezeu: acesta mângâie sufletul, înmoaie inima, o 
deschide față de toate impresiile sfinte, duhov- 
niceşti. Întristarea care nu-i unită cu nădejdea e 
străină de roadele cele bune; rodul ei e vătămă- 
tor, ucigaş! Din ea se nasc trândăvirea, deznă- 
dejdea, moartea trupească şi moartea sufletului! 
Nu! Dumneavoastră nu veți cădea în întristarea 
aceasta! Vă ţine în chip nevăzut dreapta cea pu- 
ternică a lui Dumnezeu! Ea v-a adus în aceste zi- 
le de tânguire ca în timpul lor să vă cufundați 
în dumneavoastră înşivă, să vă spălați cu spăla- 
rea cea sfântă — cu lacrimile, ca multe suspine să 
se nască în pieptul dumneavoastră, să pornească 
în zbor spre cer, să curețe calea către cer pentru 
sufletul dumneavoastră. S-a abătut asupra dum- 
neavoastră pedeapsa lui Dumnezeu, pedeap- 
să amestecată cu milostivire! Uitaţi-vă cum, din 
mijlocul întunericului întristării care v-a fost tri- 
misă, străluceşte puternic şi binefăcător milosti- 
virea dumnezeiască! Moartea este o dare pe care 
muritorii trebuie să o plătească neapărat; fieca- 
re om trebuie s-o plătească — şi din toată familia 
dumneavoastră cui a trimis-o Dumnezeu? Unui 
tânăr atât de blând, de curat! Pentru el, moartea 

este mutare la neîndoielnică fericire! Tânărul-în- 
ger este acum în cer: într-acolo, spre fericitul său 
locaş, va atrage privirile noastre, şi aceste priviri, 
curățite prin lacrimi, vor începe a privi cu nădej- 
de, cu bucurie, adeseori, la cerul curat şi sfânt. 

Chem asupra dumneavoastră binecuvântarea 
şi mângâierea dumnezeiască. 


26. 


În ceasul necazului, liman este Dumnezeu 


mul nu este pe pământ ca să se joace cu 
lucruri yde nimic, nu! Nu este de mică 
însemnătate faptul că Dumnezeu l-a zidit pe om 
după chipul şi asemănarea Sa! Nu este de mică 
însemnătate faptul că Fiul lui Dumnezeu l-a răs- 
cumpărat pe omul căzut cu sângele Său! Trebu- 
ie să prețuim aceste îndurări ale lui Dumnezeu! 
Trebuie să prețuim atotsfântul Sânge al Dumne- 
zeu-Omului!.. Nu! Nu le preţuiesc după cuvi- 
ință cei care dau credinţei o atenție superficială 
şi trecătoare, irosindu-şi toată atenţia sufletului 
pe jucării deşarte, vremelnice, stricăcioase. Nici 
cei care şi-au închinat toată viața lui Dumnezeu 
n-au făcut nimic, n-au adus nici un prinos vred- 
nic de binefacerile dumnezeieşti! Vrednic este să 
stea înaintea lui Dumnezeu numai duhul plin 
de umilinţă şi de smerenie. Numai această vred- 
nicie omenească a fost recunoscută ca atare de 
Dumnezeu -— şi duhul nostru poate intra în sta- 
rea aceasta doar când va renunța la toate îndelet- 
nicirile deşarte. 
Pustnicie să vă fie sufletul dumneavoastră 
mort față de lume; sfânt locaş să vă fie sufle- 

tul dumneavoastră — să fie locaş al tuturor vir- 
tuților evanghelice. Deşertăciunile să fie înlocu- 
ite de lucrurile esenţiale şi umbra - de adevăr. 
De Dumnezeu nu ne putem apropia altfel decât 
prin spinii necazurilor. Cel îngăduit la Dumne- 
zeu a intrat în vistieria tuturor bunătăților, atât 
vremelnice, cât şi veşnice. Când Dumnezeu vrea 
să apropie pe cineva de Sine, îngăduie să vină 
asupra lui necaz. Valul care v-a aruncat pe tă- 
râmul crucii a fost trimis asupra dumneavoas- 
tră de Dumnezeu, Care vă iubeşte şi vă alege — a 
fost trimis cum i-au fost trimise furtuna şi chitul 
Prorocului lona. 


27. 
Nu există păcate de neiertat. 
Despre deznădejde. Despre păcatele de moarte 
şi despre cele care nu sunt de moarte. 
Despre pocăință. ) 
Despre păcatele cu cuvântul și cu gândul 


fânta Biserică Ortodoxă recunoaşte că nu 

există păcat omenesc pe care să nu îl poa- 
tă spăla Sângele Domnul Dumnezeului şi Mân- 
tuitorului nostru lisus Hristos. Ori de câte ori 
s-ar repeta păcatul omenesc, Sângele Dumne- 
zeu-Omului îl poate spăla. Păcatele întregii lumi 
nu înseamnă nimic înaintea Sângelui atotsfânt al 
Domnul înomenit, care a fost vărsat pentru noi. 
El a fost străpuns pentru păcatele noastre şi zărobit 
pentru fărădelegile noastre; certarea împăcării noastre 
asupra Lui, şi prin rana Lui noi toți ne-am vindecat (Is. 
53, 5). Nevindecat rămâne doar cel care respinge 
singur tămăduirea şi mântuirea dăruite lui şi tu- 
turor oamenilor. Aşa de îmbelşugat s-a revărsat 
asupra noastră mila lui Dumnezeu, încât chiar şi 
păcatul cel mai greu, repetat de o mie de ori, poa- 
te fi şters prin pocăința omului (vezi viața Cuvi- 
oasei Maria Egipteanca în Proloage, la 1 aprilie). 

Pocăinţa înseamnă credință, pocăința înseamnă 
recunoaştere a răscumpărării şi a Răscumpără- 
torului! Pocăinţa înseamnă însuşire a meritelor 
Răscumpărătorului prin credința în Răscumpă- 
rător! Pocăinţa înseamnă lepădare de sine! Pocă- 
ința înseamnă recunoaştere a căderii şi a pierzării 
care au cuprins întregul neam omenesc! Pocăin- 
ţa înseamnă lepădare de orice virtute omenească! 
Pocăinţa îşi pune toată nădejdea în Răscumpără- 
tor! Doar meritele Răscumpărătorului au tot pre- 
țul, un preț de necuprins! Virtuţile omeneşti nu 
au nici un preţ, nici măcar cel mai mic! Ele pri- 
mesc preț de la credința în Răscumpărător, atunci 
când prin ele se arată această credință, când sunt 
împlinire a voii Răscumpărătorului! Pocăința aco- 
peră ceea ce lipseşte din virtuțile omeneşti, îi îm- 
propriază omului virtuțile Răscumpărătorului! 
Dumnezeu ne-a dat pocăința ca ajutor neputinței 
noastre. Ah, cât de felurită şi de mare e neputin- 
ţa noastră! Unii îşi urăsc păcatul, dar s-au obiş- 
nuit cu el până într-atât, că n-au putere să lupte 
împotriva lui şi nu încetează să cadă în păcatul 
cel urât şi scârbavnic, furați de silnicia deprinde- 
rii precumpănitoare. Limanul nefericitului rob al 
păcatului este pocăința! Ori de câte ori i s-ar în- 
tâmpla să cadă într-o nenorocire duhovniceas- 
că, el poate intra în acest liman, dregându-şi în el 
corabia stricată a sufletului. Istoria bisericească a 
păstrat următoarea convorbire între un oarecare 
călugăr care suferea de pe urma păcatului şi unul 


80 


dintre cei mai mari bineplăcuțţi ai lui Dumnezeu, 
îmbelşugat în harisme duhovniceşti, care din pri- 
cina acestei îmbelşugări primise numele de „cel 
Mare”. Fratele l-a întrebat pe Cuviosul Sisoe cel 
Mare: „Părinte! Ce să fac? Am căzut.” Bătrânul a 
răspuns: „Scoală-te!” Fratele a zis iarăşi: „M-am 
sculat şi iar am căzut.” Bătrânul a răspuns: „la- 
răşi scoală-te!” Fratele a zis: „Până când voi cădea 
şi mă voi scula?” Cel Mare a răspuns: „Până când 
vei fi luat din această viaţă.” Veţi găsi această is- 
torisire în Pateric, precum şi în Proloage, la Viaţa 
Cuviosului Sisoe cel Mare, pe 6 iulie. Este de pre- 
supus că bineplăcutul lui Dumnezeu i-a dat un 
asemenea răspuns unui om care avea nefericita 
deprindere a păcatului, deprindere ce pare cu ne- 
putință de biruit. Se întâlnesc oameni căzuți în 
această nenorocire. Cuvântul „am căzut” arată că 
păcatul fratelui era greu, de moarte. 

Trebuie ştiut, totuşi, că Dumnezeu a dat pocă- 
inţa numai şi numai ca ajutor neputinței noastre, 
nicidecum pentru a ne da nas să păcătuim. Da- 
rul lui Dumnezeu nu trebuie folosit spre rău; tre- 
buie să avem faţă de el foarte mare evlavie, chib- 
zuință, grijă. „Cel care înnoieşte căderile sale în 
nădejdea pocăinței, a zis Sfântul Isaac Sirul, vi- 
cleneşte față de Dumnezeu, şi pe unul ca acesta 
îl ajunge moarte năprasnică.” Trebuie să ne pă- 
zim cu toată sârguința de orice cădere în păcat, 
mică sau mare, ca de un lucru care arată vrăjmă- 
şie faţă de Dumnezeu. 

Cel mai greu păcat este deznădejdea. Acest 
păcat defaimă Sângele atotsfânt al Domnului 
nostru lisus Hristos, respinge atotputernicia Lui, 
respinge mântuirea dăruită de EI, arată că în su- 
flet domneau nădăjduirea în sine şi trufia, că era 
străin de credință şi de smerenie. Mai mult de- 
cât de orice alte păcate, ca de o otravă ucigaşă, ca 
de o fiară cumplită, trebuie să ne păzim de dez- 
nădejde. Repet; deznădejdea este cel mai rău pă- 
cat dintre toate păcatele. Deznădejdea ajunsă la 
deplinătate se arată de obicei prin sinucidere sau 
prin fapte care sunt totuna cu sinuciderea. Sinu- 
ciderea este păcatul cel mai cumplit! Cel ce l-a să- 
vârşit s-a lipsit de pocăință şi de orice nădejde a 
mântuirii. Sfânta Biserică nu săvârşeşte pentru el 
nici o pomenire, nu-l învredniceşte de prohodire 
şi îl lipseşte de îngroparea în cimitirul creştinesc. 

Sinuciderii îi urmează ca greutate păcatele de 
moarte, cum ar fi omorul, preacurvia, erezia şi 
celelalte de aceeaşi teapă. Deşi păcatele acestea 
sunt mai puțin pierzătoare decât sinuciderea şi 
decât deznădejdea, care duce la sinucidere, deşi 
celui care le-a săvârşit îi rămâne putinţa pocăin- 
ței şi mântuirii, se cheamă totuşi „de moarte”. 
Cel ce rămâne în ele este socotit mort cu sufletul; 
cel ce rămâne în ele nu e îngăduit de rânduielile 
Sfintei Biserici la împărtăşirea Sfintelor lui Hris- 
tos Taine, să ia parte la sfintele slujbe. Dacă moar- 
tea îl va găsi nepocăit de păcatele acestea, veşni- 
ca lui pierzare este neîndoielnică. Se poate socoti 

că pocăința omului care rămâne într-un păcat de 
moarte este adevărată numai atunci când se va 
lăsa de acel păcat. Numai atunci poate fi îngădu- 
it la unirea cu Hristos prin împărtăşirea Sfinte- 
lor Taine! Şi ca atare, după păcatul de căpetenie, 
care este deznădejdea şi sinuciderea, trebuie să 
ne păzim cu deosebită sârguință de păcatele de 
moarte, având în suflet hotărârea neclintită de a 
nu mai cădea în ele. Dacă se va întâmpla nenoro- 
cirea să cădem în vreun păcat de moarte, trebuie 
să ne lăsăm de el fără întârziere, să ne vindecăm 
prin pocăință şi să ne păzim din răsputeri pentru 
a nu mai cădea în el. lar dacă, dintr-un concurs 
nefericit de împrejurări, se va întâmpla din nou 
să cădem în păcat de moarte, nu trebuie să ne lă- 
săm pradă deznădejdii, ci trebuie să folosim ia- 
răşi doctoria sufletească de Dumnezeu dăruită, 
pocăința, care îşi păstrează toată puterea şi efica- 
citatea până la sfârşitul vieții noastre. 

Există şi păcate care nu sunt de moarte: unele 
dintre ele sunt mai grele, altele — mai uşoare. Tre- 
buie mai întâi să ne dezvățăm de păcatele grele, 
iar apoi şi de cele uşoare. De pildă, îmbuibarea 
nu este păcat de moarte; nici iubirea mâncăruri- 

lor gustoase nu este păcat de moarte. Îmbuiba- 
rea este mai grosolană şi însoțită de urmări mai 
vătămătoare decât iubirea mâncărurilor gustoa- 
se, şi ca atare trebuie mai întâi să ne dezvățăm 
de multa mâncare, şi apoi de mâncarea gustoa- 
să. Oricum, şi păcatele care nu sunt de moarte, 


83 


cum ar fi îmbuibarea, iubirea mâncărurilor gus- 
toase, luxul, vorbirea deşartă, glumele uşurati- 
ce şi aşa mai departe, crescând şi cuprinzându-l 
pe om, pot ajunge foarte aproape de păcatele de 
moarte. Păcatul care a pus stăpânire pe om se 
numeşte patimă. Patima este supusă chinului ce- 
lui veşnic, au zis Părinţii (vezi Cuviosul Nil Sor- 
ski, Cuvântul 1), şi ca atare nimeni nu trebuie să 
nesocotească păcatele care nu sunt de moarte, ci 
trebuie să luăm aminte cu deadinsul ca nu cum- 
va vreun păcat să crească şi patima să se prefacă 
în deprindere cu el. Pentru curățirea de aseme- 
nea păcate şi pentru ca noi să putem lua mai bine 
aminte la noi înşine, Sfânta Biserică a rânduit ca 
fiecare creştin ortodox să nu vină la Sfânta Tai- 
nă a Spovedaniei mai rar de patru ori pe an (sau, 
dacă împrejurările nu îngăduie altfel, cel puțin o 
dată, dar neapărat). Sfânta spovedanie aduce un 
îndoit folos: dă iertare de la Dumnezeu pentru 
păcatele săvârşite şi fereşte de noi căderi în păca- 
te. „Ca un frâu, aducerea-aminte de spovedanie 
opreşte de la noi căderi în păcate sufletul ce are 
obiceiul de a şi le spovedi, grăieşte Sfântul loan 
Scărarul, pe când păcatele nespovedite se săvâr- 
şesc iarăşi cu uşurinţă, ca şi cum ar fi făcute în în- 
tuneric” (Scara, Treapta a patra). 

Unele păcate sunt săvârşite cu cuvântul. Aces- 
tea nu trebuie deloc socotite neînsemnate! De la 
un cuvânt glumeţ la un cuvânt călcător de lege 
nu e decât un pas! Din cuvintele tale vei fi găsit 

drept, şi din cuvintele tale vei fi osândit (Mt. 12, 37), 
a zis Mântuitorul. Limba a săvârşit mari fărăde- 
legi: a rostit lepădare de Dumnezeu, hule, jură- 
minte mincinoase, clevetiri împotriva aproape- 
lui. Lepădarea de Hristos şi hula împotriva lui 
Dumnezeu se numără printre cele mai grele pă- 
cate de moarte. 

Unele păcate sunt săvârşite cu gândul, cu 
simțămintele inimii, cu mişcările trupului. Toa- 
te acestea nu sunt mărunte, toate sunt vrăjmă- 
şie împotriva lui Dumnezeu! Însă când cugetul 
şi inima se îndulcesc de păcat, când le place să-l 
înfăptuiască prin închipuirea împestrițată, împo- 
dobită şi îndelungă, un asemenea păcat sufletesc 
ascuns este aproape de păcatul săvârşit cu fapta. 

Omul trebuie să fugă din răsputeri de toate pă- 
catele îndeobşte, iar pentru păcatele în care, din 
neputinţă, cade cu fapta, cu cuvântul, cu gândul 
şi cu toate simțirile, trebuie să se pocăiască zilnic 
înaintea lui Dumnezeu, lucru care este cel mai 
bine de făcut după săvârşirea pravilei de seară, 
mergând spre somn. Pe deasupra, trebuie să-şi 
curățească an de an conştiinţa măcar de patru ori 
prin Sfânta Taină a Spovedaniei, iar dacă se în- 
tâmplă să cadă în vreun păcat de moarte trebuie 
să-l spovedească înaintea părintelui duhovnicesc 
fără a întârzia câtuşi de puţin. Domnul să vă pă- 
zească de marea nenorocire a sufletului care este 
păcatul de moarte, să vă dăruiască puterea de a 
vă feri şi de celelalte păcate, mari şi mici! Amin. 

28. 
Despre mântuire. 

De ce nu se pot mântui păgânii, 
mahomedani și ereticii. Despre erezii. 
Despre cunoașterea adevăratei 
învățături creștine 


e privelişte vrednică de tânguire ama- 

ră sunt creştinii care nu ştiu în ce con- 
stă creştinismul! lar această privelişte se înfăți- 
şează acum aproape neîncetat privirilor; acestea 
sunt mângâiate doar rareori de priveliştea con- 
trară, care negreşit e mângâietoare! Rareori pot, 
în gloata cea numeroasă a celor ce îşi dau nume- 
le de creştini, să se oprească asupra unora care 
sunt creştini şi cu numele, şi cu fapta. 

Îmi puneţi din nou următoarea problemă: 
„De ce să nu se mântuiască, îmi scrieți, păgânii, 
mahomedanii şi aşa-numiţii eretici? Între ei sunt 
oameni cu o mare bunătate. A-i da pierzării pe 
aceşti oameni atât de buni ar fi un lucru potriv- 
nic milostivirii lui Dumnezeu!.. Da! Acesta ar fi 
un lucru potrivnic chiar şi rațiunii omeneşti să- 
nătoase! lar ereticii sunt creştini şi ei. A te socoti 
pe tine însuți mântuit, iar pe membri celorlalte 

confesiuni — pierduţi, este un lucru şi nebunesc, 
şi extrem de trufaş!” 

Mă voi strădui să vă răspund cât mai pe scurt, 
ca multa grăire să nu vatăme limpezimea expu- 
nerii. Creştinilor! Voi judecați despre mântuire, 
dar nu ştiţi ce e mântuirea, nu ştiţi de ce au oa- 
menii nevoie de ea; în fine, nu-L ştiţi pe Hristos, 
singurul nostru mijloc de mântuire! lată adevă- 
rata învăţătură despre aceasta, învățătura Sfintei 
Biserici Soborniceşti: mântuirea stă în recăpăta- 
rea împărtăşirii cu Dumnezeu. Tot neamul ome- 
nesc a pierdut această împărtăşire prin căderea 
protopărinţilor. Tot neamul omenesc este o tag- 
mă de ființe pierite. Pieirea este partea tuturor 
oamenilor, atât a celor îmbunătăţiți, cât şi a rău- 
făcătorilor. Ne zămislim în fărădelege, ne naş- 
tem în păcat. Mă voi pogori în iad la fiul meu plân- 
gând (Fac. 37, 35), grăieşte Sfântul Patriarh lacov 
despre sine şi despre sfântul său fiu, losif cel fe- 
ciorelnic şi preafrumos! S-au pogorât la iad du- 
pă încheierea pribegiei lor pământeşti nu numai 
păcătoşii, ci şi drepţii Vechiului Testament. lată 
puterea faptelor bune omeneşti, iată prețul vir- 
tuților firii noastre căzute! Pentru a reface împăr- 
tăşirea omului cu Dumnezeu, altfel spus pentru 
mântuire, era neapărată nevoie de răscumpăra- 
re. Răscumpărarea neamului omenesc a fost să- 
vârşită nu de un înger, nu de un arhanghel, nu 
de vreo alta din ființele înalte, dar mărginite şi 
zidite: a fost săvârşită de Însuşi Dumnezeu, cel 

Nemărginit. Pătimirile — partea neamului ome- 
nesc — au fost înlocuite de pătimirea Lui; lipsuri- 
le meritelor omeneşti au fost acoperite de vredni- 
cia Lui cea nemăsurată. Toate faptele bune ome- 
neşti, care sunt neputincioase şi se pogoară în 
iad, au fost înlocuite de o singură faptă bună pu- 
ternică: credinţa în Domnul nostru lisus Hristos. 
Domnul a fost întrebat de către iudei: Ce să facem 
ca să lucrăm lucrurile lui Dumnezeu? Domnul le-a 
răspuns: Acesta este lucrul lui Dumnezeu: să credeți 
în Cel pe Care L-a trimis EI (In 6, 28-29). O singură 
faptă bună ne trebuie pentru mântuire: credința, 
însă credința se arată prin fapte. Prin credință, 
doar prin credință putem intra în împărtăşirea 
cu Dumnezeu, cu mijlocirea tainelor dăruite de 
către El. Degeaba, în chip greşit, gândiţi şi spu- 
neți că păgânii şi mahomedanii care sunt oameni 
buni se vor mântui, adică vor intra în împărtăşi- 
re cu Dumnezeu! Degeaba vă uitaţi la concepția 
contrară acesteia ca la o inovaţie, ca la o rătăci- 
re strecurată în învățătura Bisericii! Nu! Aceas- 
ta este învățătura dintotdeauna a Bisericii celei 
adevărate, atât a Vechiului, cât şi a Noului Testa- 
ment. Biserica a mărturisit dintotdeauna că unul 
singur este mijlocul de mântuire: Răscumpărăto- 
rul! Ea a mărturisit dintotdeauna că până şi ce- 
le mai mari virtuți ale firii căzute se pogoară în 
iad. Dacă drepții adevăratei Biserici, luminătorii 
din care lumina Duhul Sfânt, prorocii şi făcăto- 
rii de minuni, care credeau în Răscumpărătorul 

Ce avea să vină, dar care s-au săvârşit din aceas- 
tă viață înaintea venirii Lui, dacă aceştia s-au po- 
gorât în iad, cum vreți ca păgânii şi mahomeda- 
nii, care nu L-au cunoscut pe Răscumpărător şi 
nu au crezut în El, să primească, pentru faptul 
că vi se par dumneavoastră oameni de treabă, 
mântuirea, pe care ne-o aduce un singur mijloc 
- unul singur, repet —, care este credința în Răs- 
ati ecra Creştinilor! Cunoaşteţi-L pe Hris- 
tos! Inţelegeți că nu-L cunoaşteţi, că v-aţi lepădat 
de EI, socotind că mântuirea este cu putință fără 
EI, pentru nu ştiu ce fapte bune! Cel ce crede că 
te poți mântui fără credința în Hristos se leapădă 
de Hristos şi, poate fără să îşi dea seama, cade în 
păcatul greu al hulei împotriva lui Dumnezeu. 
Socotim, grăieşte Sfântul Apostol Pavel, că prin 
credință se va îndreptăți omul, fără faptele Legii — iar 
dreptatea lui Dumnezeu vine prin credința în lisus 
Hristos, pentru toți şi peste toţi cei ce cred, căci nu 
este deosebire, pentru că toți au păcătuit şi sunt lip- 
siți de slava lui Dumnezeu, îndreptățindu-se în dar 
cu harul Lui, prin răscumpărarea cea în Hristos lisus 
(Rom. 3, 28, 22-24). Veţi replica: „Sfântul Apostol 
lacov cere neapărat fapte bune; el învață că cre- 
dinţa fără fapte este moartă.” Cercetaţi ce anu- 
me cere Sfântul Apostol lacov. Veţi vedea că el 
cere, la fel ca toți scriitorii de Dumnezeu insu- 
flaţi ai Sfintei Scripturi, faptele credinței, nu fap- 
tele bune ale firii noastre căzute! El cere credin- 
ță vie, mărturisită prin faptele omului celui nou, 

nu faptele bune ale firii căzute, ce sunt potriv- 
nice credinței. El citează o faptă a Patriarhului 
Avraam, faptă din care s-a vădit credința drep- 
tului: este vorba de aducerea ca jertfă lui Dum- 
nezeu a propriului fiu unul-născut. A-ţi junghia 
fiul ca să-l jertfeşti nu este nicidecum o faptă bu- 
nă potrivit firii omeneşti: aceasta este o faptă bu- 
nă ca împlinire a poruncii lui Dumnezeu, ca fap- 
tă a credinței. Uitaţi-vă bine în Noul Testament 
şi, îndeobşte, în toată Sfânta Scriptură: veți găsi 
că aceasta cere împlinirea poruncilor lui Dumne- 
zeu, că această împlinire este numită „fapte”, că 
în urma acestei împliniri a poruncilor lui Dum- 
nezeu credința în El devine vie, fiind lucrătoare; 
fără aceasta ea este moartă, fiind lipsită de orice 
mişcare. Şi, dimpotrivă, veţi găsi că faptele bune 
ale firii căzute, care vin din simțuri, din sânge, 
din porniri şi din simțămintele gingaşe ale ini- 
mii sunt oprite şi lepădate! lar dumneavoastră 
tocmai prăpăditele astea de fapte bune vă plac la 
păgâni şi la mahomedani! Pentru ele, chiar dacă 
sunt însoțite de lepădarea lui Hristos, ați vrea să 
le dați mântuirea. 

Ciudată este părerea dumneavoastră despre 
rațiunea sănătoasă! De unde şi până unde, cu ce 
drept o găsiți în dumneavoastră? Dacă sunteți 
creştin, ar trebui să aveți despre aceasta o con- 
cepţie creştinească, nu alta, samavolnică sau lua- 
tă de nu ştiu unde! Evanghelia ne învaţă că prin 
cădere am dobândit rațiunea cea cu nume min- 

cinos, că raţiunea firii noastre căzute, oricare ar 
fi valoarea ei naturală, la orice treaptă de sofisti- 
care ar fi ajuns prin erudiția lumească, păstrează 
valoarea pe care i-o dă căderea: rămâne rațiune 
cu nume mincinos. Trebuie s-o lepădăm, trebuie 
să ne încredințăm călăuzirii credinței: sub aceas- 
tă călăuzire, la vremea potrivită, după nevoințe 
însemnate în buna credință, Dumnezeu îi dăru- 
ieşte robului Său credincios înțelegerea Adevă- 
rului, altfel spus rațiunea duhovnicească. Aceas- 
tă rațiune poate şi trebuie recunoscută ca rațiune 
sănătoasă: ea este credința cea adeverită pe care 
Sfântul Apostol Pavel a descris-o atât de bine în 
capitolul 11 al Epistolei sale către evrei. Temelia 
rațiunii duhovniceşti este Dumnezeu. Pe această 
piatră tare se zideşte ea, şi de aceea nu se clatină 
şi nu cade. Iar „rațiunea sănătoasă” de care vor- 
biți dumneavoastră, noi, creştinii, o socotim ra- 
țiune atât de bolnavă, atât de întunecată şi rătă- 
cită, încât vindecarea ei nici nu se poate săvârşi 
altfel decât prin tăierea cu sabia credinței tuturor 
cunoştinţelor care o alcătuiesc şi prin lepădarea 
ei. lar dacă am recunoaşte-o — pe un oarecare te- 
mei şubred, tulbure, pururea schimbător — drept 
sănătoasă, atunci ea, „sănătoasă” cum este, ne- 
greşit Îl va lepăda şi pe Hristos. Lucrul acesta es- 
te dovedit de experienţă. Şi ce vă spune rațiunea 
dumneavoastră sănătoasă? Că a recunoaşte pier- 
zarea oamenilor buni care nu cred în Hristos es- 
te ceva contrar ei? Mai mult decât atât: că aceas- 

tă pierzare ar fi potrivnică milostivirii unei fiin- 
țe atotbune ca Dumnezeu. Bineînțeles, ați avut 
descoperire de Sus despre acest lucru, despre 
ceea ce este potrivnic şi ceea ce nu este potriv- 
nic milostivirii lui Dumnezeu? Nu? Dar rațiunea 
dumneavoastră sănătoasă arată asta. A! Raţiu- 
nea dumneavoastră sănătoasă!.. Şi totuşi, cu rați- 
unea dumneavoastră sănătoasă, de unde ați scos 
că puteți, cu propria minte omenească mărgini- 
tă, să înțelegeţi ce este potrivnic şi ce nu este po- 
trivnic milostivirii lui Dumnezeu? Daţi-mi voie 
să-mi rostesc gândul: Evanghelia, altfel spus în- 
văţătura lui Hristos, altfel spus Sfânta Scriptură, 
altfel spus Sfânta Biserică Sobornicească, ne-au 
descoperit tot ce poate cunoaşte omul despre 
milostivirea lui Dumnezeu, care covârşeşte ori- 
ce filosofare, orice înțelegere omenească, care es- 
te de neajuns pentru ele. Zadarnică este trufia 
minții omeneşti atunci când încearcă să-L hotăr- 
nicească pe Dumnezeu, Cel fără hotar, când în- 
cearcă să explice inexplicabilul, să supună jude- 
căţii sale... pe cine? Pe Dumnezeu! O asemenea 
întreprindere este o întreprindere satanică!.. Tu, 
care îți dai numele de creştin şi nu ştii învățătura 
lui Hristos! Dacă din această învățătură cereas- 
că, harică, nu ai învăţat că Dumnezeu e de ne- 
pătruns cu mintea, du-te la şcoală, ascultă ce în- 
vață copiii acolo! Profesorii de matematică le ex- 
plică, vorbind despre teoria infinitului, că acesta, 
ca mărime infinită, nu se supune legilor cărora 

le sunt supuse mărimile finite — numerele —, că 
rezultatele lui pot fi cu desăvârşire opuse rezul- 
tatelor numerelor. lar tu, vrând să statorniceşti 
legi lucrării milostivirii lui Dumnezeu, zici: „As- 
ta se potriveşte cu ea, asta este potrivnic ei!” Ea 
se potriveşte sau nu cu rațiunea ta „sănătoasă”, 
cu concepțiile şi cu senzațiile tale! Oare din as- 
ta reiese că Dumnezeu este obligat să înțeleagă 
şi să simtă aşa cum înţelegi şi aşa cum simți tu? 
Or, tocmai asta ceri tu de la EI! lată un lucru cât 
se poate de nechibzuit şi întru totul trufaş! Aşa- 
dar, nu învinui judecățile Bisericii de lipsă a bu- 
nului simţ şi a smereniei: acesta e neajunsul tău! 
Ea, Sfânta Biserică, nu face decât să urmeze nea- 
bătut învăţăturii lui Dumnezeu despre lucrările 
lui Dumnezeu, pe care i-a descoperit-o Dumne- 
zeu Însuşi! O urmează ascultători toți fiii ei cei 
adevărați, luminându-se prin credință, călcând 
în picioare rațiunea îngâmfată, care se ridică îm- 
potriva lui Dumnezeu! Credem că putem şti de- 
spre Dumnezeu numai ceea ce Dumnezeu a bi- 
nevoit să ne descopere! Dacă ar fi o altă cale că- 
tre cunoaşterea de Dumnezeu, o cale pe care să 
o croim minții noastre prin propriile puteri, nu 
ne-ar fi fost dăruită dumnezeiasca descoperire. 
Ea ne-a fost dată pentru că avem neapărată ne- 
voie de ea. Aşadar, deşarte şi mincinoase sunt in- 
terpretările proprii şi rătăcirea minţii omeneşti! 
Spuneţi: „Ereticii sunt tot creştini.” De unde 
ați mai scos-o şi pe asta? Numai un om care îşi dă 

numele de creştin fără să ştie nimic despre Hris- 
tos se va socoti, în adâncul neştiinței sale, creştin 
de acelaşi fel ca ereticii şi nu va deosebi sfânta cre- 
dință creştinească de odraslele blestemului — ere- 
ziile hulitoare de Dumnezeu! Altfel judecă des- 
pre aceasta creştinii adevărați! Numeroase cete 
de sfinți au primit cununa mucenicească, au ales 
mai degrabă cele mai cumplite chinuri, închisoa- 
rea, surghiunul, decât să se învoiască a avea îm- 
părtăşire cu ereticii în învățătura de Dumnezeu 
hulitoare a acestora. Biserica Sobornicească a so- 
cotit dintotdeauna erezia un păcat de moarte, a 
socotit dintotdeauna că omul molipsit de cum- 
plita boală a ereziei este mort sufleteşte, străin de 
har şi de mântuire, părtaş al diavolului şi al pier- 
zării acestuia. Erezia e un păcat al minții. Erezia 
este un păcat mai mult diavolesc decât omenesc; 
ea este fiică a diavolului, născocire a lui, necre- 
dință apropiată de închinarea la idoli. Părinții 
numesc de obicei închinarea la idoli „necredin- 
ță”, iar erezia — „rea credință”. În închinarea la 
idoli, diavolul primea cinstire ca un dumnezeu 
de la oamenii orbiți, iar prin erezie îi face pe oa- 
menii ce orbecăie părtaşi ai păcatului său de că- 
petenie: hula împotriva lui Dumnezeu. Cine va 
citi cu luare-aminte Actele Sinoadelor Ecumenice 
se va convinge cu uşurinţă că ereticii au un carac- 
ter cu totul satanic: va vedea cumplita lor fățărni- 
cie, trufia lor cea nemăsurată, va vedea purtarea 
lor alcătuită din minciună necontenită, va vedea 

că ei sunt dedați la tot felul de patimi josnice, va 
vedea că ei, atunci când le stă în putere, nu se dau 
în lături de la cele mai cumplite fărădelegi. Deo- 
sebit de grăitoare în această privinţă este ura lor 
cea neîmpăcată față de fiii Bisericii Adevărate şi 
setea de sângele lor! Erezia este unită cu împietri- 
rea inimii, cu o cumplită întunecare şi vătămare 
a minţii; se ţine cu îndărătnicie în sufletul molip- 
sit de ea, şi greu este pentru om să se vindece de 
această boală! Orice erezie cuprinde hulă împo- 
triva Duhului Sfânt: ea huleşte fie dogma Sfân- 
tului Duh, fie lucrarea Sfântului Duh, dar nea- 
părat ÎI huleşte pe Sfântul Duh. Esenţa oricărei 
erezii este hula împotriva lui Dumnezeu. Sfân- 
tul Flavian, Patriarhul Constantinopolului, care 
a pecetluit cu sângele său mărturisirea credinței 
adevărate, a rostit hotărârea Sinodului Local de 
la Constantinopol împotriva ereziarhului Eutihie 
în cuvintele următoare: „Eutihie, până acum pre- 
ot şi arhimandrit, a fost dat în vileag, pe deplin 
atât de faptele lui din trecut, cât şi de lămuririle 
lui de acum că este părtaş rătăcirilor lui Valen- 
tin şi Apolinarie, că urmează cu îndărătnicie hu- 
lei lor împotriva lui Dumnezeu, cu atât mai mult 
cu cât nici măcar n-a băgat în seamă sfaturile şi 
povețele noastre spre primirea învățăturii celei 
sănătoase. Drept aceea, plângând şi suspinând 
pentru pieirea lui cea desăvârşită, vestim în nu- 
mele Domnului nostru lisus Hristos că el a căzut 
în hulă împotriva lui Dumnezeu, că este lipsit de 

tot cinul preoţesc, de împărtăşirea noastră şi de 
cârmuirea mănăstirii sale, dându-le de ştire tutu- 
ror celor ce vor sta de vorbă cu el sau vor merge 
la el de acum înainte că vor fi supuşi afuriseniei.” 
Această hotărâre este un model al părerii gene- 
rale a Bisericii Soborniceşti despre eretici; aceas- 
tă hotărâre a fost recunoscută de toată Biserica 
şi întărită de Sinodul Ecumenic de la Calcedon. 
Erezia lui Eutihie stătea în aceea că el nu mărtu- 
risea în Hristos după întrupare două firi, aşa cum 
mărturiseşte Biserica, ci recunoştea doar singu- 
ră firea dumnezeiască. Veţi spune: „Şi atât, asta e 
toată vina lui?..” Caraghios prin lipsa lui de cu- 
noaştere adevărată şi cumplit de jalnic prin mie- 
zul şi urmările sale răspunsul dat de o oareca- 
re persoană sus-pusă, învestită cu puterea acestei 
lumi, Sfântului Alexandru, Patriarhul Alexandri- 
ei, cu privire la erezia ariană! Persoana cu pricina 
îl sfătuieşte pe patriarh să păstreze pacea, să nu 
stârnească gâlceavă, care este atât de potrivnică 
duhului creştinismului, din pricina unor cuvin- 
te; scrie că el nu găseşte nimic condamnabil în în- 
vățătura lui Arie, ci doar o anumită deosebire în 
modul de exprimare. Acest „mod de exprimare 
în care nu este nimic condamnabil”, observă is- 
toricul Fleury, respinge Dumnezeirea Domnului 
nostru lisus Hristos — numai atât! Aşadar, dărâ- 
mă toată credinţa creştină — numai atât! Remar- 
cabil este faptul că toate ereziile din vechime, sub 
felurite măşti schimbătoare, năzuiau spre un sin- 

gur scop: ele respingeau Dumnezeirea Cuvântu- 
lui şi răstălmăceau dogma Întrupării. Cele mai 
noi se străduie în primul rând să respingă lucră- 
rile Sfântului Duh: cu hule îngrozitoare, ele au le- 
pădat dumnezeiasca Liturghie, toate tainele, toa- 
te lucrurile în care Biserica Sobornicească a recu- 
noscut dintotdeauna lucrarea Sfântului Duh. Ele 
numesc lucrurile acestea „rânduieli omeneşti”, 
ba chiar şi mai obraznic: „superstiție”, „rătăcire”! 
Bineînţeles, în erezie nu vedeţi nici tâlhărie, nici 
hoţie? Poate doar pentru că n-o socotiți păcat? În 
ea este lepădat Fiul lui Dumnezeu, în ea este le- 
pădat şi hulit Duhul Sfânt — numai atât! Cel care 
a primit şi ține o învăţătură hulitoare de Dumne- 
zeu, cel ce rosteşte hulă împotriva lui Dumnezeu 
nu tâlhăreşte, nu fură, chiar face faptele cele bune 
ale firii căzute! Cum poate Dumnezeu să-i refuze 
mântuirea?!.. Toată pricina ultimei dumneavoas- 
tră nedumeriri, ca şi a tuturor celorlalte, este pro- 
funda necunoaştere a creştinismului! 

Să nu credeţi că această necunoaştere este un 
neajuns de mică însemnătate! Nu! Urmările ei 
pot fi pierzătoare, mai ales acum, când în soci- 
etate circulă nenumărate cărticele cu titlu creş- 
tin, dar cu învăţătură satanicească. Neştiind ade- 
vărata învăţătură creştină, puteți primi un gând 
mincinos, hulitor de Dumnezeu, drept adevăr, 
vi-l puteți însuşi, iar odată cu el vă veți însuşi şi 
pierzarea veşnică. Hulitorul de Dumnezeu nu se 
va mântui! Acele nedumeriri pe care le-aţi expri- 

mat deja în scrisoarea dumneavoastră sunt niş- 
te vrăjmaşi cumpliți ai mântuirii dumneavoas- 
tră. Miezul lor este lepădarea de Hristos! Nu vă 
jucaţi cu mântuirea dumneavoastră, nu vă jucaţi! 
Altfel, veți plânge veşnic. Îndeletniciți-vă cu citi- 
rea Noului Testament şi a Sfinților Părinţi ai Bise- 
ricii Ortodoxe (nu a Terezelor, nu a Franciscilor 
şi a celorlalți smintiți apuseni pe care Biserica lor 
eretică îi dă drept sfinţi!); cercetaţi la Sfinții Pă- 
rinți ai Bisericii Ortodoxe cum trebuie înțeleasă 
corect Scriptura, ce fel de viețuire, de gânduri şi 
simțţăminte se cuvine să aibă creştinul. Pornind 
de la Scriptură şi de la credința vie, să-L cercetaţi 
pe Hristos şi să cercetaţi creştinismul. Înainte de 
a veni ceasul cel înfricoşător în care vă veţi înfă- 
țişa lui Dumnezeu spre a fi judecat, dobândiţi în- 
dreptățirea pe care El o dă în dar tuturor oame- 
nilor prin creştinism. 


29. 

Crucea este semnul alegerii dumnezeiești. 
Prin pedeapsă, Domnul cheamă la 
cunoașterea Lui cea mai îndeaproape, care 
aduce bunătăţile cele veșnice 


eaşteptată şi grea cruce a căzut pe ume- 

rii dumneavoastră! Ea a fost însă trimisă 
de Dumnezeu... A venit, s-a apropiat pe nebăga- 
te de seamă, a apăsat deodată, cu toată greuta- 
tea, asupra umerilor — şi fericiți cei ce s-au în- 
vrednicit să primească asupra lor crucea Dom- 
nului! Fericit sufletul care va primi şi va purta cu 
mărime de suflet crucea Domnului! 

Crucea este semnul alegerii dumnezeieşti, pe- 
cetea lui Hristos. Cu această pecete îi pecetluieş- 
te Hristos pe ai Săi. Semnul acesta e zugrăvit pe 
iubiții lui Dumnezeu de către îngerii Atotţiito- 
rului. „Dacă vezi pe cineva că trăieşte fără ne- 
cazuri, în bunăstare necontenită, zice Cuviosul 
Marcu Ascetul, să ştii că îl aşteaptă după moarte 
judecată nemilostivă.” Toţi sfinţii au recunoscut 
ca adevăr nestrămutat faptul că cel ce duce viață 
fără necazuri este uitat de Dumnezeu. „Nu cău- 
ta desăvârşirea creştină, spune unul dintre ei, în 

virtuțile omeneşti: ea nu este acolo; ea e păstrată 
în chip de taină în crucea lui Hristos!” Orice vir- 
tuți ar fi săvârşit sfinţii, ei le socoteau nedepline 
şi neîndestulătoare dacă nu le încununa crucea 
lui Hristos, dacă nu le pecetluia, dacă nu le ade- 
verea crucea lui Hristos. Trec pe calea păzită de 
heruvim doar cei ce au cu sine zapise pecetluite 
cu pecetea lui Hristos. 

Mila lui Dumnezeu față de dumneavoastră 
s-a arătat de-a lungul întregii dumneavoastră 
vieți şi prin binecuvântarea dumneavoastră cu 
fericire în familie, şi prin binecuvântarea slujirii 
pe care o aduceţi țarului şi patriei. Aceeaşi milă 
dumnezeiască se arată şi prin crucea care v-a fost 
trimisă. Pedeapsa lui Dumnezeu nu e pedeapsă 
omenească!.. mânia lui Dumnezeu nu e mânie 
omenească! Domnul pedepseşte şi iubeşte! El vă 
cheamă să-L cunoaşteţi cât mai îndeaproape. Cu- 
noştința de scurtă vreme cu puternicii pământu- 
lui aduce cinstiri vremelnice şi bogăție părută; 
cunoaşterea amănunțită a lui Dumnezeu aduce 
bunătăţile cele veşnice, vederea slavei dumneze- 
ieşti, împărtăşirea de această slavă. 


30. 
Despre existența iadului și a 
chinurilor veșnice, 
Cel ce respinge fie și o singură dogmă din 
învăţătura lui Ilristos se leapădă de Ilristos. 


Despre rațiunea cu nume mincinos 


și bn e îndoieşti de existența iadului şi a chi- 
nurilor veşnice, repetând fraza acum la 
modă: „Lucrul acesta nu se potriveşte cu milosti- 
virea unei ființe atât de bune ca Dumnezeu.” 
Ah, prietene! Poate, oare, o ființă atât de sla- 
bă şi mărginită ca omul să judece de capul lui 
despre Dumnezeu, Ființa Nemărginită, Care e 
mai presus de toată înțelegerea şi judecata, poa- 
te să tragă concluzii despre Dumnezeu privind 
la sine însuşi? Lasă deoparte propriile judecăți şi 
crezi din toată inima în tot ce ne învaţă Evanghe- 
lia! Însuşi Mântuitorul a zis: şi vor merge aceştia la 
chinul veşnic (Mt. 25, 46); altundeva a zis: în iad ri- 
dicându-şi ochii... (Le. 16, 23). Mântuitorul a zis că 
există iad, că există chinuri veşnice; ce poți tu să 
obiectezi? Dacă ai face vreo obiecție ar însemna 
că te îndoieşti de adevărul cuvintelor Mântuito- 
rului, că le respingi. Cine respinge fie şi o singu- 

ră dogmă din învăţătura lui Hristos se leapădă 
de Hristos. Gândeşte-te bine: îndoiala ta nu este 
un păcat chiar atât de uşor, iar dacă ţi-o vei în- 
suşi, dacă o vei înfăptui prin cuvinte, vei cădea 
în păcat de moarte. Un singur cuvânt de credin- 
ță poate să mântuiască şi un singur cuvânt de 
necredință poate să piardă sufletul. Tâlharul L-a 
mărturisit pe Hristos în ceasul morții, fiind deja 
pe cruce, şi şi-a deschis prin asta porţile Raiului; 
fariseii, lepădând Adevărul, L-au hulit pe Duhul 
Sfânt, şi prin asta au pierit. Din cuvintele tale vei 
fi găsit drept, şi din cuvintele tale vei fi osândit (Mt. 
12, 37), a vestit Mântuitorul. Dacă vei îngădui ra- 
țiunii tale să obiecteze împotriva învățăturii lui 
Hristos, va găsi mii şi mii de obiecții: ea este in- 
epuizabilă atunci când îi îngăduim să se molip- 
sească de reavoinţță față de Hristos. Puțin câte 
puţin, ea va respinge toate dogmele creştineşti! 
Nu e o noutate această roadă a judecății neînfrâ- 
nate şi samavolnice; câţi atei, câți hulitori împo- 
triva lui Dumnezeu n-au apărut pe lume în urma 
ei! Pe dinafară, pentru ochii lipsiți de experiență, 
ei păreau de o inteligenţă sclipitoare, oameni ca- 
re au rupt lanţurile şi au ieşit la libertate, care au 
descoperit adevărul şi l-au arătat restului omeni- 
rii. Urmările au arătat însă că părutul lor adevăr 
este rătăcirea cea mai cumplită şi pierzătoare. Cu 
râuri de sânge au fost spălate ideile mincinoase, 
şi prin spălarea aceasta tot nu s-a curăţat min- 
tea! Înspăimântător lucru este a păta mintea cu 

minciuna: sângele omenesc nu-i în stare să spe- 
le petele acestea cumplite! Pentru aceasta, ome- 
nirea avea nevoie de Sângele Dumnezeu-Omu- 
lui. Ea a primit Sângele acesta, s-a spălat în el 
şi s-a curăţat! Ţinută de mâna credinței, a ieşit 
la lumina adevăratei cunoaşteri de Dumnezeu şi 
de sine — a ieşit acolo din prăpastia adâncă şi în- 
tunecată a rațiunii trupeşti, cu nume mincinos. 
Această rațiune îl cheamă pe om înapoi în pră- 
pastie, şi omul ia aminte la chemarea ucigătoare. 
Ce este de mirare? Omul şi-a păstrat caracterul: 
în Rai, care era plin de buna mireasmă şi desfă- 
tarea dumnezeiască, nu s-a dat în lături a crede 
în cuvintele amăgitoare ale diavolului. 

Prietene! Tu eşti creştin, mădular al Bisericii 
Ortodoxe a Răsăritului; rămâi credincios trupu- 
lui duhovnicesc al cărui mădular eşti, păstrează 
unirea cu Sfânta Biserică, căreia îi aparții, păs- 
trează-ți ca pe o comoară neprețuită vrednicia 
duhovnicească! Neputincios fiind, nu te apuca să 
judeci despre dogme: acesta este un hău adânc, o 
mare primejdioasă, în care s-au înecat mulți coră- 
bieri neiscusiți, care au nădăjduit în ei înşişi. Fără 
de primejdie, cu nădejdea unui folos duhovnicesc 
îmbelşugat pot pluti pe valurile minunate ale te- 
ologiei numai cei a căror cârmă — mintea — este 
ținută de dreapta Duhului. După cum sfătuieşte 
Sfântul Apostol Pavel, doboară orice gând care 
se ridică împotriva înțelegerii, rațiunii lui Hris- 
tos (v. II Cor. 10, 5). Nu intra în sfadă, nici măcar 

în discuţie cu îndoielile şi obiecțiile cărora le dă 
naştere rațiunea cu nume mincinos; taie cu sabia 
credinței capetele acestor şerpi îndată ce scot ca- 
pul din găurile lor! Aşa vei lucra drept şi sigur, 
în chip vrednic de cineva care s-a unit cu Hristos 
odată pentru totdeauna. Înainte de unire este loc 
pentru stat pe gânduri; după încheierea unirii, a 
sta pe gânduri este deja o fărădelege. Nimic, ni- 
mic să nu strice, să nu clatine credincioşia ta! Ah! 
Cel ce n-a intrat în unire este mai puțin nesufe- 
rit decât trădătorul. Cu smerenie pleacă gruma- 
zul tău sub jugul cel bun; du o viață evlavioasă; 
mergi mai des la biserică; citeşte Noul Testament 
şi scrierile Sfinților Părinţi; fă bine aproapelui: la 
vremea potrivită, dumnezeiasca învățătură a lui 
Hristos, din care suflă sfințenia şi adevărul, se va 
împropria sufletului tău. Atunci nu se vor mai 
apropia de el nici un fel de îndoieli. Învățătura 
lui Hristos, fiind dumnezeiască, e mai presus de 
fire; ea este accesibilă minții omeneşti doar prin 
mijlocirea credinţei. Este o întreprindere nebu- 
nească a explica prin raționamente omeneşti ce- 
ea ce e mai presus de fire, care, evident, nu poate 
să iasă din sfera generalului, obişnuitului, natu- 
ralului. Urmările acestei întreprinderi nebuneşti 
sunt absurditatea, nenumăratele obiecții împotri- 
va credinței, respingerea nefirescului, chiar dacă 
nefirescul acesta este dumnezeiesc. 

În ceea ce fac, de cele mai multe ori oamenii 
se contrazic singuri. Se păzesc ca să nu le intre 

gunoaie în ochi, însă mintea — acest ochi al sufle- 
tului — nu se gândesc deloc să şi-o păzească, ci o 
murdăresc cu gunoaie de tot felul. Domnul a po- 
runcit să ne păzim mintea, fiindcă ea este călău- 
za omului. Dacă mintea se va abate de pe calea 
adevărată, toată viața omului devine o rătăcire. 
Pentru ca mintea să se abată de pe calea adevăra- 
tă nu este nevoie de mult: ajunge un singur gând 
mincinos. Când ochiul tău este curat, spune Mân- 
tuitorul, atunci tot trupul tău e luminat, dar când 
ochiul tău e rău, atunci şi trupul tău e întunecat. la 
seama, deci, ca lumina din tine să nu fie întuneric (Lc. 
11, 34-35). lar noi nu păzim deloc această porun- 
că atotsfântă; nu luăm seama ca lumina noastră, 
adică mintea, să nu se facă întuneric, aruncăm în 
ea vrute şi nevrute; ea devine întuneric cu totul 
şi revarsă întuneric peste toată purtarea noastră, 
peste toată viața noastră. De unde s-au născut în 
sufletul tău gânduri care vrăjmăşesc împotriva 
lui Dumnezeu, gânduri de necredință pierzătoa- 
re şi cugetare deşartă? Fără îndoială că ai citit cu 
grămada tot felul de judecăți neîntemeiate despre 
religie, în care este atât de bogată vremea noastră 
cea atât de săracă în adevărate cunoştinţe religi- 
oase. „Nimic nu-l îndreaptă atât de mult pe om 
spre hula împotriva lui Dumnezeu ca citirea căr- 
ților ereticeşti”, a zis Cuviosul Isaac Sirul. Lasă-te 
de aceste lecturi dezordonate, care umplu mintea 
cu idei confuze, greşite, care o lipsesc de fermita- 
te, de independenţă, de viziunea corectă, care o 

aduc în starea de şovăială sceptică. Ocupă-te cu 
studierea temeinică a Bisericii Răsăritului potri- 
vit Predaniei sale, care este cuprinsă în scrierile 
Sfinților Părinți. Faci parte din această Biserică? 
Este de datoria ta s-o cunoşti cum trebuie. Uită-te 
cât de bine îşi cunosc religia eterodocşii Apusu- 
lui! Ce-i drept, pentru ei este mai uşor să-şi cu- 
noască credința amănunțit. Papistaşul numai ce 
a crezut în papa ca în Dumnezeu, şi a făcut totul: 
este papistaş desăvârşit şi poate să facă nebunii 
după pofta inimii! Protestantul numai ce se în- 
doieşte de toată Predania, protestează împotriva 
întregii învățături a lui Hristos — păstrându-şi, to- 
tuşi, numele de creştin —, a făcut totul: este pro- 
testant pe deplin. Ajungând la această „desăvâr- 
şire”, atât romanul, cât şi protestantul scriu cărți 
în multe volume; cărțile lor sunt încărcate pe va- 
por şi merg la noi să caute cititori. Nu citi ceea 
ce au scris oamenii aceştia, fără să înțeleagă nici 
ei ce scriu! Tu, aşa cum e moda generală acum, 
cunoşti atât de puțin religia creştină, încât poți 
foarte uşor să îți însuşeşti vreo idee mincinoasă 
şi să îți vatămi cu ea sufletul. ladul există şi chi- 
nul veşnic există; fă-le inexistente în ce te priveşte 
printr-o viaţă evlavioasă! 

Socot că răspunsul meu este încheiat, iar ce- 
ea ce voi spune în continuare e un tribut adus 
prieteniei noastre. Nu! Nu un tribut; trebuie 
să-i spun altfel. Este o vorbire în deşert, la ca- 
re mă duc, totuşi, sinceritatea şi prietenia. Ade- 

seori am avut prilejul să aud gândul de îndoia- 
lă pe care l-ai exprimat tu acum, sprijinit tocmai 
cu dovada pe care o aduci tu, cum că existența 
iadului şi a chinurilor veşnice nu este compati- 
bilă cu milostivirea lui Dumnezeu. Odată, după 
o asemenea discuție, după ce a plecat vizitato- 
rul cu care stătusem de vorbă, am căzut, fără să 
bag de seamă, pe gânduri. Inima îmi era întrista- 
tă, fără să fi fost absorbit, totuşi, de vreun gând 
aparte. În aceasta consta impresia pe care mi-o 
lăsase vizitatorul. Şi cum să nu rămân cu o im- 
presie tristă de vreme ce auzisem un creştin ca- 
re îndrăznise să-L contrazică pe Hristos Însuşi, 
care îndrăznise să socoată cuvintele Însuşi Ade- 
vărului-Dumnezeu drept minciună, drept năs- 
cocire a superstiției! Cum să nu rămân cu o im- 
presie tristă de vreme ce văzusem că este lepă- 
dată mila lui Dumnezeu, pe care e în stare să o 
primească şi s-o păstreze numai dreapta mărtu- 
risire a dogmelor credinței creştineşti, credință 
pe care o dă Însuşi Dumnezeu, şi că drept motiv 
pentru această lepădare este invocată o deşar- 
tă filosofare omenească despre milostivirea lui 
Dumnezeu! Deodată, mi-a venit un gând, îmbi- 
indu-mă cu o călătorie prin toată lumea. Gândul 
era atât de luminos, mi-a pricinuit un simțământ 
atât de plăcut, încât n-am şovăit deloc. Încreză- 
tor, m-am învoit. Purtat de el, plutesc ca într-un 
balon. Văd toate țările, nimic nu mă opreşte din 
drumul meu, gonesc pe lângă munţi mai presus 

de nori, trec cu iuțeală peste râuri, peste lacuri şi 
peste mări. Într-un timp foarte scurt am cercetat 
toată lumea, şezând liniştit în fotoliul meu. Ce 
am văzut în vremea călătoriei? Pătimirea omeni- 
rii. Da! Am văzut suferințe atât fizice, cât şi mo- 
rale; n-am întâlnit nici un om care să nu fi sufe- 
rit. Am văzut suferință în palate şi pe tronuri; am 
văzut-o în mijlocul revărsării belşugului. Acolo 
unde trupul era sănătos şi sătul, inima era flă- 
mândă şi bolnavă, nu mai putea îndura durerea 
cumplită, gemea fără încetare. Am văzut oameni 
întemnițați, îngropați pentru toată viața în tem- 
niţe înăbuşitoare şi întunecate; am văzut oameni 
care săpau în adâncurile pământului, acolo unde 
lumina soarelui nu ajunge, unde în sunet de lan- 
țuri şi de ciocane şi de târnăcoape se scoate au- 
rul — mijloc ca unii să se desfete prin nenorocirea 
necurmată a celor care îl scot. Am văzut în state- 
le cele mai civilizate familii întregi care mor de 
foame; am văzut o mare parte a populației sufe- 
rind de sărăcie şi de lipsa moralității. Am văzut 
omenirea înjosită de fărădelegi! Am văzut ome- 
nirea schimonosită de rătăciri! Am văzut omeni- 
rea sluțită de barbarie! Am văzut omenirea adu- 
să la asemănarea cu dobitoacele necuvântătoare 
şi cu fiarele răpitoare! Undeva, oamenii sunt vâ- 
nați ca nişte animale; altundeva sunt vânduți şi 
cumpăraţi ca o marfă neînsuflețită, ca nişte vite, 
şi la târgul acesta marfa e ieftină: are mai puțin 
preț decât vitele. Altundeva, omul trăieşte aproa- 


108 


pe ca un dobitoc necuvântător; altundeva, trăieş- 
te ca o fiară cumplită, găsind plăcere în vărsarea 
de sânge, devorându-i cu o veselie turbată, ieşi- 
tă din minţi. Ah! Mai bine să nu exişti decât să 
exişti într-un fel atât de crâncen, atât de cumplit! 
lată tabloul vieții omeneşti obişnuite de pe pă- 
mânt! Trebuie să amintim şi de nenorocirile că- 
rora le este supusă omenirea adeseori şi în multe 
locuri: la cutremure, la epidemii, la războaiele ci- 
vile, la sabia cuceritorilor, care varsă din belşug 
sânge atunci când se află în mâna unui Batu sau 
Tamerlan. Şi iată că au trecut deja câteva mii de 
ani de când pe pământ generațiile vin una după 
alta doar ca să sufere. Totuşi, Dumnezeu, Făcăto- 
rul şi Stăpânul a toate, Cel Atotputernic şi Atot- 
bun, vede asta. Acest rău cumplit în care suferă 
neamul omenesc pe pământ nu-L împiedică pe 
Dumnezeu să rămână Atotbun. Oricât am adă- 
uga numere la infinit, oricât le-am scădea din el, 
infinitul nu se schimbă, tot infinit rămâne!.. Dar 
dacă e să privim aşa pământul pe care au suferit 
pe rând, pe care au murit cu o moarte mai mult 
sau mai puțin cumplită atâtea generații, gândul 
la iad şi la chinurile veşnice încetează a mai fi 
ciudat!.. Neamul omenesc este o tagmă de ființe 
căzute. Pământul e un pridvor al iadului, unde 
sunt primele pedepse ale păcătoşilor. Mântuito- 
rul a făcut din el un pridvor al Raiului. 


31. 

Despre evenimentele politice din Europa 
anului 1848. Semnele premergătoare lui 
Antihrist. Năzuinţa generală numai spre cele 
materiale și uitarea de cele veșnice 


crisoarea dumneavoastră din decem- 

„IO brie am primit-o: atunci eram foarte slă- 
bit. Lucrarea unei doctorii puternice şi folositoa- 
re mă ținea la pat în cea mai mare parte a tim- 
pului, toropindu-mi capul într-aşa un hal, încât 
nu am mai fost în stare să mă ocup cu vreo înde- 
letnicire a minţii. Ca atare, atât față de dumnea- 
voastră, cât şi față de mulți alții m-am făcut vino- 
vat prin acelaşi lucru: tăcerea. 

Când am auzit de întâmplările care schimbă 
fața pământului nu am simţit nici uluire, nici in- 
teresul care se trezeşte când auzi de ceva nou. 
Când am auzit de întâmplările acestea parcă aş 
fi auzit de moartea unui om care de multă vreme 
suferea şi era istovit de o boală incurabilă, omo- 
rât de viu prin această boală înainte de a fi omo- 
rât prin moarte. Aşa mi s-a părut dintotdeauna 
Europa „civilizată”. Până şi mie mi s-a părut ciu- 
dată lipsa mea de mirare. Pe când stăteam şi mă 

gândeam la această răceală a mea, mi-am amin- 
tit deodată cuvintele Mântuitorului: Iar când veți 
auzi de războaie, şi de zvonuri de războaie, să nu vă 
tulburați, căci trebuie să fie, dar încă nu va fi sfârşi- 
tul. Şi se va ridica neam peste neam şi împărăție pes- 
te împărăție, vor fi cutremure pe alocuri şi foamete şi 
tulburări vor fi. lar acestea sunt începutul durerilor 
(Mc. 13, 7-8). Aici este cu deosebire vrednic de 
luat în seamă faptul că — şi asupra acestei spuse 
a Evangheliei m-am oprit totdeauna — cel din ur- 
mă semn al durerilor de început, care trebuie să 
premeargă bolii finale — Antihristului — este ară- 
tat de Scriptură ca fiind tulburările. 
Raționalismul, cu imperativele sale, nu se 
poate opri din mişcarea sa, întrucât are ca teme- 
lie rațiunea omenească cea pururea schimbătoa- 
re. Este de aşteptat ca boala să evolueze din rău 
în mai rău. Aceasta a început să zguduie liniştea 
popoarelor de la începutul secolului trecut; pe 
măsură ce trece timpul, lucrarea ei este tot mai 
cuprinzătoare şi mai pustiitoare. Din lucrarea fi- 
nală, la scară mondială, a bolii acesteia trebuie 
să apară „omul fărădelegii”, geniul geniilor, aşa 
cum din revoluția franceză s-a născut preînchi- 
puirea lui — colosalul geniu Napoleon. Ce m-a iz- 
bit mai mult decât întâmplările de acum? M-au 
izbit pricinile acestor întâmplări: năzuința de ob- 
şte a tuturor numai şi numai spre cele materiale, 
ca şi cum acestea ar fi veşnice; uitarea celor veş- 
nice, ca şi cum acestea nici nu ar exista; batjocori- 


1 


rea şi ocărârea creştinismului; prigoana subtilă şi 
crâncenă împotriva Bisericii, împotriva vieții ei, 
împotriva Sfântului Duh; înlocuirea Duhului şi 
a rânduielilor Lui prin rațiunea cu nume minci- 
nos şi prin rânduielile care vin de la stăpânitorul 
acestei lumi — tulburări de obşte, în toată lumea, 
ca la turnul Babilonului; construcția de căi fera- 
te peste tot — iarăşi lucrare ca la turnul Babilonu- 
lui. Trebuie să băgăm de seamă că Dumnezeu, 
după cuvântul Scripturii, a amestecat limbile şi 
a despărțit popoarele ca să le răpească oameni- 
lor putinţa de a împlini toate planurile păcătoase 
prin puterile unite ale întregii omeniri: trenuri- 
le le redau oamenilor putinţa aceasta. Atunci, la 
turnul Babilonului, S-a pogorât Dumnezeu, spu- 
ne Scriptura, să vadă faptele omeneşti, şi a oprit 
planul cel nebunesc amestecând limbile; acum 
este aproape ceasul în care Dumnezeu Se va po- 
gori din nou să vadă faptele omeneşti şi să le pu- 
nă capăt de acum nu prin amestecarea limbilor, 
ci prin schimbarea lumii care s-a învechit în fără- 
delegi cu o lume nouă, neprihănită. 

În vremea pribegiei mele pământeşti am avut 
putinţa de a privi destul de amănunțit la pămân- 
tul lui Israil, care este Biserica. Ce să spun despre 
ea? Despre ea trebuie să spun cuvintele prorocu- 
lui despre pământul cel stricat de sabie, adunat de 
la limbi multe pe pământul lui Israil, care s-a făcut 
pustiu foarte (lez. 38, 8). Asta spune de Dumnezeu 
insuflatul proroc, văzând în depărtarea vremuri- 

lor vremea cea de pe urmă, destinul Bisericii şi 
puternica împărăție care apare la miazănoapte. 

Din neurmata milă dumnezeiască ni s-a dat în 
dar cea mai mare binefacere a lui Dumnezeu: cu- 
noaşterea lui Hristos, credința ortodoxă în Hris- 
tos. Poporul şi, în particular, sufletul omenesc nu 
pot fi cucerite de raționalismul ateu şi de urmă- 
rile lui atâta timp cât sunt străjuite de sfânta cre- 
dință. Trebuie să priveghem şi să ne rugăm, aşa 
cum a poruncit Domnul, ca să scăpăm de neno- 
rocirile cele văzute şi nevăzute. 


32. 
Despre cele sufleteşti și cele duhovnicești. 
Despre curăția inimii 


tunci când pe un drum care străbate o 

câmpie întinsă stă un pom rămuros, care 
aruncă o umbră bogată, cu câtă bucurie se gră- 
besc spre el călătorii! Ei află desfătare odihnin- 
du-se şi stând de vorbă prieteneşte sub umbra 
răcoroasă, deasă şi largă. Un astfel de adăpost, o 
astfel de mângâiere le dă celor ce merg pe calea 
vieții pământeşti sfânta cruce a lui Hristos, de 
trei ori fericitul pom pe care a înflorit rodul vie- 
ţii: Dumnezeu întrupat, Viaţa şi Dătătorul vie- 
ţii. Sub umbra crucii aflu acum plăcere stând de 
vorbă cu dumneavoastră. 

Ascultaţi următoarea istorisire sfințită. La 
Sfântul, Marele Pimen a venit un frate, plângân- 
du-se că vede amestecul păcatului în faptele sa- 
le bune. Bătrânul i-a povestit următoarea pildă: 
„Trăiau undeva doi lucrători de pământ. Unul 
dintre ei a semănat ceva grâu, deşi necurat, pe 
când celălalt, lăsându-se pradă leneviei, n-a se- 
mănat nimic. Când a venit vremea secerişului, 
cel dintâi a strâns destul grâu, deşi necurat, pe 
când cel de-al doilea n-a strâns nimic. Care din- 

tre cei doi lucrători de pământ va avea ce să mă- 
nânce?” Fratele a răspuns: „Cel ce a semănat şi a 
strâns ceva grâu, chiar dacă necurat.” Bătrânul a 
zis: „Atunci, să semănăm şi noi câte puțin, chiar 
dacă necurat, ca să nu murim de foame!” 
Dumnezeu v-a dat să vedeţi fără greş în ini- 
ma dumneavoastră atunci când, privind în ea, 
ați văzut un amestec de sufletesc şi duhovnicesc. 
Povestirea de mai sus poate deja să vă mângâie 
îndeajuns: vedeți de ce am citat-o aici? Ca să vă 
mângâiați şi mai mult, auziți lucrul următor: nu- 
mai Dumnezeu poate dărui sfânta curăție inimii 
care crede în El şi aleargă la EI prin pocăință. Nu 
cere de la noi, care de-abia începem să mergem 
spre EI, curăţia aceasta înaltă, străină de orice pa- 
tă. Curăției îi premerge vederea şi recunoaşterea 
propriei necurăţii — şi acesta este deja un dar al 
lui Dumnezeu, pentru primirea căruia ne rugăm 
plecându-ne genunchii: „Doamne, dă-mi să văd 
greşalele mele!” Însă cel ce îşi vede necurăţia tre- 
buie să plângă pentru ea şi să ceară tămăduire 
de la Doctorul cel Atotputernic şi Atotbun. 
Duhul Sfânt este adevăratul îndrumător al 
creştinilor. Organe ale Lui erau prorocii, aposto- 
lii şi ceilalți bineplăcuți ai lui Dumnezeu: Aces- 
ta vorbea prin ei. Acesta să vă fie călăuză şi să vă 
povățuiască la tot adevărul! Sub această fericită 
călăuzire veți intra atunci când veți lua îndru- 
mări pentru viața dumneavoastră doar din Sfân- 
ta Scriptură şi din scrierile Sfinților Părinţi ai Bi- 
sericii Răsăritului, singura Biserică adevărată. 


115 


33. 


Darul pocăinţei este chezășia veșnicei fericiri 


ult s-a prelungit pribegia sufletului meu 

(v. Ps. 119, 5)! Milostivul Domn, Care 
dăruieşte robilor Săi totul la vremea de EI ştiută, 
să-mi dăruiască mie, pribeagului, adăpostul po- 
căinţei. Să-mi dăruiască acest dar de preţ, şi voi 
împărți comorile aduse de pocăință cu prietenii 
mei în Domnul. Darul pocăinței este chezăşia veş- 
nicei fericiri. Albit prin pocăință, să intru în Rai, 
unde nu vor fi lăsaţi cei ale căror haine nu au fost 
albite prin pocăință. Să-i văd acolo pe cei care mă 
iubesc în Domnul, să cad împreună cu ei la pi- 
cioarele Domnului, Care nu a ascuns de noi ţari- 
na pocăinţei, în care este ascuns mărgăritarul po- 
căinţei cel de mult preț. Neguțătorul care doreşte 
să cumpere această țarină trebuie să vândă însă 
toată averea sa. Dea Domnul să fiu un asemenea 
negustor, să stăpânesc darul acesta duhovnicesc, 
spre mântuirea mea şi a aproapelui! Suspină su- 
fletul meu, însetează de liniştirea adâncă, netul- 
burată, în afara căreia este cu neputinţă a găsi po- 
căința îmbelşugată, deplină. Mă încredințez voii 
lui Dumnezeu! Să se săvârşească asupra mea şi 
asupra tuturor voia lui Dumnezeu! 

34, 
Cu ce simțământ trebuie să ne apropiem de 
Dumnezeu. Să ne recunoaștem vrednici de iad, 


ca Dumnezeu să ne recunoască vrednici de cer 


nima mea, care este singuratică pe acest pă- 

mânt, a auzit ecou în sufletul dumneavoas- 
tră, care năzuieşte să-L cunoască pe Dumnezeu 
cum se cuvine să fie cunoscut Dumnezeu şi să 
se închine lui Dumnezeu aşa cum se cuvine să 
ne închinăm Lui. Chiar dacă El S-a micşorat pe 
Sine pentru noi, luând chip de rob din negrăita 
Sa iubire față de noi, asta nu înseamnă că avem 
dreptul să ne luăm nasul la purtare înaintea Lui. 
Trebuie să ne apropiem de El cum se cuvine să 
se apropie robii de Domnul lor, făpturile de Fă- 
cătorul lor, cu frică şi cu cutremur lucrând mântui- 
rea noastră (Filip. 2, 12), potrivit poruncii aposto- 
leşti. Necuprinsa Lui măreție bagă în chip firesc 
o frică evlavioasă în toți cei ce se apropie de El 
- în toți, chiar şi în cei mai apropiați de El. Zis-a 
Sfântul Proroc David: Dumnezeu este înfricoşător 
peste toți cei dimprejurul Lui (v. Ps. 88, 8), pentru 
preaslăviții serafimi şi heruvimii cei de văpaie, 
care, nesuferind a vedea slava ce covârşeşte pu- 

terea făpturilor, îşi acoperă cu aripile fețele lor 
de foc şi strigă întru răpire veşnică, necurmată: 
„Sfânt, Sfânt, Sfânt Domnul Savaot!..” 

Şi atunci, cum se va înfățişa Marelui Său Dum- 
nezeu păcătosul întunecat? Numai acoperindu-se 
din cap până în picioare cu haina pocăinței. Fă- 
ră această haină, pentru el, cel lovit din cap până 
în picioare de bubele împuțite ale păcatului, este 
mai firesc şi mai drept să petreacă în întuneric, în 
focul iadului, decât înaintea Atotsfântului Dum- 
nezeu. ladul!.. lată locul potrivit păcătoşilor! 

Să ne recunoaştem vrednici de iad, ca Dum- 
nezeu să ne recunoască vrednici de cer. 


a ă 
Pocăinţa și rugăciunea vindecă întristarea 


lictiseala îmi vine din două pricini: după 

ce cad în vreo faptă, în vreun cuvânt, în 
vreun gând păcătos, şi atunci când vreme înde- 
lungată nu mă îndeletnicesc cu pocăința, chiar 
dacă în acel răstimp aş face lucruri folositoare. 
Atunci sufletul simte un neajuns, o lipsă: din 
simțirea neajunsului vine întristarea. 

Această întristare se vindecă prin pocăință şi 
rugăciune. Inima înfrântă şi smerită Dumnezeu nu 
0 va urgisi. Adusu-mi-am aminte de Dumnezeu, şi 
m-am veselit. 

Cercetaţi-vă pe dumneavoastră înşivă: nu veți 
găsi oare pricina necazului dumneavoastră între 
cele sus-pomenite? Folosiţi-vă de doctorie, care 
este rugăciunea îmbinată cu pocăința. 

36. 
Despre singurul lucru de trebuință. 
Când moare, omului i se iau toate bunurile 
pământești 


cm sunt eu pe pământ, să nu ascunzi de 
la mine poruncile Tale (Ps. 118, 19), Îl ruga 
pe Dumnezeu plângând Sfântul David, care îm- 
părățea peste o țară întinsă şi stăpânea bogății 
mari. Fără îndoială, acesta este singurul lucru de 
trebuință, după cum a zis Domnul. Maria partea 
bună şi-a ales, care nu se va lua de la ea (Lc. 10, 42) 
- iar toate celelalte bunuri pământeşti se vor lua, 
la moarte şi după moarte. 

37. 
Despre vederea păcatelor proprii și despre 
pocăință. Fără curăția inimii este cu neputinţă 
a săvârși vreo virtute în chip curat 


ă propun o sfințită istorisire de mare ve- 

chime. Trei călugări cu osârdie pentru 
viața îmbunătățită şi-au propus următoarele în- 
deletniciri cucernice. Primul a hotărât să-i împa- 
ce pe cei certați. La această îndeletnicire l-a mâ- 
nat cuvântul Evangheliei: fericiţi făcătorii de pace 
(Mt. 5, 9). Cel de-al doilea a hotărât să-şi petrea- 
că toată viaţa slujind bolnavilor. La această în- 
deletnicire l-au atras cuvintele Domnului: bol- 
nav am fost, şi M-aţi cercetat (Mt. 25, 36). Cel de-al 
treilea s-a retras în pustie ca să se îndeletniceas- 
că cu liniştirea. Cel ce îi împăca pe oamenii cer- 
taţi a avut foarte puțină izbândă. Ostenind, a ve- 
nit la fratele care îşi dăruise viața slujirii bolna- 
vilor, însă şi pe acesta l-a găsit slăbit, neputând 
să-şi ducă mai departe slujirea. Atunci, s-au în- 
voit amândoi să se vadă cu pustnicul. Ajungând 
la el, i-au povestit necazul lor şi l-au rugat fier- 
binte să le spună ce-a dobândit el prin liniştire. 
După ce a tăcut o vreme, pustnicul a luat apă 

şi, turnând în pahar, le-a zis: „Uitaţi-vă în apă!” 
S-au uitat, însă nu au văzut nimic, pentru că apa 
era tulbure. După ce a trecut ceva timp, pustni- 
cul le-a spus iarăşi: „Apa s-a limpezit, uitați-vă 
acum!” Când au privit în apă, şi-au văzut în ea 
fețele ca în oglindă. Pustnicul le-a zis: „Cel ce 
trăieşte printre oameni nu îşi vede păcatele, fi- 
ind tulburat de lumeasca împrăştiere, însă când 
vine la liniştire, mai ales în pustie, atunci începe 
să vadă păcatul care trăieşte în el.” Trebuie mai 
întâi să îţi vezi păcatul, după aceea să-l speli prin 
pocăință şi să dobândeşti curăția inimii, fără de 
care este cu neputinţă a săvârşi vreo virtute cu- 
rat, deplin, cu conştiinţa împăcată. 

Vederea păcatelor proprii nu este un lucru atât 
de uşor cum poate părea la o privire superficială. 
Pentru a dobândi această vedere este nevoie de 
multe cunoştinţe pregătitoare, este nevoie de cu- 
noaşterea amănunțită a legii lui Dumnezeu, fără 
de care nu putem şti limpede care anume fapte, 
cuvinte, gânduri, simțăminte sunt ale dreptății 
şi care-s ale păcatului. Păcatul ia adeseori înfăți- 
şarea dreptății! Trebuie să cunoaştem amănunțit 
însuşirile omului pentru a şti în ce constau răni- 
le pe care le face păcatul minţii, în ce constau ră- 
nile pe care le face inimii, în ce constau rănile pe 
care le face trupului. Trebuie să ştim ce e căde- 
rea omului. Trebuie să ştim care însuşiri trebuie 
să se găsească în urmaşii Noului Adam, pentru 
a vedea care şi în ce privințe sunt neajunsurile 

noastre. lată de câte cunoştinţe, de câte informa- 
ţii importante avem nevoie pentru a dobândi cu- 
noaşterea amănunțită şi vederea limpede a pă- 
catelor noastre! La această vedere duce linişti- 
rea adevărată. Ea îi dă sufletului o întocmire ca a 
apelor cristaline: în aceasta, omul vede starea sa 
şi, după măsura sporirii sale, starea aproapelui. 
Însingurarea mea este curmată de dese tul- 
burări lăuntrice şi din afară; apa mea este în cea 
mai mare parte tulbure! Rareori, rareori dobân- 
deşte o anumită limpezime, şi asta numai pentru 
o clipă! În acea scurtă clipă, în fața ochilor min- 
ţii mele se zugrăveşte o privelişte cât se poate 
de atrăgătoare. Văd nesfârşita milă dumnezeias- 
că față de mine, văd lanţul nesfârşitelor binefa- 
ceri dumnezeieşti. Pentru ce s-au revărsat aces- 
tea asupra mea? Nu mă dumiresc. Ce I-am plătit 
Binefăcătorului pentru ele? Păcate necontenite. 
Mă uit la păcatele mele şi mă îngrozesc: parcă 
m-aş uita într-o prăpastie înfricoşătoare, adâncă, 
la care este de ajuns să priveşti o dată ca să te 
apuce ameţeala. Dar dacă aş măsura această pră- 
pastie?.. Şi încep s-o măsor cu mâhnirea mea, s-o 
măsor cu suspinele şi cu tânguirile mele!.. Încă 
mai plâng, când întristarea este înlocuită în ini- 
ma mea pe neaşteptate de o bucurie încântătoa- 
re, de parcă cineva ar spune inimii mele: „Dum- 
nezeu, Binefăcătorul cel Neurmat, nu este mul- 
țumit de binefacerile Sale, vrea şi să te aducă în 
cer, să te facă părtaş al veşnicei desfătări!” Cred 

în asta: de la nemăsurata bunătate dumnezeias- 
că poate fi aşteptată orice binefacere, oricât ar fi 
de mare. Cred, şi toată ființa mea se cufundă în- 
tr-o veselie lină, îmbătătoare. 


38. 

Pământul este o vale a surghiunului, 
cerul este adevărata patrie a omului. 
Cum să ne curățim de otrava păcatului. 
Sufletul celui ce a scăpat pe pământ de robia 
păcatului va trece fără împiedicare prin vămi 


etrec vremea în nelucrare, pricină fiind fe- 
lul de tratament pe care îl folosesc. Aces- 
ta aduce un folos simţitor, însă îmi ia tot timpul. 
Neplăcute sunt grijile pentru trup, care, în pofi- 
da tuturor grijilor pentru el, trebuie neapărat să se 
întoarcă în țărâna sa, în pământul său, din care a 
fost luat de Ziditor. Pătrund în mine însumi: aflu 
că am fost format de boli şi de împrejurări pentru 
însingurare; rece, moartă este inima mea față de 
slujirile din afară. Aş vrea să curm deodată, din- 
tr-o lovitură, legăturile mele cu societatea. Şi aş fa- 
ce asta nu pentru mine însumi, nu pentru oameni, 
ci pentru ca hotărârea mea şi întreprinderea mea 
să fie curate înaintea lui Dumnezeu, Care a zis: ni- 
meni care pune mâna pe plug şi se uită îndărăt nu este 
potrivit pentru Împărăţia lui Dumnezeu (Lc. 9, 62). 
Oricum, este mare deosebire între judecata 
lui Dumnezeu şi judecata omenească: aşa a spus 

un mare cuvios, care era deosebit de îmbelşugat 
în darul dreptei socotințe. Nu ştiu ce mi-a menit 
Dumnezeu, dar, cercetându-mă pe mine însumi, 
găsesc că nu sunt potrivit pentru îndatoririle ob- 
şteşti, ci sunt mai potrivit pentru însingurare, cu 
care m-am deprins petrecând, din pricina bolii 
mele, mulți ani aproape fără să ies din chilia mea. 
În însingurare mă pot îndeletnici fără piedici cu 
călătoria pe tărâmurile lumii duhovniceşti, un- 
de s-au strămutat de pe pământ gândul meu şi 
inima mea. Nu sunt în stare să le aduc înapoi pe 
pământ! Şi strămutarea lor de pe pământ s-a să- 
vârşit fără ştiinţa mea. Nu mă gândeam la stră- 
mutarea aceasta, nu ştiam deloc că ea este cu pu- 
tință: pe neaşteptate, le-am văzut strămutate. Ele 
privesc deja la pământ cum privesc călătorii ța- 
ra străină. După ce au petrecut o vreme pe tărâ- 
mul cel minunat al nestricăciunii, pe tărâmul fe- 
ricit al păcii şi luminii harice, ele au întors spa- 
tele ținutului întunericului, ținutului certurilor, 
gâlcevilor, tulburării neîncetate, ținutului unde 
tot binele este amestecat cu răul! Întunecată ța- 
ră este pământul! El este țara surghiunului căl- 
cătorilor de lege, care au spurcat Raiul prin pă- 
cat, care s-au făcut vinovaţi de neascultarea lui 
Dumnezeu, care au disprețuit împărtăşirea cu 
EI, care au dat această împărtăşire pe împărtă- 
şirea cu diavolul. Pe pământ totul este vrăjmaş 
omului, şi el însuşi se află în neîncetată luptă cu 
sine însuşi. Pământul este valea surghiunului, 

valea pătimirilor prin care încep pătimirile cele 
veşnice — dreapta pedeapsă pentru jignirea Ce- 
lui nesfârşit de Bun. Pământul este surghiunul 
nostru, şi tocmai de aceea a venit aici Răscum- 
părătorul: a răscumpărat păcatul nemăsurat cu 
un preț nemăsurat - cu Sângele Său. Pământul 
este surghiunul nostru, şi tocmai de aceea Răs- 
cumpărătorul îi ridică pe cei care au primit răs- 
cumpărarea Lui de la pământ la cer. Cerul este 
patria adevărată a omului: mergerea într-acolo 
trebuie să o săvârşim în noi înşine. În noi înşine 
trebuie să-i vedem pe stăpânitorii acestei lumi! 
Trebuie să încheiem socotelile cu ei, dându-le 
înapoi ce este al lor, ceea ce am împrumutat de 
la ei. Am împrumutat de la ei otrava păcatului, 
păcatul în toate chipurile lui mărunte, în toate 
feluritele lui forme. Rupând din noi tot ce e stră- 
in firii noastre, rămânem singuri cu noi înşine, 
cu propria noastră fire neprihănită. Această cu- 
răţire este lucrată în noi de cuvântul Domnului, 
Care ne descoperă şi însuşirile Noului Adam, şi 
rănile celui vechi. Atotbunul Duh Sfânt, văzând 
albeața noastră, Se pogoară asupra noastră, ne 
adumbreşte cu pacea şi cu lumina Sa, ne schim- 
bă, ne pecetluieşte, ne rânduieşte în fericita se- 
minţie a celor aleşi, între urmaşii lui Adam celui 
de-al doilea, Care este Domnul din cer. Pecetluiți 
fiind cu Duhul, nu ne vom mai teme de stăpâ- 
nitorii cei întunecați şi răi ai acestei lumi, vom 
trece prin cetele lor întunecate şi dese la lumina 

adevărului, vom găsi în sânul acestuia pregusta- 
rea veşnicei fericiri. Sufletului celui care a săvâr- 
şit această cale pe pământ în omul lăuntric, care 
s-a slobozit din robia păcatului şi a primit logo- 
direa Duhului, va trece fără împiedicare şi fără 
chin, după despărțirea de trup, vămile cumpli- 
ților întrebători din văzduh. Toate acestea, pre- 
cum şi multe alte lucruri, care sunt cu neputinţă 
de tâlcuit prin cuvântul pământesc, le cercetează 
omul în liniştire. Duhul Sfânt Se lipeşte de cel ce 
se linişteşte aşa cum trebuie, îl însoţeşte, îi ves- 
teşte tainele Împărăției lui Dumnezeu, ca să se 
hrănească din belşug cu cunoaşterea şi simțirea 
duhovnicească isihastul însuşi şi să-i hrănească 
cu ele şi pe frații săi care flămânzesc şi însetează. 
Învățătura Duhului este învățătură vie: din ea 
străluceşte lumină, din ea respiră viață. Învăță- 
tura omenească, din firea omenească cea căzută, 
din cunoaşterea proprie acestei stări de cădere, 
este întunecată, moartă, are o lumină mincinoa- 
să, amăgeşte auzul şi simțurile inimii, păstrează 
în ascultători întunericul, îl înmulțeşte, întăreş- 
te stăpânirea morții. Minune mare se săvârşeşte 
prin învățătura Duhului: când Duhul Învățător, 
Care rosteşte cuvântul Lui, şi cel care îl ascultă 
împart între ei învățătura vieții. Toată slava es- 
te a Tainicului Învățător; cel ce rosteşte cuvântul 
simte că rosteşte nu cuvântul său, ci cuvântul lui 
Dumnezeu; cel ce ascultă simte că aude cuvântul 
lui Dumnezeu; toată luarea lui aminte este ațin- 

tită la puterea duhovnicească ce îi dă viață; față 
de cuvântul omenesc în care se înveşmântează 
cuvântul lui Dumnezeu, inima lui rămâne rece. 
În templul sufletului este doborât, este aruncat 
din el idolul „eu”; în templul acesta, curățit de 
urâciunea pustiirii, se revarsă buna mireasmă a 
Sfântului Duh, se aud graiurile Sfântului Duh. 

Ce credeți, ce simțământ îl cuprinde pe omul 
care grăieşte graiurile Duhului, care simte în sine 
lucrarea Duhului? Simțământul pe care este firesc 
să-l aibă zidirea înaintea Ziditorului său. Atunci, 
omul simte, vede limpede că este un nimic. 

Nu din cărți, nu de la oameni, nu din oareca- 
re capacități geniale ale naturii sale devine omul 
ucenic, ascultător şi organ al Duhului, ci prin mij- 
locirea credinței în Hristos, înviindu-L pe Hris- 
tos în sine prin primirea în sine a însuşirilor lui 
Hristos, pe care Hristos le-a descoperit oameni- 
lor prin sfințitele cuvinte ale Evangheliei. Unde 
este Hristos, acolo e Duhul Lui, acolo e mintea 
Lui — Tatăl Lui Neurmat. 


39. 

Cum să ne privim aproapele. 
Despre dragostea cea curată, în Dumnezeu. 
Mântuirea stă în lepădarea de sine. 

Ce inseamnă: ca să îmi îndreptățesc 
răspunsurile cele din păcate. 

De pocăință fuge orice păcat 


d, e uşurime, ce stare de bine, ce fericită cu- 
răție este atunci când omul nu opreşte în 
sine simțămintele de bunăvoință către aproape- 
le, ci le poartă la sfântul, curatul cer; atunci când 
Îi spune lui Dumnezeu despre cei pe care îi în- 
drăgeşte: „Dumnezeule! Aceştia sunt moşteni- 
rea Ta, sunt zidirea Ta! A Ta este zidirea Ta, iar 
eu cine sunt? Un pribeag pentru scurtă vreme 
pe acest pământ, care a apărut pe el fără veste 
şi fără veste va pieri de pe el.” Cine îşi curățeş- 
te în felul acesta dragostea de iubirea de sine şi 
de împătimire dobândeşte în sine dragoste cu- 
rată, dragoste în Dumnezeu. Ca să dobândim 
această dragoste ni s-a poruncit lepădarea de si- 
ne; acesta este înțelesul spuselor Domnului: cine 
îşi va pierde sufletul pentru Mine, îl va câştiga (Mt. 
16, 25). În aceste cuvinte, porunca este îmbinată 
cu făgăduinţa. 

Dimpotrivă, cel ce crede că îşi va găsi sufletul 
în veacul acesta plin de amăgire, adică cel ce va 
vrea să îşi împlinească poftele necurățite, şi-l va 
pierde. În lepădarea de sine stă mântuirea. 

Supuneți-vă mintea lui Hristos! Atunci când 
mintea se supune lui Hristos, nu se va îndreptă- 
ți nici pe sine însuşi, nu va îndreptăţi nici inima. 
Atunci când vor lipsi îndreptăţirile inimii, ea va 
ajunge în starea de smerenie şi umilință. Inima 
înfrântă şi smerită Dumnezeu nu o va urgisi, iar în 
îndreptățirea de sine este moartea crâncenă pe 
care o aduce păcatul. 

Aşa s-a rugat Sfântul David, şi aşa ne înva- 
ță să ne rugăm: să nu abați inima mea spre cuvinte 
de vicleşug, ca să-mi îndreptățesc răspunsurile cele 
din păcate (Ps. 140, 4). A-ţi îndreptăți răspunsuri- 
le cele din păcate înseamnă a te îndreptăți pen- 
tru păcatele tale. Gândurile şi cuvintele prin care 
se arată această îndreptăţire sunt numite cuvinte 
de vicleşug. Cu viclenie se străduie păcătosul să 
se amăgească pe sine însuşi şi să îi amăgească 
pe oameni! Cu viclenie se străduie păcătosul să 
ascundă păcatul său de sine însuşi şi de oameni! 
Cu viclenie se străduie să pară drept înaintea sa 
şi înaintea oamenilor! Uneori, nevoia neapăra- 
tă, folosul aproapelui, pe care păcatul nostru l-ar 
putea sminti, ne sileşte să ne îndreptățim înain- 
tea oamenilor, să ne ascundem păcatul față de 
ei. A te îndreptăți față de tine însuți, a te amăgi 
singur, a-ți înăbuşi glasul conştiinţei este întot- 

deauna un lucru nelegiuit, întotdeauna nenoro- 
cit; împropriindu-se omului, cuvintele de vicleşug 
fac din el un fariseu încrâncenat, în stare de orice 
fărădelege. Îndreptățirea pentru păcate ce nu are 
nevoie de născociri şi de multe vorbe, îndreptăți- 
rea care este primită întotdeauna de Dumnezeu 
este pocăința. 

De pocăință fuge orice păcat; nici un păcat nu 
poate ține piept atotputernicei pocăințe. Pocăin- 
ţa este virtute evanghelică, dar neprețuit al lui 
Dumnezeu, cumpărat pentru noi cu preţul Sân- 
gelui Fiului lui Dumnezeu -— cu acest preț care 
răscumpără orice păcat al nostru. 

Pentru început, hotărâți, măcar cu mintea, 
să vă lepădaţi de dumneavoastră înşivă pentru 
Hristos, lipsiți-vă mintea de samavolnicia pier- 
zătoare, neghioabă, supuneți-o. poruncilor lui 
Hristos, supuneți-o Evangheliei. Începutul lepă- 
dării de sine este în minte: după ce s-a supus lui 
Hristos, ea duce treptat la această fericită supu- 
nere şi inima, şi trupul. 

Lepădarea de sine înspăimântă la o primă pri- 
vire superficială — dar îndată ce omul se hotărăş- 
te să şi-o însuşească, simte în suflet o neobişnui- 
tă uşurime şi libertate: uşurimea, libertatea sunt 
martorii adevărului. 


40. 
Despre vremelnicie și veșnicie. 
Cum să ne vedem privindu-ne în oglinda 
Evangheliei 


ă simt rupt de toate! Gândul meu strigă 
neîncetat către Dumnezeu ca El să-mi 
întocmească o cale spre EI, cale de pocăință. Larg 
s-au deschis înaintea mea porțile veşniciei. Pri- 
vesc într-acolo, în această depărtare fără sfâr- 
şit, în acest spațiu nemărginit, în aceste întinderi 
nemăsurate. Vremea s-a scurtat înaintea mea — 
zboară neasemuit mai repede, pentru a se văr- 
sa, ca un pârâu, în mare: în veşnicie. Privesc în 
veşnicie: vremelnicia e plicticoasă, meschină, de- 
şartă, nimicnică. lubesc însingurarea: din ea poți 
privi mai limpede în veşnicie, poți descoperi ce 
îți trebuie acolo, te poți pregăti din vreme, înain- 
te de ieşirea sufletului din “Rp 
Mă preocupă Evanghelia. Imi izbesc priviri- 
le trăsăturile chipului dumnezeiesc şi nuanțele 
asemănării cu Dumnezeu, care sunt zugrăvite 
în Evanghelie! „Fiţi asemănători Mie!”, le spu- 
ne Dumnezeu oamenilor. Ca ei să-şi poată însuşi 
această minunată asemănare, Dumnezeu S-a 

înomenit. Ce frumusețe negrăită este în Adam 
cel nou — în Domnul nostru lisus Hristos! Ce slu- 
țenie este în mine, ce neorânduială! Câte pete mă 
acoperă! Aşa mă văd atunci când mă privesc în 
oglinda Evangheliei. Trebuie să mă ocup şi de 
fața sufletului meu, şi de hainele lui; trebuie ca 
atunci când voi intra în veşnicie să nu se afle în 
mine vreo asemănare şi înrudire cu vrăjmaşii lui 
Dumnezeu, cu dracii întunecați; trebuie ca Fiul 
lui Dumnezeu să mă recunoască drept asemă- 
nător cu El, după cum asemănători cu El sunt 
toți fericiţii locuitori ai cerului. Recunoscută de 
Dumnezeu, asemănarea omului cu Dumnezeu 
îi aduce acestuia veşnicia cea fericită; pierderea 
acestei asemănări atrage după sine izgonirea de 
la fața lui Dumnezeu în iadul întunecos, în pră- 
pastia lui de foc, la pătimiri veşnice. 


41. 
Cum să păstrăm în noi pacea lui Hristos. 
Pacea lui Hristos nimicește silnica înrâurire a 
demonilor asupra sufletului și a trupului 


acea lui Hristos, care covârşeşte toată 

mintea, care îl uneşte la uneşte la loc pe 
omul despicat de către păcat, pacea lui Hristos, 
care umple toată ființa noastră de putere neur- 
mată şi de dulceaţă cerească, începe să se pogoa- 
re în suflet atunci când acesta se va curăța de pa- 
timi prin păzirea poruncilor lui Hristos şi prin 
nevoinţă evlavioasă. Ca să păstrăm în noi pacea 
lui Hristos, ca să o gustăm din belşug, ca să ne 
prefacem prin ea din om vechi în om nou avem 
neapărată nevoie de însingurare. Comoara arun- 
cată la răspântie va fi negreşit furată. 

Puternică este pacea care vine din lucrarea 
Sfântului Duh! Cine poate să se împotriveas- 
că atunci când atrage EI? Patimile fug de la fa- 
ţa Lui; în urma lucrării Lui, mintea şi inima se 
mută la cer. Omul se împacă cu toți şi toate în 
Dumnezeu. El începe să plutească în nemărgi- 
nita întindere a lumii duhovniceşti şi cunoaşte 
că porunca lui Dumnezeu este largă foarte. Pacea 

lui Hristos a săvârşit mucenicii şi cuvioşii: ea îl 
scoate pe creştin de sub stăpânirea trupului şi a 
sângelui, izgoneşte din suflet şi din trup otrava 
păcatului, nimiceşte silnica înrâurire a dracilor 
asupra sufletului şi a trupului, aduce în creştin 
însuşirile lui Hristos, blândețea, smerenia, bună- 
tatea. Simţind aceste însuşiri, sufletul începe să 
guste o minunată odihnă, care este chezăşia şi 
începutul odihnei drepţilor în sălaşurile veşni- 
cei fericiri. 


42. 
Despre deosebirea dintre lucrarea focului 


dumnezeiesc și cea a înfierbântării omenești 


umnezeul nostru este foc (v. Evr. 12, 29), 

ne învață Scriptura, însă prin lucrarea 
acestui foc se stinge treptat şi în cele din urmă pie- 
re desăvârşit focul păcatului, focul trupesc şi su- 
fletesc. Focul dumnezeiesc este curat, subțire, lu- 
minos, împărtăşeşte minții adevărul, iar inimii o 
linişte minunată, o minunată răceală față de tot ce 
e pământesc, belşug de blândețe, de smerenie, de 
bunătate. 

Să nu vă înşelați! Să nu socotiți înfierbânta- 
rea omenească a fi lucrare a dumnezeiescului 
foc! Mulţi s-au înşelat şi au căzut în amăgire de 
sine pierzătoare. Din starea de înfierbântare au 
apărut rătăciri fără număr şi au umplut cu în- 
vățături mincinoase pământul. Norii aceştia în- 
tunecați ascund de lume soarele dreptății. După 
roada lor îi veți cunoaşte (Mt. 7, 16), a zis Mântuito- 
rul despre învățăturile mincinoase şi învățătorii 
mincinoşi. Unde este înfierbântare, acolo nu este 
adevăr, de acolo nu poate veni nimic bun, nimic 
folositor: acolo clocoteşte sângele, acolo fume- 

gă şi clădeşte castele de nisip rațiunea cu nume 
mincinos. Blândețea şi smerenia, a căror lucrare 
este însoțită de o răcoare subțire, însă apoi se vă- 
deşte prin nenumărate roade bune, sunt marto- 
rii binelui nemăsluit, adevărat, dumnezeiesc, 


43. 
Învățătura Sfinţilor Părinţi este 
învățătura Sfântului Duh. 
Numai calea sfântului adevăr duce la 
mântuire; încununați vor fi numai cei ce se 
nevoiesc după lege 


7 nvățătura Sfinţilor Părinţi ai Bisericii Ră- 
săritului este adevărată: ea este învățătura 
Sfântului Duh. Vă rog; țineți-vă de această învăță- 
tură! Ea vă va îndruma spre veşnicia cea fericită. 
În Sfânta Biserică a lui Hristos a fost aprinsă 
o făclie strălucitoare — învățătura Sfântului Duh: 
nu vă îndreptați privirile spre alte făclii, care lu- 
minează pe felurite căi. Numai calea sfântului 
adevăr duce la mântuire; toate celelalte căi duc 
la pierzare. Mulți se ostenesc, mulți suferă, mulți 
se nevoiesc, dar încununați vor fi numai cei ce se 
nevoiesc după lege. Adevărata, legiuita nevoință 
este în Hristos lisus şi în Sfântul Duh, în curtea 
Sfintei Biserici a Răsăritului. 

44. 

Despre citirea Sfinţilor Părinţi. Despre 
necontenita aducere-aminte de Dumnezeu. 
Despre orientarea greșită a nevoitorilor 
Bisericii Apusene. În lucrările Sfinților 
Părinţi suflă buna mireasmă a Sfântului Duh, 
pe când lucrările scriitorilor apuseni sunt 
scrise din starea amăşirii de sine 


cum mă îndeletnicesc cu citirea unor 
cărţi în slavă bisericească, în rusă şi în al- 
te limbi pe care le am, cărți care cuprind cuvinte- 
le sfinților pustnici din Egipt. Cuvintele acestea 
sunt nişte perle neprețuite! Scufundătorul coboa- 
ră în adâncul mării ca să găsească mărgăritar de 
preţ: şi Sfinţii Părinţi se depărtau în pustii adân- 
ci, acolo pătrundeau adânc în ei înşişi şi aflau fe- 
lurite perle neprețuite, duhovniceşti: smerenia 
următoare lui Hristos, simplitatea şi nerăutatea 
copilărească, îngereasca nepătimire, dreapta so- 
cotință şi înțelepciunea duhovnicească: pe scurt, 
aflau Evanghelia. 
Astăzi am citit un cuvânt al Marelui Sisoe care 
mi-a plăcut dintotdeauna, pe care l-am avut din- 
totdeauna la inimă. Un oarecare călugăr i-a zis 

acestuia: „Mă aflu în necurmată aducere- aminte 
de Dumnezeu.” Cuviosul Sisoe i-a răspuns: „Aces- 
ta nu este lucru mare; lucru mare va fi atunci când 
te vei socoti mai rău decât toată făptura.” 

Înaltă îndeletnicire este aducerea-aminte ne- 
curmată de Dumnezeu! Această înălțime este însă 
foarte primejdioasă atunci când scara către ea nu 
e întemeiată pe piatra cea trainică a smereniei. 

Uitaţi-vă ce conglăsuire este între Scriptură şi 
Părinţi! Scriptura spune: arderea de tot nu o vei bi- 
nevoi... jertfa lui Dumnezeu — duhul umilit. Inima 
înfrântă şi smerită Dumnezeu nu o va urgisi (Ps. 50, 
17-18). Jertfele şi înseşi arderile de tot omeneşti 
trebuie să fie întemeiate pe simțământul sărăci- 
ei cu duhul, pe simțământul pocăinței. Altfel, ele 
nu sunt primite de Dumnezeu. 

Îmi place, de asemenea, o spusă a Marelui Pi- 
men: „Dacă întotdeauna şi în toate ne vom învi- 
nui pe noi înşine, peste tot vom afla odihnă.” Alt 
Părinte a zis: „Noi am părăsit sarcina cea uşoară 
a învinuirii de sine şi ne-am apucat de cea grea 
a învinuirii altora.” Asemenea spuse fac cât to- 
muri întregi! Nimeni, mi se pare, nu a pătruns în 
Evanghelie atât cât au pătruns în ea sfinții pust- 
nici; aceştia se străduiau să înfăptuiască Evan- 
ghelia prin viața, prin gândurile şi prin simţă- 
mintele lor. Trăsătura lor deosebitoare era cea 
mai adâncă smerenie; ei cugetau mereu la căde- 
rea omului şi se îndeletniceau mereu cu plânsul 
pentru păcatele lor. 

Alta este orientarea pe care au luat-o nevoi- 
torii Bisericii Apusene şi scriitorii ei ascetici în- 
cepând din vremea despărțirii acestei Biserici 
de cea a Răsăritului şi a căderii ei în întunericul 
pierzător al ereziei. Cuviosul Benedict, Sfântul 
Papă Grigorie Dialogul încă mai sunt într-un cu- 
get cu îndrumătorii ascetici ai Răsăritului, însă 
Bernard se deosebeşte deja simţitor de ei; cei de 
mai târziu s-au abătut şi mai mult. Aceştia sunt 
atraşi imediat şi îi atrag imediat pe cititorii lor la 
înălțimi de neajuns pentru începător, se îngâm- 
fă şi îngâmfă. Închipuirea înfierbântată, adeseori 
delirantă, înlocuieşte la ei toate lucrurile duhov- 
niceşti, de care ei nu au nici o idee. Această în- 
chipuire este socotită de ei drept har. După roade- 
le lor îi veţi cunoaşte (Mt. 7, 16), a zis Mântuitorul. 
Toată lumea ştie prin ce fărădelegi, prin ce râuri 
de sânge, prin ce purtare cu totul necreştineas- 
că şi-au arătat fanaticii apuseni felul strâmb de 
a gândi, simțămintele strâmbe ale inimii. Sfinții 
Părinţi ai Bisericii Răsăritului îl duc pe cititorul 
lor nu în brațele dragostei, nu pe înălțimile ve- 
deniilor: îl duc la cercetarea păcatului propriu, a 
căderii proprii, la mărturisirea Răscumpărătoru- 
lui, la plângerea pentru sine în fața milostivirii 
Ziditorului. Pentru început, ei ne învaţă să înfrâ- 
năm pornirile necurate ale trupului nostru, să-l 
facem uşor, în stare să lucreze duhovniceşte; du- 
pă aceea, se întorc spre minte, îi îndreaptă felul 
de a gândi, înțelegerea, curăţind-o de gândurile 

care ni s-au împropriat în virtutea căderii noas- 
tre, înlocuindu-le cu gândurile firii omeneşti în- 
noite, pe care Evanghelia o zugrăveşte în culori 
vii. După îndreptarea minţii, Sfinţii Părinţi se în- 
grijesc de îndreptarea inimii, de schimbarea de- 
prinderilor şi simțămintelor ei. A curăți inima 
este mai greu decât a curăți mintea: încredințân- 
du-se de dreptatea gândului nou, mintea îl lea- 
pădă uşor pe cel vechi, şi-l însuşeşte uşor pe cel 
nou — dar a înlocui o deprindere cu alta, o însu- 
şire cu alta, un simțământ cu alt simțământ, po- 
trivnic lui, este o osteneală, este o muncă încor- 
dată şi care cere vreme îndelungată, este o lup- 
tă de necrezut. Încrâncenarea acestei lupte este 
descrisă de Părinţi astfel: „Dă sânge şi primeşte 
duh!” Asta înseamnă că trebuie să ne omorâm 
toate poftele păcătoase ale trupului şi ale sânge- 
lui, toate acele mişcări ale minţii şi ale inimii ca- 
re depind de trup şi de sânge. Trebuie să adu- 
cem şi trupul, şi mintea, şi inima sub cârmuirea 
Duhului. Sângele şi nervii sunt puşi în mişcare 
de multe patimi: şi de mânie, şi de iubirea de ar- 
ginţi, şi de iubirea de plăceri, şi de slava deşartă. 
Acestea două din urmă aprind foarte tare sân- 
gele în nevoitorii care nu se nevoiesc după lege, 
făcând din ei fanatici ieşiţi din minţi. Slava de- 
şartă năzuieşte înainte de vreme spre stări du- 
hovniceşti de care omul, în necurăţia sa, nu este 
în stare; neavând adevărul, acesta îşi alcătuieşte 
sieşi închipuiri. lubirea de plăceri, unindu-şi lu- 

crarea cu cea a slavei deşarte, dă naştere în ini- 
mă unor mângâieri, desfătări şi extaze amăgitoa- 
re şi mincinoase. O asemenea stare este o stare 
de amăgire de sine. Toţi cei care se nevoiesc, dar 
nu după lege, se află în starea aceasta, care se 
dezvoltă în ei tot mai mult, după măsura nevoin- 
țelor lor. Din starea aceasta scriitorii apuseni au 
scris o mulțime de cărți. Tocmai asupra acestora 
se aruncă cu lăcomie, tocmai pe acestea le pro- 
povăduieşte mai mult a fi sfinte şi duhovniceşti, 
vrednice a sta alături de Sfânta Scriptură, lumea 
oarbă şi trufaşă, care crede despre sine că a ajuns 
la măsura cea mai înaltă a luminării şi ca atare 
nu are nevoie să se țină neabătut de predaniile 
Bisericii Răsăritului. 

La Sfinţii Părinţi ai Bisericii Răsăritului nu se 
vede deloc starea de înfierbântare a sângelui. 
Ei nu ajung niciodată la entuziasmul care, fiind 
odraslă a sângelui, în Apus a căutat deseori văr- 
sarea de sânge. Scrierile lor respiră adevărata le- 
pădare de sine, respiră buna mireasmă a Sfân- 
tului Duh, ce omoară patimile. De această bună 
mireasmă fiii lumii fug aşa cum fug viespile de 
fumul tămâiei. Lumea iubeşte ce este al său (In 15, 
19), a zis Domnul. Lucrările scriitorilor apuseni 
care au scris din starea amăgirii de sine îşi află 
o mulțime de cititori, sunt traduse nu o dată pe 
limba noastră, sunt tipărite şi retipărite; li se ros- 
tesc, li se scriu şi li se tipăresc laude răsunătoare; 
lucruri pline de otravă ucigătoare sunt aproba- 

te şi sprijinite. Scrierile Sfinţilor Părinți sunt date 
uitării! Faptul că ele au fost încuviințate din ve- 
chime de Sfânta Biserică şi au fost recunoscute 
drept singurele îndrumare corecte pentru viața 
ascetică nu este luat deloc în seamă. Sunt critica- 
te, sunt găsite în ele contradicții, nepotriviri cu 
Sfânta Scriptură. Pricina stă în aceea că Sfinţii Pă- 
rinți au fost povăţuiți de Duhul Sfânt, că ei au le- 
pădat înțelepciunea acestei lumi pentru a dobân- 
di înțelepciunea Duhului. Deşarte sunt încercă- 
rile celor care, împotriva învățăturii apostoleşti, 
împotriva învățăturii Bisericii, încearcă să intre 
în înțelepciunea Duhului prin înțelepciunea lu- 
mii! Şi sunt prinşi cei înţelepţi în înţelepciunea lor (| 
Cor. 3, 19): s-au poticnit, au căzut cu cădere în- 
spăimântătoare. Ei au vrut să explice duhovni- 
cescul prin întunecata înțelegere sufletească, şi 
duhovnicescul din scrierile Sfinţilor Părinţi li s-a 
părut ciudat, potrivnic Sfintei Scripturi. Lămurim 
cele duhovniceşti oamenilor duhovniceşti, a zis Sfân- 
tul Apostol Pavel. Omul sufletesc nu primeşte cele 
ale Duhului lui Dumnezeu, căci pentru el sunt ne- 
bunie şi nu poate să le înțeleagă, fiindcă ele se judecă 
duhovniceşte (1 Cor. 2, 13-14). 


45. 
Despre științele omenești. 
Rațiunea cu nume mincinos. Despre 


înțelepciunea duhovnicească și cea trupească 


La 


] ntrebați ce părere am despre ştiinţele ome- 
neşti. După cădere, oamenii au început să 
lucreze pământul, au început să aibă nevoie de 
haine şi de multe alte lucruri, nevoie care înso- 
țeşte pribegia noastră pământească: pe scurt, au 
început să aibă nevoie de dezvoltare materială. 
Năzuinţa spre aceasta este trăsătura deosebitoa- 
re a veacului nostru. 

Ştiinţele sunt rod al căderii noastre, odraslă a 
vătămării rațiunii noastre. Erudiția — dobândirea 
şi păstrarea cunoştinţelor adunate de către oa- 
meni în vremea vieții lumii căzute — este făclia 
omului celui vechi, făclie prin care negura întune- 
ricului în veac se păzeşte (luda 1, 13). Răscumpără- 
torul le-a înapoiat oamenilor Făclia care le-a fost 
dăruită la zidire de Ziditor şi de care s-au lipsit 
prin căderea lor. Această Făclie e Duhul Sfânt, 
Duhul Adevărului, Care povăţuieşte la tot ade- 
vărul, Care cercetează adâncurile lui Dumnezeu, 
Care descoperă şi lămureşte tainele, Care dăru- 

ieşte şi cunoştinţe materiale atunci când este ne- 
voie de ele pentru folosul duhovnicesc al omu- 
lui. Învățatului care doreşte să învețe înțelepciu- 
nea duhovnicească apostolul îi porunceşte: Dacă 
i se pare cuiva, între voi, că este înțelept în veacul 
acesta, să se facă nebun, ca să fie înțelept (| Cor. 3, 
18). Întocmai! Erudiţia nu este înțelepciune ade- 
vărată, ci doar părută. Cunoaşterea Adevărului, 
care le-a fost descoperită oamenilor de Domnul, 
la care se ajunge doar prin credinţă, la care nu 
poate ajunge rațiunea căzută a omului, este înlo- 
cuită în erudiție prin presupuneri. Înţelepciunea 
acestei lumi, în care locul de cinste e ocupat de 
mulți păgâni şi atei, este de-a dreptul potrivni- 
că, prin înseşi principiile sale, înțelepciunii du- 
hovniceşti, dumnezeieşti. Nu poți să urmezi atât 
uneia, cât şi celeilalte; de una trebuie neapărat să 
te lepezi. Omul căzut este minciună, şi din filo- 
sofările lui s-a alcătuit rațiunea cu nume minci- 
nos, adică felul de a gândi, suma concepțiilor şi 
cunoştinţelor false, care sunt raționale numai la 
suprafaţă, dar în esența lor sunt rătăcire, aiura- 
re, îndrăcire a minții lovite de molima ucigătoa- 
re a păcatului şi căderii. Această boală a minții 
se descoperă cu o plinătate deosebită în ştiinţele 
filosofice. 


40. 
Despre citirea Sfinţilor Părinți de către mireni 
și de către călugări. Despre citirea Evangheliei 


trăduiți-vă să citiți acele cărți ale Sfinților 

Părinţi care se potrivesc cu felul dumnea- 
voastră de viaţă, aşa încât prin citirea scrierilor 
Părinților să puteți nu numai să le să admirați şi 
să vă delectați de ele, ci şi să le aplicaţi în prac- 
tică. Creştinul care trăieşte în lume trebuie să ci- 
tească scrierile marilor ierarhi care au scris pen- 
tru popor, scrieri care învaţă virtuțile creştineşti 
potrivite celor care îşi duc viața în mijlocul înde- 
letnicirilor materiale. Alte lecturi li se potrivesc 
călugărilor din mănăstiri: aceştia trebuie să-i ci- 
tească pe Sfinţii Părinţi care au scris poveţe pen- 
tru felul acesta de vieţuire. În sfârşit, alte lecturi 
li se potrivesc isihaştilor şi pustnicilor! Studierea 
virtuților care nu se potrivesc felului de viețui- 
re al omului duce la visare, îl aduce pe om în- 
tr-o stare mincinoasă. Exersarea virtuților care 
nu se potrivesc felului de viețuire al omului face 
această viețuire neroditoare. Şi viața se iroseşte, 
şi virtuțile pier: sufletul nu le poate păstra vreme 
îndelungată, trebuie să se lase de ele după scurt 

timp, fiindcă nu îi stau în puteri. Această exersa- 
re a virtuţilor înalte, mai presus de puterile şi de 
capacitățile omului, adeseori aduce sufletului o 
vătămare de nevindecat, îl aruncă în neorându- 
ială pentru mult timp, uneori pentru toată viața, 
îl face să nu mai fie în stare de nevoințele bunei 
credințe. Domnul a poruncit ca vinul nou, adică 
virtuțile şi nevoințele înalte, să se toarne în bur- 
dufuri noi, adică să fie lăsate în seama nevoito- 
rilor care s-au maturizat deja în nevoința bunei 
credințe, înnoiți şi luminați de har. El a oprit să 
se toarne vinul nou în burdufuri vechi, să se câr- 
pească haina veche cu petec nou. Să nu credeți 
că nevoinţa înaltă, pentru care sufletul dumnea- 
voastră nu s-a maturizat încă, o să vă ajute! Nu! 
Ea vă va băga într-o şi mai mare neorânduială: 
veți fi silit să vă lăsaţi de ea, iar în sufletul dum- 
neavoastră vor apărea trândăvirea, deznădăjdu- 
irea, întunecarea, împietrirea. În starea aceasta 
sufletească vă veți îngădui şi mai mari greşeli, şi 
mai mari încălcări ale legii lui Dumnezeu decât 
cele în care cădeați înainte. La haină veche nu se 
pune petec nou, pentru că gaura nu face decât să 
se lărgească. 

Atât pentru toți călugării îndeobşte, cât şi pen- 
tru creştinii vieţuitori în lume, cea mai folositoa- 
re lectură e Noul Testament, mai ales Evanghe- 
lia. Trebuie să-l citim însă cu smerenie, fără să ne 
îngăduim interpretări proprii, ci călăuzindu-ne 
doar după tâlcuirea Bisericii. 

47. 
Cursele vrăjmașului. Despre păzirea minţii. 
Cum să facem plăcute și îmbucurătoare 
necazurile vieții pământești 


ămâneți în limanul adevărului! Vrăjma- 

şul mântuirii oamenilor se străduieşte 
să momească gândul nostru din limanul adevă- 
rului prin felurite năluciri de adevăr. El ştie pu- 
terea acestei curse, ce pare neînsemnată pentru 
ochiul lipsit de experiență; mintea este ademe- 
nită la ea prin curiozitate, cu o numire mărea- 
ță, sfântă, în spatele căreia se ascunde de obi- 
cei pierzarea. Aşa este momită lesne încrezătoa- 
rea privighetoare, pasăre deosebit de curioasă, 
cu mâncarea aruncată sub plasă, şi cade pentru 
totdeauna în urâtul robiei. Pierzător este gân- 
dul mincinos: acesta aduce în suflet întunecare, 
amăgirea de sine, o face roabă a stăpânitorului 
acestei lumi. Adevărul vă va face slobozi (In 8, 32), 
a spus Mântuitorul; este limpede că minciuna 
ne lipseşte de libertate, ne supune stăpânitoru- 
lui acestui veac. Doresc ca dumneavoastră să fiți 
liber, ca vederea sufletului dumneavoastră să fie 
curată şi luminoasă, ca rațiunea dumneavoastră 

să fie pătrunsă de lumina adevărului şi să rever- 
se lumină harică asupra întregii dumneavoastră 
vieți, asupra a tot ce faceți. Când ochiul tău este 
curat, spune Mântuitorul, atunci tot trupul tău e 
luminat (Lc. 11, 34-35). Trebuie să ne păzim min- 
tea! Trebuie ca ea să rămână în adevăr fără înce- 
tare. Vă doresc asta cu toată sinceritatea inimii! 
Vă doresc asta cu inimă îndurerată, deoarece mă 
doare că în vremurile de acum, rar, foarte rar oa- 
menii rămân credincioşi adevărului, foarte rar 
şi-au plecat mintea şi inima sub jugul ei cel bun 
şi sub povara ei cea uşoară, s-au plecat cu toată 
simplitatea şi supunerea lui Hristos şi Sfintei Lui 
Biserici. Mântuiţi-vă, grăieşte Sfântul Apostol Pe- 
tru, de acest neam viclean (Fapte 2, 40). Abateţi-vă 
de la calea cea largă, pe care umblă aproape toți! 
Alegeţi-vă calea cea strâmtă şi necăjită, care du- 
ce în cereasca Împărăție! Îndrăgiți necazurile pe 
care vi le-a trimis Purtarea de grijă dumneze- 
iască! Îndrăgiți strâmtorările prin care preaînțe- 
leapta Purtare de grijă, mântuitoarea Purtare de 
grijă dumnezeiască v-a croit drum pentru pribe- 
gia dumneavoastră pământească! Faceţi-vă plă- 
cute, desfătate, şi necazurile, şi strâmtorările, şi 
calea cea spinoasă a vieții pământeşti! Cum să 
faceţi asta? Încredințându-vă voii lui Dumne- 
zeu, slavoslovind Purtarea de grijă dumnezeias- 
că, recunoscând această voie şi această Purtare 
de grijă în tot ce vi se întâmplă, dându-l mulțu- 
mită lui Dumnezeu pentru tot ce vi se întâmplă 


151 


- atât pentru necazuri, cât şi pentru bucurii. Este 
vremea să începeți viețuirea cu adevărat creşti- 
nească, însoțită de răstignirea tuturor simțămin- 
telor, dorințelor, gândurilor pe crucea porunci- 
lor şi învăţăturii lui Hristos. Curând, curând va 
trece viața pământească! Deja este pregătită fie- 
cărui om veşnica răsplată pentru viața lui cea de 
scurtă vreme, pentru faptele lui, pentru felul lui 
de a gândi, pentru simțămintele lui. 


48. 
Despre iubirea de Dumnezeu și de aproapele 


orbind despre iubirea de aproapele, Cu- 

viosul Avă Dorotei îi aseamănă pe nevo- 
itorii lui Hristos cu nişte linii care merg de la cir- 
cumferinţa cercului către centrul lui. 

Liniile, cu cât se apropie mai mult de centru, 
cu atât se apropie mai mult şi una de alta. Şi ne- 
voitorii lui Hristos, cu cât se apropie mai mult de 
Dumnezeu, cu atât se apropie mai mult unul de 
celălalt prin iubirea adevărată. Orice cale a min- 
ţii şi a inimii este nesfârşită atunci când ținta ei 
este Dumnezeu. Frica de Dumnezeu este curată, ră- 
mâne în veacul veacului; sporirea în înțelepciunea 
lui Dumnezeu este nesfârşită; sporirea în iubirea 
de aproapele, atunci când această sporire este în 
Dumnezeu, este nesfârşită. Viața pământească 
nu este de ajuns pentru săvârşirea acestei căi du- 
hovniceşti! Nu te poți sătura de iubirea în Dum- 
nezeu față de aproapele! Dimpotrivă, poți săvâr- 
şi degrabă calea, te poți sătura repede şi cu pri- 
sosință de iubirea pentru aproapele atunci când 
obiect al dragostei este numai omul. Focul iubirii 
cere multă hrană pentru a fi statornic şi a spori. 

Când îl hrăneşte Dumnezeu, el se întețeşte neîn- 
cetat, nu are hotar, dar când omul îl hrăneşte cu 
sine însuşi, hrana focului e sleită în scurtă vre- 
me, focul se întunecă şi se stinge. Iubirea trebu- 
ie să se hrănească cu Dumnezeu, cel Nemărgi- 
nit: nu are hrană de ajuns în mărginitele însuşiri 
omeneşti, oricât de minunate ar fi acestea. 


49. 

Privindu-ne în oglinda Evangheliei ne putem 
afla neajunsurile. Cum să stârnim în noi 
simțământul pocăinței, plânsul mântuitor. 
Să ne lepădăm de noi înșine și să urmăm 
Evangheliei 


| nima se poate desfăta de pacea cea feri- 
cită doar când rămâne în poruncile evan- 
ghelice, când rămâne în ele cu lepădare de si- 
ne. Atunci când se iveşte în ea o altă dreptate, îşi 
pierde odihna. 

Mare şi atotsfântă carte este Evanghelia! În 
ea este zugrăvit omul nou, cel după asemănarea 
lui Dumnezeu — iar care trebuie să fie însuşirile 
omului celui nou ne-o arată poruncile lui Hris- 
tos. Prin ele, Hristos ne-a descoperit însuşirile 
Sale, felul Său de a gândi şi de a făptui. Privind 
în oglinda Evangheliei la noi înşine, putem, pu- 
țin câte puțin, să ne cunoaştem neajunsurile, să 
ne dezbărăm de concepțiile şi de însuşirile omu- 
lui celui vechi, să le înlocuim cu gânduri şi în- 
suşiri evanghelice, cu gândurile şi însuşirile lui 
Hristos. În aceasta constă sarcina, problema pe 
care trebuie să o rezolve, să o îndeplinească creş- 

tinul în vremea vieții sale pământeşti. Trebuie să 
ne zugrăvim în suflet portretul lui Hristos, să-i 
împărtăşim asemănarea cu modelul lui. Portre- 
tele care nu seamănă cu originalul vor fi respinse 
la expoziția generală, când fiecare dintre oameni 
va fi cercetat ca să se vadă în ce măsură a păzit şi 
a înnoit în sine chipul şi asemănarea Făcătorului 
şi Dumnezeului său. Chipurile pe care trăsături- 
le şi culorile sunt atât de schimonosite încât s-a 
pierdut orice asemănare vor auzi: Nu vă cunosc 
pe voi! Ele nu vor fi recunoscute. De ele Se va le- 
păda Domnul! 

Să începem, deci, pictura duhovnicească! Să 
luăm aminte la chipul lui Dumnezeu cel lăsat în 
paragină, acoperit cu murdărie, cu zgârieturi şi 
cu praf, care a fost pictat în noi şi încredinţat no- 
uă de Dumnezeu! Pictorul e Hristos; pensula Lui 
este Sfântul Duh. Să ne pregătim sufletul pentru 
această pictură în aşa fel încât el, ca o pânză cu- 
rată, nouă, să poată primi totul — şi trăsăturile ce- 
le mai fine, şi nuanțele cele mai delicate. 

Pentru o astfel de pregătire trebuie să ne cură- 
țim prin pocăință, să ne spălăm prin lacrimi, iar 
ca să stârnim în noi simțământul pocăinței, plân- 
sul şi întristarea mângâietoare, trebuie neapărat 
ca, înfrânându-ne de la toate patimile, să ne în- 
deletnicim des cu citirea Evangheliei, să ne veri- 
ficăm viaţa după preasfintele Lui porunci, să ne 
silim spre împlinirea acestor porunci, în pofida 
năzuințelor şi pornirilor voii iubitoare de păcat. 

Zis-a un oarecare Sfânt Părinte: „Prin împlinirea 
poruncilor lui Hristos, omul cunoaşte neputin- 
ţa sa.” Întocmai: ni se descoperă cât suntem de 
slabi, cât suntem de vătămați prin cădere, atunci 
când începem să ne silim spre împlinirea porun- 
cilor evanghelice. Din vederea neputinței noas- 
tre, a vătămării noastre, se naşte în chip firesc 
plânsul. Plânsul este simțământul de pocăință al 
inimii. Plânsul este duhul înfrânt şi smerit pe care 
Dumnezeu îl îndrăgeşte atât de mult. 

Când Domnul vede un suflet care se curăță 
prin pocăință, atunci începe, puţin câte puţin, pe 
măsura curăţiei lui, să înnoiască în el, prin Sfân- 
tul Duh, trăsăturile chipului Său, nuanțele şi cu- 
lorile asemănării Sale. Mai întâi de toate, îl pe- 
cetluieşte cu blândeţea şi cu smerenia. Învăţaţi-vă 
de la Mine, grăieşte EI, că sunt blând şi smerit cu 
inima, şi veți afla odihnă sufletelor voastre (Mt. 11, 
29). Sfințita odihnă poate fi aflată numai atunci 
când cugetul şi inima se cufundă în smerenia lui 
Hristos şi în blândeţea Lui, deprinzându-le din 
Evanghelie. Aceste două virtuți pun în rându- 
ială trăsăturile chipului aruncat în neorânduia- 
lă de tulburarea care îl însoţeşte nedespărțit pe 
orice om ce slujeşte patimilor. Semnul rânduie- 
lii este sfințita odihnă. Atunci, pe trăsăturile de- 
ja îndreptate sunt aşternute sfintele culori, care 
mângâie privirea duhovnicească: bunătatea, mi- 
lostivirea, curăția minţii, a inimii şi a trupului, 
credința vie, căreia nu îi pasă de nici un lucru 

deşert, care îl învață pe om să urmeze lui Hristos 
pe de-a-ntregul, răbdarea, care rămâne mai pre- 
sus de toate necazurile vremelnice, care iubeşte 
necazurile ca pe o împărtăşire de pătimirile lui 
Hristos, iubirea de Dumnezeu şi de aproapele, 
care năzuieşte să împlinească toate îndatoririle 
omului față de Ziditorul său şi față de zidirile 
asemenea lui, care trebuie să fie una în Zidito- 
rul lor. 

Îmbrățişaţi lepădarea de sine şi urmați Evan- 
gheliei! 


50. 
Necazurile sunt de la Domnul, 
spre îndreptarea noastră. 
Mulţumind lui Dumnezeu în necaz și în boală 
alinăm durerea acestora. 
Patul bolii devine adeseori loc al cunoaşterii 
lui Dumnezeu şi de sine. 
Ce ne aduce mângâiere în necazuri și în boli 


mul — ca iarba, şi mult îi trebuie ca să fie 

cosit? O singură clipă poate să-i zdrun- 
cine de tot sănătatea şi să-i arunce trupul fie în 
mormânt, fie pe patul unei boli chinuitoare şi 
îndelungi. Evanghelia ne învaţă că nici un ne- 
caz nu poate să vină asupra noastră fără voia lui 
Dumnezeu, ne învață să mulțumim lui Dumne- 
zeu pentru toate necazurile care, la porunca Lui, 
vin asupră-ne. De pe patul de boală mulțumiți 
lui Dumnezeu, aşa cum l-a mulțumit de pe mor- 
manul de gunoi lov, acoperit cu bube puturoase. 
Prin mulțumirea adusă lui Dumnezeu este tocit 
ascuțişul cumplit al bolii! Prin mulțumirea adu- 
să lui Dumnezeu, bolnavul primeşte mângâie- 
re duhovnicească! Inima povăţuită şi îndulcită 
de mulțumirea adusă lui Dumnezeu este înno- 

ită prin puterea credinței vii. Luminată deoda- 
tă cu lumina credinței, mintea începe să contem- 
ple minunata Purtare de grijă dumnezeiască, ce 
priveghează neadormit asupra întregii făpturi. 
Această contemplare duce la răpirea duhovni- 
cească; sufletul începe să-l mulțumească din bel- 
şug lui Dumnezeu, să-L slavoslovească, începe 
să laude sfânta Lui Purtare de grijă, să se încre- 
dințeze sfintei Lui voi. Patul de boală devine ade- 
seori loc al cunoaşterii de Dumnezeu şi de sine. 
Suferințele trupului devin adeseori pricină de 
plăceri duhovniceşti, şi patul de boală este înro- 
urat cu lacrimi de pocăință şi lacrimi de bucurie 
în Dumnezeu. În timpul bolii trebuie mai întâi 
să ne silim a mulțumi lui Dumnezeu, iar atunci 
când sufletul gustă dulceaţa şi tihna pe care le 
aduce această mulțumire se grăbeşte singur spre 
ea, ca spre un liman. El se grăbeşte într-acolo fu- 
gind de valurile grele ale cârtirii, puținătății de 
suflet şi întristării. 

Prin multe necazuri se cuvine nouă a intra în- 
tru Împărăţia lui Dumnezeu. Pe cine iubeşte Dom- 
nul, aceluia îi trimite necazuri, şi acestea omoa- 
ră inima alesului Său faţă de lume, o deprind să 
plutească în apropierea lui Dumnezeu. În toate 
necazurile, printre care se numără şi boala, ur- 
mătoarele doctorii aduc folos duhovnicesc şi 
mângâiere duhovnicească: încredințarea în voia 
lui Dumnezeu, recunoştinţa față de Dumnezeu, 
mustrarea de sine şi recunoaşterea că suntem 

vrednici de pedeapsa lui Dumnezeu, aducerea 
aminte de faptul că toți sfinții au săvârşit calea 
vieții lor pământeşti în pătimiri necontenite şi 
crâncene, că necazurile sunt paharul lui Hristos. 
Cel ce nu s-a împărtăşit de acest pahar nu e în 
stare să moştenească fericirea cea veşnică. 


51. 

Despre scurtimea vieții pământești. 
Viaţa pământească este cale spre veșnicie. 
Doar cunoaşterea lui Hristos este o 
îndeletnicire cu adevărat folositoare în viaţa 
pământească 


În însingurare vin gânduri neobişnuite! 
„Urechea celui care se linişteşte aude lu- 
cruri minunate”, a zis un oarecare pustnic. Şi în 
nimicnica mea însingurare mă întâlnesc cu gân- 
duri care lucrează cu putere asupra minții, prin 
adevărul viu. 

Nu demult cugetam la scurtimea vieții ome- 
neşti de pe pământ. Dintr-o dată, viața mi s-a 
părut atât de scurtă, de parcă restul vieţii mele 
pământeşti ar fi trecut deja. Dacă voi mai trăi, 
ce lucru nou voi vedea pe pământ? Nimic: ace- 
leaşi virtuți şi aceleaşi patimi care apăreau şi pâ- 
nă acum înaintea mea în tot felul de straie şi prin 
tot felul de lucrări vor apărea şi de acum înain- 
te; întocmai la fel şi virtutea se va strecura prin- 
tre oameni lin, nebăgată în seamă, prigonită de 
către ei; întocmai la fel viciul, acoperindu-se cu 
nenumărate măşti, îi va amăgi pe oameni şi va 

domni între ei. O viață de doi ani şi o viață de 
o sută sunt deopotrivă de scurte, de nimicnice 
în fața veşniciei. De obicei, oamenilor li se pa- 
re lung numai viitorul; trecutul li se pare atât de 
scurt, ca o clipă, ca un vis al nopții ce a trecut. În- 
singurarea, unită cu adâncirea în sine, face scurt 
şi viitorul. Scurt este trecutul, scurt este viitorul! 
Şi atunci, ce este viața pământească? O cale spre 
veşnicie, de care trebuie să ne folosim, dar pe ca- 
re nu trebuie să ne uităm în stânga şi în dreap- 
ta. Această cale trebuie săvârşită cu mintea şi cu 
inima, nu cu numărul zilelor şi al anilor. Mintea, 
luminându-se cu învățătura adevărului, poate 
păstra inima în pace, blândețe, bunătate, răbda- 
re — pe scurt, în însuşirile omului celui nou. Pen- 
tru asta sunt şi pustia, şi liniştirea, şi mănăstirile! 
Pentru asta sunt şi convorbirile ziditoare, şi sfa- 
tul duhovnicesc! Pentru asta e şi citirea Sfinților 
Părinţi! Pentru asta sunt rugăciunile! Toţi creşti- 
nii sunt datori să trăiască aşa, cu toate că aşa tră- 
iesc numai foarte puţini. Dacă nu puteți să tră- 
iți aşa pe deplin, trăiţi aşa în parte; lipsurile pot 
fi tămăduite prin osândirea de sine şi pocăință. 
Văzându-vă neajunsurile, nu trebuie să vă des- 
curajați; dimpotrivă, trebuie să vă osteniți întru 
smerenie. Minunat a zis Cuviosul Isaia Pustni- 
cul: „Slava sfinţilor este asemenea strălucirii ste- 
lelor, dintre care una străluceşte foarte puternic, 
alta — mai slab, iar alta de-abia se vede, dar toate 
stelele acestea sunt pe acelaşi cer.” 

Câte generaţii s-au perindat pe fața pământu- 
lui, şi parcă n-ar fi fost niciodată pe ea! Oare de- 
mult se auzeau printre noi nume răsunătoare? 
lar acum au fost date uitării toate. Oare demult a 
păşit generația noastră în viața cetății? lar acum 
intră deja în această viață o generaţie nouă şi ne 
dă afară din sfera largă a activității în colțişorul 
modest al celor îmbătrâniți, care şi-au trăit traiul. 
Generaţiile omeneşti pe acest pământ sunt, fără 
doar şi poate, ca frunzele pe copac! Acum sunt 
unele, în scurtă vreme vin altele! Le nimicesc şi 
arşiţa, şi gerul, şi însăşi trecerea timpului; vântul 
le împrăştie, le calcă în picioare drumeții. 

Privesc din însingurarea mea la lumea gălăgi- 
oasă şi răzvrătită, îmi spun mie însumi şi le spun 
prietenilor mei: „O singură îndeletnicire poate fi 
socotită cu adevărat folositoare în timpul scur- 
tei noastre vieți pământeşti, atâta timp cât este 
rândul nostru să înverzim: cunoaşterea lui Hris- 
tos, Care este şi Dătătorul vieții veşnice, fericite, 
şi Calea către această viaţă. Hristos este de fa- 

în Evanghelie, Evanghelia este grădina în care 

poate afla pe Hristos Maria — sufletul credin- 
cios, care petrece în pocăință: în afara cetății, adi- 
că în afara iubirii de lume. Acolo e mormântul 
lui Hristos! Acolo plâng cei iubiți ai Lui — plâng 
înaintea Lui şi pentru ei înşişi. 


52. 
Este de mare însemnătate să ne urmărim 
gândurile și mișcările rațiunii. 
Despre urmarea fără de rătăcire a adevărului 


deseori stau de vorbă cu dumneavoas- 
tră despre adevăr. Vreau să înțelegeți cât 
de însemnat lucru este să-ți urmăreşti felul de a 
gândi, rațiunea. Omul este fără doar şi poate că- 
lăuzit de felul său de a gândi: acesta este lumi- 
na noastră. Cu mare sârguinţă trebuie să prive- 
ghem asupra luminii noastre pentru ca ea să nu 
devină întuneric, lumină mincinoasă, care arată 
lucrurile nu la locul lor şi nu aşa cum sunt de 
fapt ele, ci altceva decât sunt de fapt. la seama ca 
lumina din tine să nu fie întuneric! (Lc. 11, 35). Tre- 
buie ca felul nostru de a gândi să fie pătruns de 
Adevăr. Afară de Hristos nu înțeleg şi nu cunosc 
vreun alt adevăr — şi oare nu sunt orbi aceia, ori- 
cine ar fi ei, care atunci când Hristos li Se înfăți- 
şează în măreţia cea înfricoşătoare a smereniei 
întreabă: Ce este Adevărul? 
Pătrundeți în adâncimea cuvintelor mele! Vă 
rog, vă implor! Vă implor pentru propria dum- 
neavoastră mântuire. De obicei, oamenii cred că 

gândul este ceva de mică însemnătate, şi de ace- 
ea nu aleg decât în foarte mică măsură gânduri- 
le pe care le primesc. Or, din primirea gândurilor 
drepte se naşte tot ce-i bun, iar din primirea gân- 
durilor mincinoase se naşte tot ce-i rău. Gândul 
seamănă cu cârma unei corăbii: de această scân- 
dură neînsemnată ține direcția şi în cea mai ma- 
re parte soarta întregii maşini uriaşe. Gândul cel 
cuvios te va păzi (Pilde 2, 11), spune Scriptura; ea 
ne învaţă ca începutul cuvintelor noastre să fie ade- 
vărul — şi ce altceva este începutul cuvintelor, dacă 
nu gândul? Despre adevăr a dat mărturie pe pă- 
mânt Duhul Sfânt. Aşa le spuneau apostolii iu- 
deilor. Martorul lui Hristos-Adevărul e Duhul 
Sfânt. Unde nu este mărturia Duhului, acolo nu 
sunt dovezile Adevărului. Cel ce doreşte să ur- 
meze fără greş Adevărului trebuie să rămână în 
învățătura pecetluită, adeverită de Duhul Sfânt. 
Aceasta este învățătura Sfintei Scripturi şi a Sfinți- 
lor Părinți ai Bisericii Răsăritului, singurei Sfinte, 
singurei Ortodoxe şi adevărate. Orice altă învăţă- 
tură e străină de Adevărul-Hristos, de Adevărul 
pogorât din cer, Care din nepovestita milostivire 
dumnezeiască S-a descoperit oamenilor, care şe- 
deau întru întuneric şi în umbra morţii, împotmoliți 
în prăpastia întunecată şi adâncă a amăgirii de si- 
ne, a neştiinței, a căderii şi a pierzării. 


53, 

Despre mărturisirea adevărului cu gura și cu 
fapta. Singura cale fără greș către mântuire 
este urmarea neabătută a învăţăturii Sfinților 
Părinţi. Despre citirea cărților eretice. 
Despre adevăratul îndrumător duhovnicesc. 
Împlinirea prorociei despre prorocii 
mincinoși. Ce înseamnă ascultarea 


u inima se crede spre dreptate, a zis aposto- 
lul, iar cu gura se mărturiseşte spre mântui- 
re (Rom. 10, 10). Trebuie să mărturisim dreptatea 
cu gura şi, atunci când se poate, cu însăşi fap- 
ta. Dreptatea mărturisită prin vorbe şi prin fap- 
te devine reală, devine un bun al omului. Şi în- 
trucât este esențială, ea este o chezăşie sigură a 
mântuirii. 
V-aţi convins că singurul mijloc fără de greş de 
a ne mântui este urmarea neabătută a învățătu- 
rii Sfinților Părinți însoțită de respingerea hotă- 
râtă a oricărei învățături străine, chiar de la pro- 
priile raționamente, atâta timp cât rațiunea nu 
este vindecată de boala sa şi nu devine duhov- 
nicească din trupească şi sufletească ce este. Du- 
pă ce aţi recunoscut cu mintea şi cu inima aceas- 

tă dreptate, mărturisiți-o cu gura; făgăduiți-l lui 
Dumnezeu că vă veți călăuzi după învățătura 
Sfinţilor Părinţi, ferindu-vă de orice învățătură 
care nu este adeverită de Sfântul Duh, care nu 
este primită de Sfânta Biserică a Răsăritului. Du- 
pă ce ați mărturisit dreptatea lui Dumnezeu cu 
gura, mărturisiți-o şi cu faptele: după ce ați dat 
făgăduinţa, îndepliniți-o. 

Nu vă temeți de această făgăduință! Este da- 
tor s-o dea fiecare fiu ortodox al Bisericii, ea tre- 
buie cerută de la fiecare fiu al Bisericii Ortodo- 
xe de către părintele lui duhovnicesc atunci când 
săvârşeşte Taina Spovedaniei. Printre întrebări- 
le care se cuvin puse celui ce se spovedeşte, pe 
primul loc sunt următoarele: 1) „Spune-mi, fiu- 
le, crezi aşa cum Biserica Sobornicească şi Apos- 
tolească, în Răsărit sădită şi crescută, şi de la Ră- 
sărit răspândită în toată lumea, şi care în Răsă- 
rit rămâne până acum neclintită, a predanisit şi 
a învăţat?”; 2) „Nu te îndoieşti de vreo preda- 
nie?”; 3) „Spune-mi, fiule, nu ai fost cumva eretic 
şi apostat?”; 4) „Nu te-ai întovărăşit cu ereticii şi 
cu apostaţii, mergând în capiştile lor, ascultân- 
du-le învățăturile sau citindu-le cărțile?” A citi 
cărțile eretice şi a lua aminte la învățătura lor es- 
te un păcat greu împotriva credinței, un păcat al 
minţii bolnave de trufie, care din această pricină 
leapădă jugul ascultării față de Biserică şi caută o 
libertate nebunească, păcătoasă. lar acum păca- 
tul acesta nu mai este socotit drept păcat! Acum 

oamenii îşi îngăduie să citească, fără alegere, tot 
felul de scriitori eretici. Împotriva acestora Bise- 
rica a tunat anatema! Păcătoşii orbiți nu iau însă 
aminte la tunetul bisericesc, ori iau aminte la el, 
însă doar ca să-şi bată joc de glasul Bisericii, ca- 
re îi preîntâmpină împotriva pierzării, doar ca să 
numească în chip nerod „superstiție” şi „barba- 
rie” judecata şi hotărârea ei. O mulțime de cărți 
eretice au fost traduse în limba noastră, şi uneia 
dintre ele, în pofida tuturor scrierilor Părinteşti 
ale Soborniceştii Biserici, i se dă primul loc după 
cărţile Sfintei Scripturi. Obrăznicie nemăsurată, 
de necrezut! 

Adevărații creştini din toate timpurile s-au 
păzit cu toată osârdia de otrava ucigătoare a ere- 
ziei şi a celorlalte învățături mincinoase. Ei se ți- 
neau neabătut de Predania dogmatică şi morală 
a Bisericii. Nu numai că credeau ortodox în Sfân- 
ta Treime, ci îşi şi îndreptau viața, şi nevoinţele, 
şi moravurile după Predania Bisericii. Trăsătu- 
ra deosebitoare a tuturor Sfinţilor Părinţi era că- 
lăuzirea neabătută după Predania Bisericii, şi ei 
au poruncit să-l socotim adevărat doar pe acel 
îndrumător duhovnicesc care urmează în toate 
privințele învățăturii Părinților Bisericii Răsări- 
tului, adeverind şi pecetluind învățătura sa prin 
scrierile lor. lar cine crede că-şi poate îndruma 
aproapele după principiile înțelepciunii pămân- 
teşti, după principiile rațiunii căzute, se află, ori- 
cât ar fi el de sclipitor, în amăgire de sine, şi la 


169 


amăgirea de sine îi duce şi pe cei care îl urmează. 
Sfinții Părinți au lăsat ca regulă neapărată pen- 
tru cel ce vrea să se mântuiască urmarea Preda- 
niei bisericeşti. În acest scop, el îi poruncesc celui 
ce vrea să trăiască în chip cucernic şi plăcut lui 
Dumnezeu să se călăuzească după povețele unui 
învățător adevărat sau după acele scrieri ale Pă- 
rinților care se potrivesc cu felul lui de viețuire. 
După ce au trecut opt sute de ani de la Naşte- 
rea lui Hristos, sfinții scriitori bisericeşti au înce- 
put să se plângă că s-au împuţinat de tot îndru- 
mătorii duhovniceşti, că au apărut o mulțime 
de învăţători mincinoşi. Din pricina lipsei de în- 
drumători, ei poruncesc să ne folosim de citirea 
scrierilor Părinților şi să fugim de citirea cărților 
scrise în afara sânului Bisericii Ortodoxe. Cu cât 
vremurile sunt mai departe de arătarea luminii 
dumnezeieşti pe pământ, cu atât s-a adâncit lip- 
sa adevăraților îndrumători sfinți şi a sporit bel- 
şugul de învățători mincinoşi; de când a fost des- 
coperit tiparul, aceştia au potopit pământul ca 
nişte amare ape apocaliptice, care au omorât su- 
fleteşte o mulțime de oameni. Mulţi proroci min- 
cinoşi se vor scula, a prevestit Domnul, şi vor amă- 
gi pe mulți, iar din pricina înmulțirii fărădelegii iubi- 
rea multora se va răci (Mt. 24, 11-12). S-a împlinit 
prorocia aceasta: împlinirea ei este înaintea ochi- 
lor noştri. Avem şi o altă prevestire a Domnu- 
lui cu privire la caracterul vremurilor în care va 
avea loc cea de-a Doua şi înfricoşătoare Venire 

a Lui pe pământ. Fiul Omului, când va veni, a zis 
Domnul, arătând care va fi soarta credinței, va 
găsi oare credință pe pământ? (Lc. 18, 8). Atunci vor 
domni pe el rațiunea cea cu nume mincinos, în- 
țelepciunea omenească, vrăjmaşă credinței şi lui 
Dumnezeu. 

Ce înseamnă virtutea călugărească a ascultă- 
rii? Aceasta este recunoaştere a faptului că rațiu- 
nea omenească este căzută şi respingere a ei prin 
„nebunia” credinței. Din credinţă vine asculta- 
rea, din ascultare — smerenia, din smerenie — în- 
țelegerea duhovnicească, iar aceasta este credin- 
ţa adeverită. Ascultarea călugărească a înflorit 
atunci când erau îndrumători duhovniceşti din 
belşug. Odată cu lipsa îndrumătorilor a lipsit şi 
marea nevoinţă a ascultării, care îi duce în scur- 
tă vreme pe nevoitori la sfințenie: credința, ca- 
re alcătuieşte esența nevoinței acesteia, cere ca 
obiectul ei să fie adevărat şi duhovnicesc: atunci 
ea duce la Dumnezeu. Credința în om duce la 
fanatism ieşit din minţi. Călăuzirea după scri- 
erile Sfinţilor Părinți duce la ţintă mult mai în- 
cet, mai slab; pe această cale sunt mult mai multe 
poticniri: cartea scrisă pe hârtie nu poate înlocui 
cartea vie — omul. Minunată carte sunt mintea şi 
inima pe care a scris Sfântul Duh! Din ea suflă 
viață, iar această viață se împărtăşeşte celor ca- 
re ascultă cu credință. Călăuzirea după scrierile 
Părinților a devenit însă singura călăuzire spre 
mântuire atunci când s-au împuţținat de tot în- 

drumătorii. Despre cel ce se va supune călăuzi- 
rii acesteia se poate spune deja că s-a mântuit, pe 
când despre cel care se ia după propria sa înțele- 
gere sau după învățătura învăţătorilor mincinoşi 
putem fi siguri că e pierdut. 

Ca exemplu al felului cum gândesc despre 
aceasta Sfinții Părinţi, iată un extras din scrieri- 
le Sfinţilor Calist şi Ignatie: „Care a fost pentru 
noi pricina zdrobirii şi omorârii, de vreme ce nu 
am fost făcuţi aşa de la început? Şi care a fost pri- 
cina înnoirii şi nemuririi? Găsim că pricina ce- 
lei dintâi, adică a stricăciunii, a fost nădăjduirea 
în sine, samavolnicia şi nesupunerea celui dintâi 
Adam, care l-au dus la lepădarea şi încălcarea 
poruncii dumnezeieşti; pricina celei de-a doua, 
adică a nestricăciunii, este supunerea lui Adam 
al doilea, a Dumnezeului şi Mântuitorului nos- 
tru lisus Hristos, față de Tatăl, şi voia cea una 
cu a Lui, din care vine păzirea poruncii Tatălui. 
Eu, spune Mântuitorul, n-am vorbit de la Mine, ci 
Tatăl, Care M-a trimis, Acesta Mi-a dat poruncă ce 
să spun şi ce să vorbesc, şi ştiu că porunca Lui este 
viața veşnică. Deci, cele ce vorbesc Eu, precum Mi-a 
spus Mie Tatăl, aşa vorbesc (In 2, 49). În protopă- 
rintele nostru şi în neamul lui, rădăcina şi mai- 
ca tuturor necazurilor a fost înălțarea de sine; în 
Omul cel Nou, Dumnezeu-Omul lisus Hristos, 
şi în cei ce vor să viețuiască asemenea Lui, înce- 
putul şi izvorul a tot binele e smerenia. Vedem 
că starea şi rânduiala aceasta este ținută şi de 

sfințita ierarhie, cea mai presus decât noi, a de 
Dumnezeu văzătorilor îngeri: asemenea lor le ți- 
ne şi Biserica noastră pământească. Dimpotrivă, 
învăţăm şi credem în chip de taină că cei care se 
abat de la legiuirea aceasta şi încearcă cu obrăz- 
nicie să-şi petreacă viața în samavolnicie şi nesu- 
punere sunt tăiați şi lepădați de la Dumnezeu, 
de la luminata moştenire cerească, de la Biserica 
Sobornicească şi Apostolească, sunt trimişi în în- 
tuneric şi în gheena focului. Noi spunem cu toa- 
tă încredințarea că, potrivit învățăturii cuvinte- 
lor de Dumnezeu insuflate, au căzut sub osânda 
aceasta viclenii şi răii lucrători ai diavolului, ere- 
ticii cei rău grăitori, care făcându-şi placul şi tru- 
findu-se s-au lipsit de slava şi desfătarea dum- 
nezeiască şi au fost aruncați afară din adunarea 
sfințită.” 

Pasajul din care am luat citatul este încheiat 
de sfinți astfel: „Noi spunem asta întemeindu-ne 
pe graiurile Părinților, pe graiurile Duhului, ca 
pe nişte stâlpi neclintiți” (Filocalia, Calist şi Igna- 
tie, „Despre liniştire şi rugăciune”, cap. 15). 

Odată ce ați cunoscut calea spre mântuire, nu 
şovăiţi a păşi pe ea. Încheiaţi legământul cel fe- 
ricit, unirea cu sfântul Adevăr; luați hotărârea 
de a rămâne credincios Adevărului toată viața. 
Această hotărâre bună este de ajuns ca în inima 
dumneavoastră să se reverse uşurimea, bucuria, 
puterea care sunt martorii sfântului Adevăr. 


54. 
Despre deplina ascultare față de îndrumătorul 


duhovnicesc. Nevoitorii vremurilor din urmă 


ste minunată dorința dumneavoastră de 

a vă afla în ascultare deplină față de un 
îndrumător încercat. Această nevoință nu a fost 
dată însă vremii noastre. Ea nu numai că a dis- 
părut dintre mireni, ci nu mai este de găsit nici 
în mănăstiri. Omorârea înțelegerii şi a voii căzu- 
te nu poate fi săvârşită de un om sufletesc, chiar 
dacă acesta ar fi bun şi evlavios. Pentru aceasta 
este nevoie de un părinte purtător de Duh: doar 
înaintea unui purtător de Duh poate fi limpe- 
de sufletul ucenicului, doar un purtător de Duh 
poate vedea de unde şi încotro se îndreaptă miş- 
cările sufleteşti ale celui îndrumat de el. Ca să ai- 
bă conştiinţa curată, ucenicul trebuie să-şi măr- 
turisească întocmai şi în amănunt gândurile, dar 
îndrumătorul nu trebuie să se ia după această 
mărturisire în judecarea stării sufleteşti a uceni- 
cului; el trebuie să-l pătrundă, să-l măsoare cu 
simţirea duhovnicească şi să-i vestească starea 
lui sufletească, pe care el nu o vede. Aşa lucrau 
Pahomie cel Mare, Teodor cel Sfinţit şi ceilalți 

îndrumători sfinți ai monahilor. Lui Teodor cel 
Sfinţit ucenicii îi spuneau: „Părinte, dă-mă în vi- 
leag!” — şi el, mişcat fiind de Duhul Sfânt, îi arăta 
fiecăruia dintre ei bolile sufleteşti ascunse în su- 
fletul lui. Aceşti mari Părinți socoteau ascultarea 
călugărească a fi un dar aparte al Sfântului Duh: 
aşa spune un scriitor contemporan cu ei — Cuvi- 
osul Cassian. Ascultarea este o minune a credin- 
ței! Să o săvârşească poate doar Dumnezeu -— şi 
au săvârşit-o oamenii cărora Dumnezeu le-a dat 
acest dar de Sus. Dar când oamenii vor să dobân- 
dească prin propriile puteri ceea ce numai Dum- 
nezeu poate să dăruiască, deşarte sunt ostenelile 
lor; atunci ei se aseamănă ziditorilor de turn de 
care se vorbeşte în Evanghelie, care au început 
clădirea fără să aibă mijloace îndeajuns pentru a 
o duce la bun sfârşit. Toate cele trecătoare, adi- 
că dracii şi patimile, îi batjocoresc, fiindcă pe di- 
nafară par a săvârşi virtutea, însă de fapt se află 
în amăgire amară, în orbire şi înşelare de sine, 
sunt supuşi patimilor lor, împlinesc voia draci- 
lor. Şi mulți credeau că străbat calea ascultării, 
însă de fapt îşi împlineau poftele, erau mânați 
de înfierbântare. Fericit cel ce la bătrânețe va iz- 
buti să verse o lacrimă de pocăință pentru porni- 
rile tinereții! Despre călăuzele oarbe şi cei călău- 
ziţi de ele Domnul a zis: Dacă orb pe orb va călăuzi, 
amândoi vor cădea în groapă (Mt. 15, 14). 
Vremurilor noastre li s-a dat altă nevoinţă, în- 
soțită de multe greutăți şi poticniri. Noi trebu- 

ie să ne săvârşim călătoria nu ziua, nu la lumi- 
na limpede a soarelui, ci noaptea, la lumina pali- 
dă a lunii şi a stelelor. Ni s-au dat spre călăuzire 
Sfânta Scriptură şi scrierile Sfinților Părinţi: lu- 
crul acesta îl spun pe şleau Părinţii vremurilor 
târzii. De folos ne este şi sfatul celor care se călă- 
uzesc ei înşişi după scrierile Părinților. Să nu cre- 
deți că nevoința noastră este fără necazuri şi fără 
cununi: nu! Ea este mână în mână cu mucenicia. 
Această mucenicie se aseamănă suferinței îndu- 
rate de Lot în Sodoma: sufletul dreptului se chi- 
nuia văzând curvia necontenită şi neînfrânată. Şi 
noi ne chinuim fiind înconjurați din toate părțile 
de minţi care au încălcat credința față de adevăr, 
care au intrat în legătura de curvie cu minciuna, 
care s-au molipsit de ura împotriva scrierilor in- 
suflate de Dumnezeu şi s-au înarmat împotriva 
lor cu minciuna, clevetirea şi batjocura infernală. 
Nevoința noastră are preț înaintea lui Dumne- 
zeu: în cumpăna Lui sunt cântărite şi neputin- 
ţa noastră, şi mijloacele noastre, şi împrejurări- 
le, şi înseşi vremurile. Un oarecare Părinte mare 
a avut următoarea vedenie: viața pământească 
a oamenilor i s-a înfățişat ca o mare. El a văzut 
cum nevoitorilor din primele vremuri ale mona- 
hismului li s-au dat aripi de foc, şi ei au trecut ca 
fulgerul peste marea patimilor. Nevoitorilor din 
vremurile de pe urmă nu li s-au dat aripi: ei au 
început să plângă pe malul mării. Atunci li s-au 
dăruit aripi, dar nu de foc, ci unele slabe: ei au 

plecat în zbor peste mare. Pe drum, din pricina 
slăbiciunii aripilor, se cufundau deseori în mare; 
ridicându-se cu greutate din ea, porneau mai de- 
parte, până când, în cele din urmă, după multe 
strădanii şi restrişti, au reuşit să treacă marea. 

Să nu ne descurajăm! Să nu năzuim cu ne- 
chibzuinţă spre nevoințe strălucite, mai presus 
de puterile noastre: să primim cu evlavie nevo- 
ința smerită, foarte potrivită neputinței noas- 
tre, dată, în chip parcă văzut, de către mâna lui 
Dumnezeu! Să săvârşim această nevoinţă cu cre- 
dincioşie față de sfântul Adevăr, şi în mijlocul lu- 
mii care, gloată gălăgioasă şi fără număr, aleargă 
pe calea cea largă în urma raționalismului său 
samavolnic, noi să mergem la Dumnezeu pe ca- 
lea îngustă a ascultării față de Biserică şi de Sfin- 
ţii Părinți. Nu mulți merg pe această cale? Şi ce 
dacă! Zis-a Mântuitorul: Nu te teme, turmă mică, 
pentru că Tatăl vostru a binevoit să vă dea vouă Îm- 
părăția! Intraţi prin poarta cea strâmtă, că largă es- 
te poarta şi lată este calea care duce la pieire, şi mulți 
sunt cei care o află; şi strâmtă este poarta şi îngustă 
este calea care duce la viaţă, şi puţini sunt care o află 
(Lc, 12, 32; Mt. 7, 13-14), 

De ce este neapărată nevoie de citirea Sfinţilor 
Părinţi. Ereticii din toate timpurile urăsc cu 
deosebire scrierile Părinților. 

Despre citirea Sfintei Scripturi 


A 


] ntrebaţi de ce este neapărată nevoie de citi- 
rea Sfinților Părinți şi dacă nu este de ajuns 
să ne călăuzim doar după Sfânta Scriptură — cu- 
vântul curat al lui Dumnezeu, fără amestecul cu- 
vântului omenesc. 

Răspuns: este neapărată nevoie ca, citind 
Scriptura, să-i citim şi pe Sfinţii Părinţi ai Biseri- 
cii Răsăritului. lată ce spune despre Sfânta Scrip- 
tură Sfântul Apostol Petru: Nici o prorocie a Scrip- 
turii nu se tâlcuieşte după socotința fiecăruia, pentru 
că niciodată prorocia nu s-a făcut din voia omului, 
ci oamenii cei sfinți ai lui Dumnezeu au grăit, pur- 
taţi fiind de Duhul Sfânt (II Pt. 1, 20-21). Şi atunci, 
de ce vreți să înțelegeți după bunul plac cuvân- 
tul duhovnicesc, care nu a fost rostit după bunul 
plac omenesc, ci la insuflarea Duhului, şi care ne 
opreşte chiar el să-l tâlcuim după bunul nostru 
plac? Duhul a rostit Sfânta Scriptură, şi numai 
Duhul poate s-o tâlcuiască. Bărbaţi de Dumne- 

zeu insuflați — prorocii şi apostolii — au scris-o; 
bărbaţi de Dumnezeu insuflați — Sfinții Părinți 
— au tâlcuit-o. De aceea, oricine vrea să dobân- 
dească adevărata cunoaştere a Sfintei Scripturi 
are neapărată nevoie de citirea Sfinților Părinți. 
lar dacă vă veţi mărgini la citirea Sfintei Scrip- 
turi, nu veți avea cum să n-o înțelegeți şi să n-o 
explicați după bunul plac. Nu veți avea nici cum 
să evitați rătăcirile, pentru că omul sufletesc nu 
primeşte cele ale Duhului lui Dumnezeu, căci pen- 
tru el sunt nebunie şi nu poate să le înțeleagă, fiindcă 
ele se judecă duhowniceşte. Cele ale lui Dumnezeu ni- 
meni nu le-a cunoscut, fără numai Duhul lui Dum- 
nezeu (| Cor. 2, 13-14). 

Cu deosebire urăsc scrierile Părinților ereti- 
cii din toate timpurile: scrierile Părinților desco- 
peră înțelesul drept al Sfintei Scripturi, pe care 
vrăjmaşii Adevărului ar vrea să-l strâmbe pen- 
tru a-şi întări filosofările mincinoase. Ereziarhul 
Eutihie şi-a arătat reaua voință față de Părinți 
la Sinodul Local de la Constantinopol. „Sfânta 
Scriptură, a spus el cu viclenie, trebuie cinstită 
mai mult decât Părinţii” — şi a spus asta pentru 
că scrierile sfinților patriarhi ai Alexandriei, Ata- 
nasie cel Mare şi de curând răposatul Chiril, îi 
dădeau în vileag limpede rătăcirea hulitoare de 
Dumnezeu. Dimpotrivă, Biserica Sobornicească 
a nutrit dintotdeauna o cinstire deosebită față de 
scrierile Părinților: prin scrierile acestea se păs- 
tra unitatea bisericească, pentru care este neapă- 

rată nevoie de o lămurire recunoscută de toată 
lumea, adevărată şi harică a Scripturii. Sinoadele 
Ecumenice începeau întotdeauna cu citirea ace- 
lor scrieri ale Părinților în care era expusă deose- 
bit de limpede dogma sau predania a căror exa- 
minare alcătuia obiectul deliberărilor sinodului. 
Şi, sprijinindu-se pe aceste scrieri, sinodul a dat 
în vileag erezia, proclamând învățătura şi măr- 
turisirea ortodoxă. Întocmai la fel, şi în viața lor 
particulară sfinții nevoitori au fost formați de 
scrierile Părinților şi au trecut la citirea cu precă- 
dere a Sfintei Scripturi numai atunci când ajun- 
seseră deja la o deosebită sporire duhovniceas- 
că. „Adâncă este marea Scripturii, a zis Sfântul 
loan Scărarul, şi nu fără de primejdie este pentru 
mintea nevoitorului a sări în ea: primejdios este 
a înota îmbrăcat şi primejdios este a se atinge de 
teologie cel pătimaş” (Cuvântul 27, Despre linişti- 
re). Această primejdie, această nenorocire stă, vă- 
dit, în tâlcuirea samavolnică, în înțelegerea min- 
cinoasă a Scripturii, lucru care i-a făcut pe mulți 
călugări să cadă în rătăcire pierzătoare. 
Degeaba se împăunează ereticii cu păruta lor 
cinstire față de Sfânta Scriptură, degeaba dau de 
înțeles cu viclenie că Biserica Ortodoxă o cinsteş- 
te prea puţin, dând o prea mare cinstire Sfinților 
Părinţi, pe care ei îi resping, pe care îi acoperă cu 
clevetiri şi ocări fără de ruşine! Cinstirea pe ca- 
re o dau Sfintei Scripturi ereticii este mincinoa- 
să, fățarnică: ce fel de cinstire faţă de cuvântul lui 

Dumnezeu este aceea când i se îngăduie oricui, 
oricât de stricat ar fi, să-l înţeleagă şi să-l tâlcuias- 
că după bunul său plac? Primind harica tâlcuire a 
Sfintei Scripturi de către Sfinții Părinți, Sfânta Bi- 
serică dovedeşte prin însuşi acest fapt adânca sa 
cinstire față de Sfânta Scriptură: ea o cinsteşte aşa 
cum se cuvine cinstit cuvântul lui Dumnezeu. Ea 
îi învaţă pe fiii săi să nu fie cutezători faţă de cu- 
vântul lui Dumnezeu, îi înfrânează de la trufaşa 
samavolnicie şi lipsă de rânduială, le porunceşte 
să se formeze prin citirea Sfinţilor Părinți şi sub 
îndrumarea acestora să pătrundă în lumina cea 
minunată a cuvântului lui Dumnezeu, care îi or- 
beşte pe cei ce îndrăznesc s-o privească fără cu- 
venita pregătire, cu minte necurată şi cu inimă 
iubitoare de păcat. Ajunge să iei aminte la sluj- 
bele Bisericii Ortodoxe ca să te încredințezi de 
adânca ei evlavie față de Sfânta Scriptură. Evan- 
ghelia — atotsfânta carte care cuprinde cuvintele 
rostite către oameni de Însuşi Dumnezeu întru- 
pat — se află întotdeauna pe Sfânta Masă, închi- 
puindu-L pe Hristos Însuşi. S-o citească înaintea 
a tot poporul se îngăduie numai clericilor; când 
este citită, toți iau aminte la ea ca şi cum ar vorbi 
Hristos; când este scoasă din altar, se merge îna- 
intea ei cu lumânări aprinse. Ea este scoasă şi pu- 
să pe analog în mijlocul bisericii: atunci, toți creş- 
tinii ortodocşi care sunt de față îşi pleacă genun- 
chii cu evlavie înaintea ei ca înaintea cuvântului 
lui Dumnezeu, o sărută cu frică şi cu dragoste. 

Pe când ereticul, care tocmai se lăuda cu cinstirea 
lui față de Sfânta Scriptură, se sminteşte de evla- 
via pe care o arată fiii Bisericii înaintea Evanghe- 
liei, numeşte batjocoritor închinarea lor la cuvân- 
tul lui Dumnezeu „închinare la idoli”, „închinare 
la hârtie”, „la cerneală”, „la legătură“; orb nefe- 
ricit! el vede în această carte numai hârtia, cer- 
neala, legătura, nu vede Evanghelia lui Hristos. 
Citirea Epistolelor apostoleşti înaintea a tot po- 
porul este săvârşită de diaconi şi de citeți; citirea 
restului Sfintei Scripturi este săvârşită de citeți în 
mijlocul bisericii. Iar cântările bisericeşti, pe ca- 
re le-au alcătuit Sfinții Părinţi, cuprind un curs 
întreg de teologie dogmatică şi morală. Slavă lui 
Dumnezeu, Care a păstrat Biserica Sa în curăție 
şi în sfințenie! Slavă Sfintei Biserici a Răsăritului, 
singurei sfinte şi adevărate! Toate predaniile, toa- 
te obiceiurile ei sunt sfinte, răspândesc buna mi- 
reasmă a ungerii duhovniceşti! Să se ruşineze toți 
cei ce filosofează împotriva ei, toți cei ce se des- 
part de unirea cu ea! 

Să aveţi evlavie față de Sfânta Scriptură, evla- 
via cuvenită unui adevărat fiu al adevăratei Bise- 
rici; să aveți cuvenita încredere şi evlavie față de 
scrierile Părinților! Acelaşi Duh al lui Dumnezeu 
Care a lucrat în proroci şi în apostoli a lucrat în 
sfinții învățători şi păstori ai Bisericii: martor al 
acestei dogme este Sfântul Apostol: Dumnezeu a 
pus în Biserică întâi apostoli, al doilea proroci, al trei- 
lea învățători (| Cor. 12, 28). 

Potrivit spuselor apostolului, spuselor Sfin- 
tei Scripturi şi îndrumării Bisericii, primul loc 
în lecturile dumneavoastră evlavioase trebu- 
ie să-l ocupe scrierile apostoleşti. Între scrierile 
apostoleşti, primul loc îl are Evanghelia. Pentru 
a înțelege aşa cum trebuie Noul Testament, ci- 
tiți-i pe sfinţii învățători ai Bisericii, citiți şi Psal- 
tirea, şi celelalte cărți ale Vechiului Testament. 
Curăţiţi-vă prin poruncile evanghelice şi prin 
nevoințele evlavioase. Pe măsura curăţiei lui, su- 
fletului i Se arată Dumnezeu, i se descoperă cu- 
vântul lui Dumnezeu, care pentru ochii trupeşti 
este acoperit cu vălul de nepătruns al cuvântului 
omenesc. 


56. 

Despre îndrumătorul duhovnicesc. 
Despre impătimirea față de îndrumător. 
Despre dreapta îndrumare duhovnicească și 
viaţă în Dumnezeu. Despre viaţa inchipuită, 
care nu există de fapt 


] nima dumneavoastră să fie numai a Dom- 
nului, iar în Domnul - şi a aproapelui. Fără 
îndeplinirea acestei condiții este cumplit să fii al 
omului. Nu vă faceți robi oamenilor (| Cor. 7, 23), a 
zis apostolul. 

Întotdeauna m-au mişcat până în adâncul su- 
fletului cuvintele pe care Sfântul loan Înaintemer- 
gătorul le-a rostit cu privire la Domnul şi la sine 
însuşi şi care ni s-au păstrat în Evanghelia după 
loan: Cel ce are mireasă este mire, grăieşte Sfântul 
Înaintemergător, iar prietenul mirelui, care stă şi as- 
cultă pe mire, se bucură cu bucurie de glasul lui. Deci, 
această bucurie a mea s-a împlinit. Acela trebuie să 
crească, iar eu să mă micşorez (In 3, 29-30). 

Orice povățuitor duhovnicesc trebuie să fie 
doar slugă a Mirelui Ceresc, trebuie să ducă su- 
fletele la EI, nu la sine însuşi, trebuie să le ves- 
tească despre nemărginita, negrăita frumusețe a 

lui Hristos, despre nesfârşita Lui bunătate şi pu- 
tere: sufletele trebuie să-L. iubească pe Hristos, 
Care este fără doar şi poate vrednic de dragoste. 
lar îndrumătorul, asemenea marelui şi smeritului 
Înaintemergător, să stea deoparte, să se socoată 
pe sine însuşi a fi nimic, să se bucure de micşora- 
rea sa înaintea ucenicilor, micşorare care este un 
semn al sporirii lor duhovniceşti. Atâta timp cât 
în ucenici precumpăneşte simțământul trupesc, 
îndrumătorul este mare înaintea lor, dar când va 
apărea în ei simţirea duhovnicească şi va creşte 
în ei Hristos, vor vedea în îndrumătorul lor doar 
o unealtă binefăcătoare a lui Dumnezeu. 

Păziţi-vă de împătimirea față de îndrumător! 
Mulţi nu s-au ferit, şi au căzut împreună cu în- 
drumătorii lor în cursa diavolului. Sfatul şi as- 
cultarea sunt curate şi plăcute lui Dumnezeu 
doar atâta timp cât nu sunt spurcate de împă- 
timire. Împătimirea face din omul iubit un idol: 
Dumnezeu Îşi întoarce faţa cu mânie de la jert- 
fele aduse acestui idol. Şi se pierde în zadar via- 
ţa, pier faptele cele bune ca buna mireasmă de 
tămâie pe care o împrăştie viforul sau o acoperă 
o putoare. Nu faceți loc în inima dumneavoastră 
pentru nici un idol! 

Şi tu, îndrumătorule, păzeşte-te de păcat! Nu-L. 
înlocui cu tine însuți pe Dumnezeu în fața sufle- 
tului care aleargă la tine! Urmează pildei Sfântu- 
lui Înaintemergător: caută doar să crească Hristos 
în ucenicii tăi. Când EI va creşte, tu te vei micşora: 

văzându-te micşorat datorită creşterii lui Hristos, 
umple-te de bucurie. Această purtare va face să 
adie asupra inimii tale o pace minunată: vei ve- 
dea în tine împlinirea cuvintelor lui Hristos: cel ce 
se smereşte pe sine va fi înălțat (Mt. 23, 12). 

Fericiți cei ce urmează cu lepădare de sine 
adevăratei învățături evanghelice, care s-au le- 
pădat de împlinirea poftelor trupului şi poftelor 
duhului! Poftele trupului căzut sunt păcătoase: 
păcătoase sunt şi poftele sufletului căzut. Acesta 
caută peste tot să-şi realizeze „eul” propriu, să 
devină o ființă aparte, de sine stătătoare, care se 
bucură de întâietate, de dragul căreia trebuie să 
existe toate celelalte. Evanghelia cere ca această 
viață să fie omorâtă, ca omul să-L recunoască pe 
Dumnezeu drept Dumnezeu şi să se pună pe si- 
ne însuşi la locul său. După omorârea vieții ne- 
buneşti, închipuite, care nu există de fapt, poate 
apărea viața adevărată, cu preaîmbelşugată sim- 
țire a ființării: viaţa în Dumnezeu. 


57. 
Despre iubirea de Dumnezeu și iubirea de 
aproapele. lubirea duhovnicească. 
Cum să-i privim pe vrăjmașii noștri 


vanghelia ne porunceşte să ne iubim vrăj- 

maşii; Sfinții Părinți laudă iubirea deopo- 
trivă față de toți. Nu cumva iubirea de aproapele 
trebuie să fie străină de orice deosebire? 

lată lucrul despre care vreau să stau acum de 
vorbă cu dumneavoastră! Aş vrea să vă spun cu 
privire la aceasta nu cuvântul meu, ci cuvântul 
dumnezeiesc: fie ca Milostivul Dumnezeu să îmi 
dăruiască acest cuvânt! 

Înţeleg numai acea dragoste care lucrează po- 
trivit sfințitelor porunci ale Evangheliei, în lumi- 
na ei, care este lumină ea însăşi. Altă iubire nu 
înțeleg, nu recunosc, nu primesc. lubirea pe care 
o ridică lumea în slăvi, pe care oamenii o recu- 
nosc ca bun al lor, pecetluită de cădere, nu este 
vrednică a se numi iubire: ea este o schimonosire 
a iubirii. Tocmai de aceea este atât de potrivnică 
iubirii sfinte, adevărate. 

Adevărata, sfânta iubire de Dumnezeu şi de 
aproapele este zugrăvită limpede în poruncile 

evanghelice; dreapta, neprihănita ei lucrare se 
arată prin împlinirea poruncilor evanghelice. De 
Mă iubeşte cineva, a zis Domnul, cuvântul Meu va 
păzi (In 14, 23). Într-o asemenea iubire nu poate 
fi nici închipuire, nici înțelegere trupească, fiind- 
că împlinirea poruncilor lui Hristos este săvâr- 
şită de începători cu silire de sine — cu o aseme- 
nea silire, încât a fost numită „răstignire”—, iar 
de cei sporiţi, care au simțit adumbrirea harului, 
cu simţirea îmbelşugată a păcii lui Hristos. Pacea 
lui Hristos este o răcoare duhovnicească subțire: 
când se revarsă în suflet, sufletul petrece într-o 
tăcere înaltă, într-o amorțire sfințită. 

Nu am venit să aduc pace pe pământ: n-am venit să 
aduc pace, ci sabie, spune Legiuitorul iubirii sfinte 
şi adevărate, spune Iubirea Însăşi. Căci am venit 
să despart pe fiu de tatăl său, pe fiică de mama sa, pe 
noră de soacra sa, şi vrăjmaşii omului vor fi casnicii 
lui (Mt. 10, 34-36). lar toate faptele noastre față 
de aproapele, bune şi rele, Domnul o să le judece 
ca şi cum le vom fi făcut față de EI Însuşi (v. Mt. 
25, 34-36). Domnul a cuprins toată Legea în aces- 
te două porunci: iubirea de Dumnezeu şi iubi- 
rea de aproapele. Iubirea este legătura desăvârşirii 
(Col. 3, 14), a zis apostolul. Dacă aşa stau lucruri- 
le, pentru ce sabia, pentru ce vrăjmăşia şi dezbi- 
narea? Pentru că Dumnezeu leapădă iubirea tru- 
pească, iubirea pe care a cunoscut-o Adam după 
cădere; El primeşte doar iubirea duhovniceas- 
că, pe care a arătat-o lumii Noul Adam, Domnul 

nostru lisus Hristos. Noi suntem datori să iubim 
aşa cum iubeşte EI: iubirea vechiului Adam, ce- 
lui căzut, este un fruct oprit în Raiul Noului Tes- 
tament. Ea este plină de porniri, de închipuire, 
este schimbătoare, împătimită, iubeşte zidirea în 
afara lui Dumnezeu. Dumnezeu este scos cu to- 
tul din legăturile iubirii acesteia; chemați sunt să 
ia parte la ea păcatul şi satana. 

lubirea duhovnicească este statornică, neîm- 
pătimită şi nepătimaşă, toată în Dumnezeu, îi 
cuprinde pe toți semenii, pe toți îi iubeşte deo- 
potrivă, însă cu mare deosebire. lubiţi pe vrăjma- 
şii voştri, spune Evanghelia, binecuvântați pe cei ce 
vă blestemă, faceţi bine celor ce vă urăsc şi rugaţi-vă 
pentru cei ce vă vatămă şi vă prigonesc (Mt. 5, 44). 
Aici se arată limpede şi hotărât în ce trebuie să 
constea iubirea de vrăjmaşi: în iertarea necazu- 
rilor pe care ni le fac, în rugăciunea pentru ei, 
în binecuvântarea lor, adică în vorbe bune pen- 
tru ei şi în mulțumirea adusă lui Dumnezeu pen- 
tru necazurile pe care ni le fac, în a le face bine 
pe măsura puterilor şi a sporirii noastre duhov- 
niceşti, bine care poate ajunge până la gustarea 
morții trupeşti pentru mântuirea vrăjmaşului. 
Pildă a iubirii acesteia de vrăjmaşi ne-a arătat 
Mântuitorul. 

Tot Evanghelia ne porunceşte să fim însă pre- 
văzători cu vrăjmaşii noştri, să nu ne dăm pe 
mâna lor. lată, Eu vă trimit pe voi ca pe nişte oi în 
mijlocul lupilor; fiți dar înţelepţi ca şerpii şi nevino- 

vați ca porumbeii. Feriţi-vă de oameni, căci vă vor da 
pe mâna sinedriştilor şi în sinagogile lor vă vor bate 
cu biciul... Veţi fi urâţi de toți pentru numele Meu 
(Mt. 10, 16-17, 22). Aşadar, însăşi Evanghelia ne 
porunceşte să fim prevăzători față de vrăjmaşi şi 
să ne purtăm cu ei cât se poate de înțelept. Vrăj- 
măşia se naşte din duhul lumii; adeseori, ea ia 
locul iubirii trupeşti. Şi dragostea trupească sea- 
mănă însă foarte mult cu vrăjmăşia. Un urmaş al 
vechiului Adam e în stare şi de iubire trupească, 
şi de vrăjmăşie: cu cât este mai viu în el omul cel 
vechi, cu atât lucrează mai puternic bolile cu ca- 
re căderea a lovit iubirea: vrăjmăşia, ura, gelo- 
zia, iubirea trupească. Robul lui Hristos nu poa- 
te fi vrăjmaşul cuiva. 

Vedeţi, Evanghelia ne porunceşte nu o iubire 
de vrăjmaşi oarbă, necugetată, ci una luminată 
de dreapta socotință duhovnicească. Iubirea este 
lumină, iubirea oarbă nu este lumină. Acelaşi lu- 
cru se poate spune şi despre iubirea de prieteni. 
Evanghelia porunceşte ca această iubire să fie în 
Hristos, ca Hristos să fie iubit în aproapele, iar 
aproapele să fie iubit ca zidire a lui Dumnezeu. 
Din pricina acestei iubiri în Dumnezeu şi pentru 
Dumnezeu, sfinții bineplăcuţi ai lui Dumnezeu 
aveau şi iubire deopotrivă faţă de toți, îi şi iu- 
beau cu deosebire pe cei care duceau viață evla- 
vioasă, precum a zis Sfântul David: lar eu i-am 
cinstit foarte pe prietenii Tăi, Doamne (Ps. 138, 17). 
Cei îndrumați se simțeau mai înclinați spre în- 

drumătorii în care vedeau un deosebit belşug de 
înțelegere duhovnicească şi de alte harisme du- 
hovniceşti, ziditoare şi mântuitoare. Îndrumăto- 
rii îi îndrăgeau mai mult pe acei fii duhovniceşti 
în care vedeau o deosebită sârguință către virtu- 
te şi o deosebită lucrare a bunăvoinței dumneze- 
ieşti. O astfel de iubire, care prețuieşte oamenii 
cum se cade, după măsura cucerniciei lor, este 
egală față de toţi, fiindcă e în Hristos şi în toți Îl 
iubeşte pe Hristos. Unele vase încap mai mult 
această comoară duhovnicească, altele mai pu- 
țin. Comoara este una şi aceeaşi! 

Unde este Hristos, acolo nu e invidie şi ge- 
lozie. Iubirea nu gândeşte răul (1 Cor. 13, 5)! Aco- 
lo este linişte, acolo sunt gânduri bune, acolo-i 
statornicie, acolo e sfântă pace. Iubirea însoțită 
de gelozie este pământească, trupească, necura- 
tă. Ochii sfintei iubiri sunt ca ai vulturului, ca ai 
unui heruvim înfocat: de ei nu se poate ascunde 
nici cea mai mică mişcare păcătoasă. Iubirea în- 
săşi este însă de neatins pentru păcat, care se tâ- 
râie totdeauna pe pământ; ea trăieşte în cer, mu- 
tă acolo spre viețuire mintea şi inima care s-au 
făcut părtaşe iubirii dumnezeieşti. 


58. 

Cunoașterea lui Dumnezeu este chezășia 
veșnicei fericiri. Pricina neorânduielii 
de obște. Decăderea morală premerge 

întotdeauna tulburărilor cetățenești. 

Care este semnul aleşilor lui Dumnezeu. 

Facerea bunului plac e calea spre pierzare 


UJ n fel al slujirii aproapelui care îmi place, 
care mă unge la suflet, este slujirea prin 
cuvântul plăcut lui Dumnezeu şi folositor, care 
călăuzeşte la mântuire. De aceea iubesc pustia şi 
însingurarea. Cu ajutorul lor aş dori să îmi cură- 
țesc mintea şi inima — să le curăţesc în aşa fel în- 
cât să ele să se facă table vii ale cuvântului dum- 
nezeiesc viu, ca acesta să se întipărească în ele 
limpede, luminat, ca din cuvântul dumnezeiesc 
viu să izvorască mântuire îmbelşugată, să se re- 
verse în sufletul meu şi în sufletele celor pe care 
îi iubesc în Domnul. 

Cel mai mare bun al omului, singurul lui bun 
adevărat este cunoaşterea lui Dumnezeu. Faţă 
de acesta, celelalte bunuri nu sunt vrednice a se 
numi „bunuri”. El este chezăşia sigură a veşni- 
cei fericiri; până şi în pribegia noastră pămân- 

tească ea ne aduce cele mai înalte şi îmbelşugate 
mângăâieri. În cele mai mari nenorociri şi neca- 
zuri, când toate celelalte mângâieri nu sunt de 
ajuns, sunt neputincioase, el îşi păstrează toa- 
tă puterea. Cea mai fericită, cea mai înaltă slu- 
jire de pe pământ este să atragi în tine acest dar 
al lui Dumnezeu prin pocăință şi prin împlini- 
rea poruncilor evanghelice, să-l împărtăşeşti se- 
menilor. Fericit cel căruia i s-a încredințat o ase- 
menea slujire, oricât de nimicnic ar părea el! Cu 
grijile pământeşti această slujire nu se împacă. 
Ea cere ca slujitorul să fie simplu şi nevinovat 
ca pruncii, să-i fie tot atât de străină înclinarea 
spre dorințele şi desfătările lumeşti pe cât le es- 
te de străină aceasta pruncilor. Trebuie să piar- 
dă însăşi ideea de rău, ca şi cum acesta nici nu 
ar exista, altfel ideea de bine nu poate fi depli- 
nă, curată, desăvârşită. Iubirea, care este legătura 
desăvârşirii, nu gândeşte răul (Col. 3, 14; 1 Cor. 13, 
5), a zis apostolul. Cei curaţi cu inima îi văd pe 
toți curați. Trebuie să sporeşti atât de mult în bi- 
ne, încât să recunoşti îndată, cu simţțirea duhov- 
nicească a inimii, răul ce se apropie, oricât de 
ascuns şi orice măşti şi-ar pune, să-l alungi fără 
întârziere, cu hotărâre bărbătească, şi să rămâi 
bun fără schimbare — bun în Domnul Cel Atot- 
bun, Care dăruieşte bunătatea Sa omului. Pen- 
tru aceasta, trebuie să lăsăm grijile lumeşti şi în- 
seşi îndatoririle legate de griji şi de împrăştierea 
cea pierzătoare. 

Acum, în multe privințe oamenii au cutezat 
să bage aşezămintele lor în aşezămintele Sfântu- 
lui Duh. Din această pricină, aşezămintele cereşti 
au devenit pământeşti, cele duhovniceşti s-au fă- 
cut trupeşti, cele sfinte s-au făcut păcătoase, ce- 
le înțelepte s-au făcut neroade. Oamenii văd ne- 
potrivirea, văd ruina căreia îi dă naştere această 
nepotrivire, însă nu văd temeiurile din care vin 
nenorocirile, pentru că privesc în lumina propri- 
ei rațiuni căzute, nu în lumina lui Dumnezeu. 
Temeiul nenorocirilor stă în disprețuirea trufa- 
şă, de neîngăduit, a poruncilor Sfântului Duh, în 
înlocuirea acestora prin propriile rânduieli. lată 
unde este pricina neorânduielii de obşte, prici- 
na decăderii creştinismului, a decăderii mora- 
le, care premerge întotdeauna tulburărilor cetă- 
țeneşti, care prevesteşte aceste tulburări! Există, 
ca indivizi, creştini, dar s-a pierdut cunoaşterea 
de obşte a Adevărului care să-i unească pe toți 
într-un singur trup duhovnicesc, cu un singur 
fel de a gândi, într-un singur duh, sub un singur 
Cap de obşte — Hristos. Acum, fiecare are, într-o 
măsură mai mare sau mai mică, un fel propriu 
de a gândi, o religie proprie, o cale proprie, pe 
care şi le-a însuşit intenționat sau întâmplător, 
pe care le consideră corecte sau pe care doar şi le 
îndreptățeşte. Această turmă nenumărată, care a 
pierdut legătura şi unirea în adevăr şi în duh, în- 
fățişează celui ce priveşte duhovniceşte priveliş- 
tea unei neorânduieli fără seamăn: fiecare oaie 

o ia razna, neştiind încotro se duce; nimeni n-o 
opreşte, nimeni nu se îngrijeşte de ea; oamenii 
nu mai aud — atât de mult li s-a îngreunat au- 
zul — glasul mântuitor al Adevăratului Păstor, ce 
răsună din Biserica Lui cea Sfântă, ce încă mai 
mustră răsunător nedreptatea lor, ce le vesteşte 
despre calea dreaptă şi le-o arată. I-a asurzit zar- 
va pământească, zarva cruntelor griji, zarva plă- 
cerilor simțurilor, zarva succesului pământesc. 
Lipitu-s-a de pământ sufletul lor, nu mai e în stare 
să simtă duhovniceşte. 

Unii aleşi aud însă până acum glasul Adevă- 
ratului Păstor, Domnului nostru lisus Hristos. 
Luându-se după acest glas, ei merg, croindu-şi 
drum cu mari strădanii şi osteneli prin gloata 
deasă, gălăgioasă, care îi înconjoară. Până acum 
aceşti aleşi cinstesc pe pământ după cuviință 
dreptatea cerească. Foarte mic e numărul lor, în- 
să Domnul le dă curaj: Nu te teme, turmă mică, 
pentru că Tatăl vostru a binevoit să vă dea vouă Îm- 
părăția (Lc. 12, 32). 

Care este semnul acestor oi, semn după care 
pot fi recunoscute îndată? Acest semn este ascul- 
tarea neabătută față de Sfânta Biserică, credin- 
cioşia față de sfântul Adevăr şi față de Sfântul 
Duh. Mânaţți de smerenia adevărată, ele se lea- 
pădă de părerile rațiunii lor căzute, a firii omului 
celui vechi, şi de toate părerile omeneşti, oricât 
de înalte şi atrăgătoare ar părea acestea. Pentru 
a păstra credincioşia față de Dumnezeu, ei nu 

se ruşinează când lumea îi numeşte „nebuni”. 
Nu numai că rabdă cu mărime de suflet prigoa- 
ne din partea lumii, ci şi singuri se supun feluri- 
tor lipsuri, lucru prin care păstrează „omorârea 
lui lisus şi viața Lui”. Asta înseamnă a-ți „pierde 
sufletul în veacul acesta spre a-l dobândi pentru 
veşnicie prin învierea de către Duhul”. 

Să rămânem credincioşi Sfântului Duh! El e 
Preasfânt şi Preacurat — odihneşte numai în cei 
curați şi sfinți, îi îndrăgeşte pe cei smeriți, care îşi 
dovedesc smerenia nu prin vreun lucru din afa- 
ră, ci prin supunerea minții lor față de Evanghe- 
lie şi Biserică. EI Îşi întoarce fața de la cei care se 
iau după propria lor înțelegere, care se despart 
de unitatea Bisericii pentru nu ştiu ce gând care 
linguşeşte mintea şi inima. El se depărtează de 
aceştia, şi se apropie de ei duhul întunecat al în- 
şelării. „Un singur gând mincinos, a zis un oare- 
care Sfânt Părinte, poate să te arunce în iad.” 

Cu uşurătate cugetă întunecațţii fii ai aces- 
tei lumi despre gândurile privitoare la Dumne- 
zeu; după părerea lor, felul cum gândeşti despre 
Dumnezeu nu este o mare problemă. Neferici- 
ţii! Ei nu ştiu cât de însemnate sunt gândurile 
despre Dumnezeu, câtă însemnătate are ca în ele 
să fie Adevărul şi Duhul, care întotdeauna îl în- 
soțeşte şi lucrează împreună cu el. Din împreu- 
nă-lucrarea lor vine învierea omului spre mântu- 
ire, care stă în împărtăşirea firii omeneşti de firea 
dumnezeiască. Dimpotrivă, întotdeauna însoțeş- 

te gândurile mincinoase şi lucrează împreună cu 
ele duhul cel întunecat şi viclean al amăgirii. Ta- 
tăl minciunii este diavolul, aşa spune Evanghe- 
lia; minciuna este o trăsătură diavolească (v. In 
8, 44). Cel ce şi-a însuşit gânduri mincinoase şi-a 
însuşit trăsături ale diavolului, şi-a făcut impro- 
prie, nefirească unirea cu Dumnezeu. Cel străin 
de Dumnezeu e străin de mântuire şi de viața 
duhovnicească. 

Să ne păzim de gândurile mincinoase şi de 
acele simțţiri ale inimii care vin din ele! Din ase- 
menea gânduri şi simțăminte mincinoase se al- 
cătuieşte aşa-numita „înşelare” sau amăgirea 
de sine, ce are nenumărate forme, potrivit trep- 
tei şi felului gândurilor şi simțămintelor minci- 
noase pe care omul le-a luat drept adevărate. Să 
dobândim adevărata cunoaştere de Dumnezeu, 
străină de rătăciri şi de deşarte filosofări ome- 
neşti; aceasta străluceşte din Sfânta Scriptură şi 
din scrierile Sfinților Părinți cum străluceşte lu- 
mina soarelui de amiază din cerul azuriu, fără 
nici un nor. 


59. 
Când primește Dumnezeu virtuțile noastre. 
Deosebirea dintre virtuțile duhovnicești și cele 
sufletești. Despre calea pocăinţei 


P e noi toți, oamenii, ne priveşte Dumne- 
zeu Cel întru totul desăvârşit. În fața ne- 
sfârşitului Său bine piere binele omenesc, care 
e atât de nedesăvârşit că, după foarte îndrep- 
tățita spusă a unui Sfânt Părinte, el poate fi nu- 
mit mai degrabă schimonosire a Legii lui Dum- 
nezeu. Până şi Avraam, cel atât de îmbunătățit, 
are laudă pentru virtuțile sale înaintea oameni- 
lor, dar nu şi înaintea lui Dumnezeu. Înaintea lui 
Dumnezeu i s-a socotit întru virtute credința în 
Cel ce acoperă neajunsurile omeneşti: Dumne- 
zeu. Dumnezeu primeşte virtuțile noastre nu- 
mai atunci când ele sunt martore ale credinței; 
în sine, ele sunt nevrednice de Dumnezeu. Toa- 
tă dreptatea noastră, a zis Sfântul Proroc Isaia, es- 
te ca o cârpă de femeie curvă! (Is. 64, 6). Din aceas- 
tă pricină, Dumnezeu, privind inimile noastre, 
binevoieşte doar către inimile smerite, pline de 
recunoaşterea propriei păcătoşenii, care mărtu- 


' Potrivit versiunii slavone (n. îr.). 

risesc nimicnicia binelui lor firesc, vătămarea lui 
de către cădere, care îi aduc prinos dorința lor 
de binele cel duhovnicesc. Omul poate săvârşi 
cu propriile puteri virtuțile sufleteşti, însă virtu- 
țile duhovniceşti sunt în el dar al Milostivului 
Dumnezeu, Care dă acest dar celor săraci cu du- 
hul, care flămânzesc şi însetează de dreptatea lui 
Hristos. 

Fericiți sunteți voi, cei ce ați cunoscut deose- 
birea dintre virtuțile duhovniceşti şi cele sufle- 
teşti, dintre virtuțiile proprii doar Noului Adam 
şi virtuțile de care e în stare Adam cel vechi, din- 
tre virtuțile evanghelice şi virtuțile firii noastre 
căzute, virtuți de care nu sunt străini închinăto- 
rii la idoli, mahomedanii şi toți ceilalți oameni 
care s-au abătut de la urmarea sfântului Adevăr! 
Spuneți că dorința binelui duhovnicesc este în- 
că nestatornică în dumneavoastră? Dar în cine 
nu este ea nestatornică? Cu câtă uşurinţă trădea- 
ză inima binele! Ce uitare, ce orbire, ce patimi 
şi ce căderi însoțesc aceste trădări! De câtă oste- 
neală este nevoie, de câtă luptă a omului cu si- 
ne însuşi, pentru a se întoarce la bine! Şi iarăşi 
este nevoie de osteneală, şi iarăşi este nevoie de 
luptă dârză, până la sânge, pentru a rămâne cre- 
dincios binelui! Străvechiul ispititor, încercatul 
ispititor ne îmbie neîncetat cu gustarea fructu- 
lui oprit. Pentru biruința asupra răului avem ne- 
apărată nevoie de ajutorul lui Dumnezeu. Când 
lucrează împreună cu noi ajutorul acesta atotpu- 

ternic, biruim; când el se depărtează de la noi, 
suntem biruiți. Eu am zis întru îndestularea mea: 
„Nu mă voi clătina în veac!”, dar când Ţi-ai întors fa- 
ţa Ta, eu m-am tulburat (Ps. 29. 6, 7). Când suntem 
biruiți, simțim atât de adânc neputința noastră, 
încât starea de biruitori ni se pare nefirească, ni 
se pare cu neputinţă, iar când biruim, dacă expe- 
riențele dinainte nu ar da mărturie grăitoare, nu 
am crede că este atât de aproape de noi înfrânge- 
rea, şi încă în fața unui duşman atât de nimicnic, 
de respingător ca păcatul. Preaînţeleapta Pronie 
a rânduit în aşa fel, încât nevoitorii lui Dumne- 
zeu să nu se afle totdeauna în starea de bucurie, 
de triumf şi de biruință. O asemenea stare neîn- 
cetată ar putea naşte în ei o trufie cruntă: nevă- 
zându-şi niciodată din experienţă înfrângerile şi 
neputințele, li s-ar părea că starea de necontenit 
triumf asupra păcatului nu e un dar al lui Dum- 
nezeu, ci meritul lor. Tocmai de aceea Dumnezeu 
a amestecat pentru ei, după cum spune Cuvio- 
sul Isaac Sirul, „mângâierea şi bântuirea, lumi- 
na şi întunericul, războaiele şi clipele de ocrotire 
dumnezeiască — pe scurt, strâmtorarea şi lărgi- 
mea. Şi acesta este semnul că omul sporeşte, cu 
ajutorul lui Dumnezeu”. În urma acestui ames- 
tec de biruinţe şi înfrângeri, de treceri de la una 
la cealaltă, omul îşi cunoaşte tot mai mult nepu- 
tința: treptat, înaintea lui Dumnezeu creşte, şi în 
cele din urmă devine pentru el totul, obiectul în- 
tregii lui iubiri, nădejdi şi credințe. Această cale, 

pe care îl duce pe om Însuşi Dumnezeu, pe care 
omul este ținut într-o necontenită stare de umi- 
lință a duhului, de sărăcie cu duhul, de vedere a 
păcatelor proprii, de plângere pentru ele, se nu- 
meşte „calea pocăinței”. Pe ea au mers toți sfinții 
de la păcat la Dumnezeu. Această cale e lumina- 
tă de învățătura Sfântului Duh, ce străluceşte din 
Sfânta Scriptură şi din scrierile Părinților. 

Pe calea pocăinței nu veți afla mulțumire de 
sine. Privind în dumneavoastră înşivă, nu veți 
afla nici un lucru care să vă linguşească părerea 
de sine: dimpotrivă, veți afla multe lucruri vred- 
nice de tânguire şi de suspine, vrednice de la- 
crimi amare şi îndelungi. Vă vor mângâia plân- 
sul dumneavoastră şi lacrimile dumneavoastră; 
mângâiere vă for fi uşurimea şi libertatea con- 
ştiinţei, pe care le vor aduce, pe care le vor întă- 
ri şi face să crească treptat plânsul dumneavoas- 
tră, suspinele dumneavoastră, lacrimile dum- 
neavoastră. Doar cei smeriți, doar cei săraci cu 
duhul îşi vor găsi odihnă, vremelnică şi veşnică. 
Aceasta este soarta şi partea lăsată de Dumne- 
zeu pentru cei pe care El i-a ales ca să-l slujeas- 
că duhovniceşte, adevărat. De-a lungul vieții pă- 
mânteşti ei trebuie să petreacă în pocăință, stră- 
ini de plăcerile şi de distracţiile stricăcioase, şi 
prin această necontenită pocăință se deosebesc 
aleşii lui Dumnezeu de fiii lumii. Numai prin 
mijlocirea pocăinței se poate trece din starea su- 
fletească în starea duhovnicească. Spune Sfântul 

Isaac Sirul: „De vreme ce toți suntem păcătoşi şi 
nici unul dintre noi nu s-a înălțat mai presus de 
toate ispitele înseamnă că nici una dintre virtuți 
nu poate fi mai presus de pocăință (adică toate 
virtuțile, până şi cele mai înalte, trebuie îmbina- 
te cu pocăința). Nevoința pocăinței nu se poate 
încheia niciodată: ea este cuvenită întotdeauna 
tuturor păcătoşilor şi tuturor drepţilor care vor 
să primească mântuirea. Nu este hotar care să 
însemneze desăvârşita ei împlinire, căci până şi 
desăvârşirea celor desăvârşiți este, cu adevărat, 
nedesăvârşită. Drept aceea, pocăința nu poate fi 
mărginită nici de timp, nici de mulțimea nevoin- 
țelor, până în clipa morții.” 

În alt Cuvânt, acest mare îndrumător spu- 
ne: „Pocăința este uşa milostivirii dumnezeieşti 
pentru cei ce se îndeletnicesc osârdnic cu ea. Pe 
această uşă intrăm în mila lui Dumnezeu, şi nu 
putem intra în ea altfel decât pe această uşă.” 
Deşarte, sterpe, adeseori vătămătoare de suflet 
sunt nevoințele, oricât ar fi ele de înalte, dacă nu 
sunt amestecate cu simțământul pocăinței. Pocă- 
inţa e străină de amăgirea de sine; aceasta nu se 
poate apropia de ea. În faptul că Dumnezeu v-a 
descoperit calea pocăinţei se vede o milă aparte, 
o deosebită purtare de grijă a Lui față de dum- 
neavoastră. Despărțiți-vă de pământ cu mintea 
şi cu inima! Începeți, pe calea care s-a deschis 
înaintea dumneavoastră, să mergeţi spre Dum- 
nezeu! La porunca Lui, toate împrejurările, chiar 

şi cele ce par potrivnice, vă vor ajuta. Întru răb- 
darea dumneavoastră vă veți dobândi sufletul, pri- 
vind cu mărinimoasă îngăduinţă la neputințele 
lui, la alunecările lui cele fără voie. A pretinde 
de la tine însuţi să fii neschimbat şi fără de păcat 
întru totul este o cerință cu neputinţă de împli- 
nit în acest veac trecător. Neschimbarea şi nepă- 
cătuirea deplină sunt proprii omului în veacul 
ce va să fie, pe când aici trebuie să îndurăm cu 
mărime de suflet neputințele aproapelui şi ne- 
putinţele noastre proprii. Fugiţi, pe cât vă stă în 
putere, de toate păcatele, iar neputințele de ca- 
re nu puteți scăpa, în care cad fără voie gândul 
şi inima, răbdați-le bărbăteşte! Dobândiţi din ve- 
derea propriilor neputințe adâncul şi statornicul 
simțământ al sărăciei cu duhul, care Îi este atât 
de plăcut lui Dumnezeu, nu descurajare şi pu- 
ținătate de suflet! Şi săvârşiți-vă calea vieții pă- 
mânteşti umblând înaintea Domnului întru umi- 
lința duhului! 


60. 
Nimic din cele trecătoare 
nu-l poate îndestula pe om. 
Când Dumnezeu cuprinde și sufletul, 
şi trupul, starea aceasta este deja fericirea 
veșnică, viața veșnică aici, pe pământ 


ici un lucru stricăcios, trecător, nu-l poa- 

te îndestula pe om. Dacă vreun lucru pa- 
re îndestulător, să nu-l credeți: nu face decât să 
vă linguşească. Nu vă va linguşi multă vreme: vă 
va amăgi, va pleca pe furiş, va pieri şi vă va lăsa 
în toate grozăviile sărăciei şi nenorocirii. Lucrul 
lui Dumnezeu este bun şi veşnic. La început, ca 
un grăunte foarte mic, apare în inima noastră 
sub chipul unei foarte mărunte porniri bune, do- 
rinţe bune; după aceea, începe să crească puțin 
câte puţin, cuprinde toate gândurile, toate sim- 
țămintele, cuprinde şi sufletul, şi trupul, se face 
ca un arbore mare şi rămuros. Păsările cerului, 
adică gândurile şi contemplațiile îngereşti, vor 
sălăşlui pe crengile lui. Lucrul acesta trebuie să 
se săvârşească asupra creştinului în timpul vieții 
lui pământeşti. Cel asupra căruia se săvârşeşte 
se va vedea, atunci când va intra în veşnicie, bo- 

gat în comori duhovniceşti, în chezăşiile fericirii 
fără sfârşit. Starea aceasta este încă de aici, de pe 
pământ, fericire veşnică, înainte de intrarea vă- 
dită în veşnicie prin moartea trupului. O aseme- 
nea viaţă este încă de aici viață veşnică. 


01. 

Sfânta credinţă poate fi pătrunsă 
numai cu rațiunea duhovnicească. 
Despre deosebirea dintre credință și 
superstiție. 

Rodul superstițici este pierzarea 


fânta credinţă, de care şi-au bătut şi îşi 

bat joc în continuare raționaliştii, nu- 
mind-o „0arbă”, este atât de subtilă şi elevată, 
încât poate fi pătrunsă şi explicată numai de ra- 
țiunea duhovnicească. Rațiunea lui îi e potriv- 
nică, o respinge, iar atunci când, din vreo nece- 
sitate materială, o găseşte necesară sau tolera- 
bilă, o înțelege în chip greşit şi o explică în chip 
greşit, fiindcă orbirea, pe care ei o atribuie cre- 
dinței, este un atribut inseparabil al ei. Credin- 
ţa este sfântă şi adevărată numai atunci când es- 
te credință în sfântul Adevăr, când este credin- 
ţa adusă pe pământ de Adevărul Dumnezeiesc 
întrupat. Orice altă credinţă afară de credința în 
sfântul Adevăr este superstiție. Rodul supersti- 
ției este pierzarea. O astfel de credinţă este osân- 
dită de Dumnezeu: cu o astfel de credință cred 

închinătorii la idoli în idolii lor, musulmanii — în 
prorocul mincinos Mahomed şi în Coran, ereti- 
cii — în dogmele lor hulitoare de Dumnezeu şi în 
ereziarhii lor, raționaliştii — în rațiunea căzută a 
omului. Cu această credință vor crede în Anti- 
hrist următorii lui. 


02. 
Mângâiere la moartea unui prunc. 
Despre soarta pruncilor răposați 


umnezeu, Care v-a trimis necazul, să vă 

dăruiască şi putere pentru a îndura cu 
bărbăție, cu mărime de suflet necazul! Fericiţi cei 
ce pleacă neprihăniți din această lume plină de 
smintelile păcatului — iar smintelile cresc şi se în- 
mulțesc neîncetat în lume, fac mântuirea tot mai 
anevoioasă. Sfânta Biserică îi petrece din această 
lume în lumea veşnică pe pruncii răposați nu cu 
cântări de tânguire, ci cu cântări de bucurie. Ea 
socoate sigură fericirea lor: rugăciunile ei la în- 
groparea pruncilor nu vorbesc despre soarta ne- 
sigură a omului după moarte, aşa cum se vor- 
beşte, umilincios şi tânguitor, la îngroparea oa- 
menilor maturi. Aceste rugăciuni pe de o parte 
cer de la Dumnezeu odihnă pentru pruncul ră- 
posat (întrucât nici o curăție omenească nu poa- 
te, în sine, să fie vrednică de fericirea cerească: 
aceasta este dar de la Dumnezeu), iar pe de al- 
ta mărturisesc că această odihnă a fost deja da- 
tă: pruncul răposat este deja numit „fericit”. În 
scurta lor petrecere pe pământ, pruncii scapă de 

toate lucrurile care-l lipsesc pe om de veşnicia 
cea fericită, apucă să îndeplinească tot ce aduce 
veşnicia cea fericită: se spală de păcatul strămo- 
şesc şi se unesc cu Hristos prin botez, se unesc cu 
EI prin împărtăşirea cu Trupul şi cu Sângele Lui 
şi cu dumnezeirea Lui, cea unită cu acestea. Nea- 
pucând să întineze nici sfințita spălare, nici prea- 
fericita unire cu Dumnezeu, ei pleacă din aceas- 
tă lume deşartă, merg în chip firesc acolo unde e 
locul lor. Noi, cei maturi, nu avem parte de feri- 
cirea aceasta: haina albă a sufletului, în care sun- 
tem îmbrăcați prin botez, se împestrițează de-a 
lungul vieţii noastre pământeşti cu nenumărate 
pete; unirea cu Dumnezeu o rupem prin însoți- 
rea curvească cu păcatul. Vârsta matură şi experi- 
ența ar trebui să ne facă desăvârşiți, însă noi pier- 
dem şi acele calități pe care le aveam ca prunci. 
Starea noastră sufletească devine atât de greşită, 
de mincinoasă, de închipuită, încât Evanghelia, 
chemându-ne să ne îndreptăm, numeşte aceas- 
tă îndreptare „întoarcere” — ca din păgânism sau 
mahomedanism!. Ea ne porunceşte să ne întoar- 
cem şi să ajungem la starea în care ne aflam ca 
prunci. Adevărat zic vouă, dă mărturie ea, de nu vă 
veți întoarce şi nu veți fi precum pruncii, nu veți intra 
în Împărăţia cerurilor (Mt. 18, 3). 

Aceste gânduri vă pot da mângâiere în tângu- 
irea pentru fericita pruncă — fiica dumneavoastră 


' Cuvântul rus obraşcenie poate însemna atât „întoarce- 
re”, cât şi „convertire” (n. tr.). 


209 


— ce a plecat de aici în veşnicie. Supuneți-vă min- 
tea şi inima voii lui Dumnezeu celei înțelepte şi 
atotbune: în devotamentul acesta veți găsi odih- 
nă şi mângâiere pentru sufletul dumneavoastră. 
Dumnezeu l-a luat pe copilul dumneavoastră iu- 
bit la cer, şi împreună cu el a luat acolo mintea şi 
inima dumneavoastră. Acolo este bine! 


03. 
Povaţă către cineva care s-a vindecat 
de o boală de moarte. 
A trăi pentru tine însuţi înseamnă a te 
despărți de Dumnezeu. 
Cine este cel ce trăiește pentru Domnul 


desen dintre noi nu trăieşte pentru sine şi 
nimeni nu moare pentru sine, a zis apos- 
tolul, că dacă trăim, pentru Domnul trăim, şi dacă 
murim, pentru Domnul murim. Deci şi dacă trăim, 
şi dacă murim, ai Domnului suntem (Rom. 14, 7-8). 
Dacă ai rămas să trăieşti pe pământ, să trăieşti 
nu pentru tine însuți, ci pentru Domnul: pentru 
Domnul trăieşte cel ce trăieşte pentru împlinirea 
voii Lui; trăieşte pentru sine cel ce trăieşte pen- 
tru împlinirea poftelor sale. Acesta din urmă, 
chiar dacă pare viu pentru cei ce privesc numai 
cu ochii trupului, cu sufletul este mort, e socotit 
înaintea Domnului ca şi cum nici nu ar exista, nu 
este scris în Cartea Vieţii, numele lui este trecut 
în alte cărți. Pentru el, Domnul e ca şi cum nici 
nu ar exista. Nu există Dumnezeu pentru cel ce 
nu crede cu credinţă vie în Dumnezeu (v. Efes. 2, 
12)! Cel dintâi nu moare: prin moartea trupească 

el nu face decât să treacă la o şi mai mare bogăție 
a vieții. la seama să nu învii pentru tine însuți! 
Prin viaţa în Domnul omoară viața ta păcătoasă, 
trupească şi sufletească, şi prin aceasta păstrea- 
ză-te pentru viața veşnică. 


04. 
Către un tată de familie care trage să moară, 
despre încredințarea vicții proprii 
în mâinile lui Hristos: despărțirea e 
pentru scurtă vreme 


T ntelepciunea lui Dumnezeu, grăieşte Scrip- 
tura, şi-a zidit sieşi casă (Pilde 9, 1), adică 
Sfânta Biserică; în această casă, totul poartă pe- 
cetea Înţelepciunii Dumnezeieşti, care a zidit-o. 
Străluceşte această Înțelepciune şi din faptul că 
aproape toate cererile bisericeşti — ecteniile — 
se încheie prin cuvintele: „Pe noi înşine şi unii 
pe alții şi toată viaţa noastră lui Hristos Dum- 
nezeu să o dăm!” Înțeleaptă şi sfântă încheiere 
a cererilor omeneşti! Acum aveţi a o arăta, a o 
împlini cu fapta: împliniți-o, deci, cu credință 
vie în Hristos. Puternică este credinţa în Hris- 
tos prin Hristos Cel mărturisit de ea: plină de 
roade ruşinoase este credința în ceva mincinos. 
Credința în Hristos I-l dăruieşte credinciosului 
pe Hristos — iar lui Hristos Îi putem încredin- 
ţa cu seninătate şi bucurie totul: şi pe noi înşi- 
ne, şi pe apropiații noştri. O astfel de cugetare 
să vă mângâie în clipele de pe urmă ale vieții 

dumneavoastră pământeşti! Întorcându-vă pri- 
virea de rămas bun spre familia dumneavoas- 
tră, încredințaţi-o lui Hristos. El a rânduit să fiți 
stâlpul familiei dumneavoastră: acum, tot El vă 
cheamă la Sine. Aţi fost unealta Lui: punând 
deoparte o unealtă, El poate lua în dreapta Sa 
cea atotputernică alta. Vă despărțiți de apropi- 
ații dumneavoastră — vă despărțiți pentru scur- 
tă vreme! Puteţi trage încheierea corectă despre 
viața omenească de pe pământ! Puteţi socoti cât 
este ea de grabnic trecătoare! Grabnic s-a scurs 
viața care a trecut. Grabnic se va scurge restul 
vieţii lor pământeşti pentru cei cărora le este 
dat să mai petreacă aici. Mergeţi la cer, în veş- 
nicie, unde vă cheamă Hristos! Fericit cel ce vi- 
ne în veşnicie întru numele Domnului! Mergeţi la 
praznicul cel nesfârşit şi preaplin de bucurie al 
lui Hristos. Hristos v-a chemat acolo; dumnea- 
voastră ați primit chemarea cu credinţă vie în 
EI, şi astfel v-aţi înscris în Cartea Vieţii. În scur- 
tă vreme vor veni acolo şi apropiații dumnea- 
voastră, se vor uni cu dumneavoastră pe veci. 
Aici, pe pământ, ei v-au împărtăşit necazurile, 
v-au împărtăşit şi mângâierea adusă de credin- 
ță; cu vrednicie şi cu dreptate este să vă împăr- 
tăşească şi bucuriile cereşti cele pregătite prin 
credinţă şi prin necazurile pământeşti întru cre- 
dinţa în Hristos. 

În cer, în veşnica bucurie, la ospăţul cel lumi- 
nat al lui Hristos, pomeniți-i şi pe cei care vă gră- 

iau cuvântul lui Dumnezeu, ca să afle milă la Ju- 
decata lui Hristos, unde vor fi judecate faptele, 
cuvintele şi gândurile omeneşti aşa cum au fost 
ele înaintea lui Dumnezeu, nu înaintea oameni- 
lor, care se uită numai la înfăţişare! 


05, 
Despre bolile din viața vremelnică și 
mângâierile din viața veșnică. 
Despre răscoala patimilor 


i ți mulțumesc pentru scrisoarea prieteneas- 

că şi pentru felicitarea cu prilejul Praznicu- 

lui praznicelor — Învierii lui Hristos —, prilej cu 
care şi eu deopotrivă te felicit, dorindu-ți toate 
bunătăţile cele adevărate. Hristos, Cela ce a căl- 
cat cu moartea Sa moartea oamenilor şi prin în- 
vierea Sa a dăruit înviere tuturor celor ce cred în 
EI, a biruit şi toate necazurile tale, iar odată cu 
Hristos le-ai biruit şi tu. Rabdă cu mărime de su- 
flet valurile sălbatice, rabdă prin puterea credin- 
ței, şi Hristos te va duce, la vremea potrivită, în 
odihna Sa. După mulțimea bolilor care te cerce- 
tează în viața aceasta vremelnică, mari mângâ- 
ieri te aşteaptă în viața veşnică. Nu te tulbura de 
răscoala patimilor; străduieşte-te să te împotri- 
veşti lor pe cât îţi stă în putere; omul, atâta timp 
cât e pe pământ şi îmbrăcat în trup muritor, e 
supus schimbărilor: ba simte în inimă pace şi li- 
nişte netulburată de nici o patimă, ba este învifo- 
rat de patimi. Schimbările acestea ne învaţă să ne 

cunoaştem pe noi înşine, să ne smerim, ne învață 
să cerem mereu ajutorul lui Dumnezeu, care da- 
că ne va părăsi fie şi pentru o clipă, vom cădea şi 
vom săvârşi nelegiuiri fără frică. 


06. 

Rugăciunea și citirea cuvântului lui 
Dumnezeu ajută în viforele sufletești. 
Despre lupta cu gândurile. 

Despre răbdarea necazurilor mari. 
Necazurile vremelnice îi duc la bunătăţile cele 


veșnice pe cei ce le primesc așa cum se cade 


ără ajutorul şi harul lui Dumnezeu nici 
un om nu poate ține piept în războaiele 
nevăzute care apar în inima lui şi pricinuiesc vi- 
fore sufleteşti. Rugăciunea şi citirea cuvântului 
lui Dumnezeu ajută în viforele sufleteşti, dar nici 
cu acest ajutor nu va ajunge degrabă omul stă- 
pân pe sine, nu se va sui degrabă în limanul li- 
niştii netulburate, pentru că gândurile şi simţă- 
mintele dumnezeieşti nu sunt însuşite degrabă 
de firea noastră căzută, credința nu devine de- 
grabă vie, ca şi cum L-ar vedea cu ochii pe Dum- 
nezeu. Din credința vie în Dumnezeu ia naştere 
deplina supunere față de Dumnezeu, iar din su- 
punerea față de Dumnezeu ia naştere pacea gân- 
durilor şi liniştea inimii. 
Trebuie să altoiţi în inima dumneavoastră cre- 
dința în Dumnezeu, supunerea față de Dumne- 

zeu: gustându-le, veți gusta odată cu ele mângâ- 
iere duhovnicească în necaz şi linişte. Lupta cu 
gândurile aducătoare de necaz, oricât de compli- 
cate, de încurcate şi de sofisticate ar fi gânduri- 
le acestea, trebuie să fie foarte simplă, după cum 
toată credința creştinească este simplă şi în sim- 
plitatea sa este accesibilă oricui, iar prin puterea 
sa îndestulează pe oricine. Luptaţi-vă împotriva 
gândurilor şi simțămintelor de întristare cu aces- 
te cuvinte blânde: „Doamne! Fie voia Ta! Binecu- 
vântat şi Sfânt este Dumnezeu în toate lucruri- 
le Sale!” Rostiţi cuvintele acestea cu mintea, iar 
când sunteți singură rostiți-le cu voce joasă; ros- 
tiți-le fără grabă, cu multă luare-aminte şi evla- 
vie; repetați aceste cuvinte scurte până când se 
vor potoli gândurile şi simțămintele de întrista- 
re. Când se vor ridica iarăşi, întrebuințați împo- 
triva lor aceeaşi armă. Aflaţi din experiență pu- 
terea acestei arme, care la prima vedere pare 
atât de neînsemnată. lar din starea de luptă este 
cu neputinţă să ieşim la starea de odihnă altfel 
decât prin biruință. A te supune întristării este 
un lucru din cale-afară de primejdios: când ea 
va prinde putere în om, punând stăpânire pe el, 
poate ucide şi trupul, şi sufletul. Nu vă grăbiţi 
să muriți: până şi cea mai lungă viață este doar 
o clipă față de veşnicie. Încredințați-vă pe dum- 
neavoastră şi răstimpul pribegiei dumneavoas- 
tră pământeşti voii lui Dumnezeu, iar dumnea- 
voastră folosiți-vă de acest răstimp spre a vă pre- 

găti cât mai bine pentru veşnicie. Să nu vă mirați 
că sunteți slab în nevoința duhovnicească: prici- 
na slăbiciunii acesteia este faptul că sunteți înce- 
pătoare. Timpul vă va îmbogăți şi cu experien- 
ță, şi cu putere. Privesc cu compătimire starea 
dumneavoastră sufletească: vă topiți ca de foc în 
necazul crâncen. Răbdaţi greutatea acestei stări: 
după ce va trece, vă veți simţi renăscută, vă veți 
vedea îmbogățită cu comori duhovniceşti despre 
a căror existență nu au idee oamenii a căror via- 
ță pământească a fost presărată doar cu plăceri. 
Atunci veți cunoaşte că Bun este Domnul şi în 
necazurile pe care le trimite, pentru că necazuri- 
le vremelnice îi duc la bunătățile cele veşnice pe 
cei care le primesc aşa cum se cade. 


07. 
Dumnezeu, Care îngăduie necazurile, trimite 
și mângâiere. Mângâierea de la Dumnezeu 
nimicește din rădăcină întristarea inimii 


ă doresc din inimă ca îngerul dumnea- 
voastră păzitor să vă păzească viața pă- 
mântească în pace şi bunăstare, călăuzindu-vă 
pe această cale la veşnicia cea fericită. Întocmai: 
viaţa noastră pământească este o cale, atâta doar 
că ea nu se măsoară cu distanțele, ci cu trecerea 
timpului. Pe o cale obişnuită întâlnim lucruri du- 
pă lucruri: pe calea vieții pământeşti vin întâm- 
plări după întâmplări, şi omul nu ştie ce întâm- 
plări îl aşteaptă în noua zi care vine. 
Dumnezeu, Care îngăduie să vină necazuri 
asupra omului, între necazuri îi trimite şi mân- 
gâiere. Eu sunt încredinţat că această mângâiere 
o aduce inimii dumneavoastră de la tronul lui 
Dumnezeu sfântul înger ce vă păzeşte, pentru 
că mângâierea adevărată poate veni doar de la 
Dumnezeu. Distracţiile pământeşti nu fac decât 
să amorțească necazul, fără să-l nimicească: în- 
dată ce ele tac, necazul, venindu-şi în fire şi în- 
tărit parcă prin odihnă, începe să lucreze cu şi 

mai mare putere. Dimpotrivă, mângâierea de la 
Dumnezeu nimiceşte întristarea inimii din ră- 
dăcină -— din gândurile întunecate ale deznădej- 
dii. Ea îi aduce omului gânduri bune şi smerite 
de supunere față de Dumnezeu, gânduri pline 
de credinţă vie şi de blândă nădejde dulce. Îna- 
intea privirilor minţii se descoperă veşnicia ne- 
măsurată, iar viața pământească începe să pară 
o scurtă călătorie, fericirea şi nefericirea ei încep 
să pară neînsemnate, nimicnice, fiindcă toate as- 
peritățile vieții pământeşti sunt netezite, sunt ni- 
velate prin contemplarea veşniciei. 


68. 

Când cuvintele cuiva aduc folos altcuiva, 
amândoi sunt datori să dea mulțumită 
Domnului. Când de pe faţa omului cade 
masca, se dezvăluie chipul sufletului 


M ulțumită se cuvine Milostivului Dum- 
» nezeu, spunea un oarecare Sfânt Părin- 
te, atunci când cuvintele unui om aduc folos al- 
tui om: amândoi sunt datori să dea mulțumită 
lui Dumnezeu.” Dau mulțumită lui Dumnezeu, 
Care m-a ales ca unealtă spre mângâierea şi hră- 
nirea sufletului dumneavoastră. Prin scrisoarea 
dumneavoastră m-ați înviorat foarte mult: nă- 
dăjduiesc să văd în dumneavoastră noi reuşi- 
te pe calea duhovnicească, ce duce la tot binele. 
Să nu vă speriați de întunericul, de pustia în ca- 
re v-aţi ridicat acum cu mintea şi cu inima: în- 
tre Egipt şi pământul făgăduinței e întuneric şi 
pustie, dar israeliteanul credincios şi viteaz va 
vedea în scurtă vreme pământul făgăduinţei, se 
va desfăta în scurtă vreme de bunătățile lui. Prin 
Egipt se înțelege viaţa lumească, plină de griji şi 
plăceri deşarte; prin pământul făgăduinței se în- 
țelege viața duhovnicească, plină de mângăâieri 

dumnezeieşti. Întinderea care alcătuieşte trece- 
rea de la o viaţă la alta este pustia. Israeliteanul 
credincios este omul care s-a hotărât să-şi închi- 
ne viața slujirii lui Dumnezeu. Îmi pare rău de 
V.: puțin câte puțin, lumea îl „citeşte”. Aceasta 
este soarta tuturor celor ce poartă mască, fiind- 
că nu poți purta masca tot timpul! Uneori, mas- 
ca îți este scoasă ori cade singură, iar privirilor li 
se dezvăluie chipul sufletului — şi vai de el dacă 
este hâd şi cu frumusețea măştii nu făcea decât 
să amăgească! 


09. 

Despre citirea pravilei pentru mireni. 
„Rânduiala celui ce ia aminte la sine însuşi 
în lume.” Călăuză în viața făptuitoare sunt 

poruncile evanghelice 


ă grăbesc să vă înfățişez o slabă încerca- 

re de pravilă, pe care am numit-o „Rân- 
duiala celui ce ia aminte la sine în lume”. Am 
avut insuflare să o fac cât mai comună cu putin- 
ță, ca să nu vă strâmtoreze deloc. Lucrul acesta 
mi s-a părut cu atât mai îndemânos, cu cât v-am 
predanisit față către față cum trebuie citite, du- 
pă obiceiul celor cu luare-aminte, rugăciunile de 
dimineață, de seară şi Acatistul Preadulcelui Ii- 
sus — adică fără grabă, foarte fără grabă, chiar 
tărăgănat, fără a năzui să citiți dintr-o dată tot 
acatistul sau toate rugăciunile de seară ori de di- 
mineaţă, ci îngrijindu-vă ca partea de pravilă pe 
care o citiți să fie citită cu luare-aminte, ca în au- 
zul Domnului Dumnezeu, nu în vânt. Călăuză 
în viața făptuitoare sunt poruncile evanghelice. 
Călăuziți-vă după ele în casa dumneavoastră aşa 
cum se călăuzea după ele Sfântul David în pa- 
latul său. Acest împărat Îi vorbea în rugăciune 

Domnului despre poruncile Lui: Lumină cărărilor 
mele este Legea Ta; spre toate poruncile Tale m-am în- 
dreptat, toată calea nedreaptă am urât. Depărtează de 
la mine calea nedreptății şi cu legea Ta mă miluieşte! 
Am iubit poruncile Tale mai mult decât aurul şi topa- 
zul. Viază-mă întru poruncile Tale (Ps. 118, 105, 128, 
29, 127). Cei mai mari dintre Sfinţii Părinţi po- 
runcesc ca pravila creştinului să fie cât mai sim- 
plă, cât mai puţin complicată. Marele Varsanufie 
spune că uşa Împărăției cerurilor e strâmtă şi că 
nu trebuie dată o pravilă largă pentru a intra pe 
ea; pravila largă poate chiar să împiedice intra- 
rea, pentru că alergând după mărunțişuri putem 
scăpa din vedere lucrurile însemnate. 


70. 
Mângâiere în necazuri. 

Dumnezeu educă prin necazuri. Cei străini de 
necazuri sunt uitaţi de Dumnezeu. 
Despre bunătatea cea după fire și cea după 
Evanghelie 


[” a răspuns la scrisoarea dumneavoastră 
vă voi spune cuvântul lui Dumnezeu, 
care trebuie să vă întărească şi să vă mângâ.ie în 
necazurile ce v-au lovit. Eu pe câți îi iubesc, spu- 
ne Domnul, îi mustru şi îi pedepsesc (Apoc. 3, 19). 
Toţi cei ce s-au apropiat de Domnul şi au deve- 
nit ai Lui au ajuns la asta prin multe necazuri, 
precum dă mărturie Sfânta Scriptură. Apostolul 
Pavel propovăduia ca pe o dogmă faptul că prin 
multe necazuri se cuvine nouă să intrăm în Împărăţia 
lui Dumnezeu (Fapte 14, 22). Dimpotrivă, cei stră- 
ini de necazuri sunt uitaţi de Dumnezeu. Aşadar, 
nu vă descurajați în necazurile dumneavoastră, 
ci mulțumiți pentru ele lui Dumnezeu ca pentru 
o mare binefacere şi bizuiți-vă pe sfânta Lui vo- 
ie şi pe sfânta Lui Purtare de grijă. Şi citiți Evan- 
ghelia, ca să învățați din ea că cel ce nu-şi poartă 
crucea nu poate fi ucenic al lui Hristos! Ce s-ar 

fi întâmplat cu dumneavoastră dacă Dumnezeu 
nu v-ar fi dat prin necazuri învățătură? Aţi fi jert- 
fit deşertăciunii tot timpul şi toate capacitățile 
dumneavoastră, şi ați fi intrat în veşnicie nevred- 
nică de vreo răsplată, ci, dimpotrivă, vrednică de 
pedeapsă deplină pentru nesocotirea lui Hristos, 
Mântuitorul lumii, Fiul lui Dumnezeu, Care S-a 
adus pe Sine ca jertfă pentru dumneavoastră ca 
şi dumneavoastră să vă aduceți Lui ca jertfă du- 
hovnicească, pentru propriul dumneavoastră bi- 
ne. Nu este de ajuns să fim buni după fire: tre- 
buie să fim buni după Evanghelie. Binele firesc 
contrazice adeseori binele evanghelic, deoarece 
firea noastră nu se află în curăția sa cea dintru 
început, ci în starea de cădere, în care binele este 
amestecat în noi cu răul. Ca atare, binele acesta, 
dacă nu este îndreptat şi curățit prin Evanghelie, 
nu este bun de nimic în sine şi este nevrednic de 
Dumnezeu! Hristos să fie cu dumneavoastră! El 
să vă întărească atât sufletul, cât şi trupul! EI să 
vă rânduiască spre bine toate legăturile, atât vre- 
melnice, cât şi veşnice! 

